text:
來得好蝦麵廚房
餐廳地圖
餐廳描述
用心製造 為你煮出獨特新加坡味道
來德好蝦麵廚房
閒暇假日入到西貢,好多人都會選擇食返個海鮮大餐,或者搵間酒吧望住是酒杯底吹下海風,放鬆下平時返工積落嘅疲勞,呢啲都係唔錯嘅選擇.小編今次入得嚟西貢,當然都係諗住介紹大家食好西啦,不過就唔係手工啤酒或者海鮮大餐,係大家嚟到西較少食嘅新加坡菜!
來德好假麵廚房坐落於西貢普通道,主打一系列嘅新加坡菜色,老闆娘May姐同老公都係喺新加坡回流返香港,一家人曾經係新加坡定居接近十年.本身已經係廚師嘅先生,係嗰邊力精鑽研新加坡嘅飯食文化同口味,之後更加煮得一手了得嘅新加坡菜.近年,兩位終回流返嚟香港,May姐老公身懷一身新加坡菜嘅功夫當然唔會白白浪費,夫妻兩入就一於殺到入嚟西貢大展拳腳,開左呢間「來得好蝦麵廚房」!
喺開鋪之前,May姐同先生都用咗一年時間去做準備,通宵達旦去鑽研香港人嘅口味,再將新加坡菜加以改良,做出佢哋獨特嘅「來德好」味道!一行入來德好,你就會見到大大隻字寫住蝦麵廚房,佢哋嘅招牌菜當然唔少得呢樣「蝦麵」啦~蝦麵係新加坡人嘅傳統麵食,以鮮蝦湯底加上新加坡蛋麵,再配以唔同嘅海鮮配料,係一款充滿鮮味嘅麵食.來德好嘅蝦麵同新加坡嘅傳統蝦麵一樣,都係以蝦為湯底嘅主軸,湯底嘅膽則以雞骨,豬骨煲成,再加入蝦頭滾製.因為湯底放咗海鮮會較易變味,所以蝦麵嘅湯底都係老闆每日一早起身煲製,濃郁鮮甜,加上軟滑嘅蛋麵,同豐富嘅配料,相當唔錯!
手工麵
來德好除咗招牌蝦麵,仲有一款手工麵.呢款手工麵係老闆自己嘅出品,老闆親自寫低用料,份量交到工場製造,一絲一毫都係經過反覆研究,出面一定食唔到.手工麵嘅外表有啲似上海麵,但就比上海麵更滑嫩,加上濃郁嘅豬骨湯同豐富配料,正!
招牌蝦麵
濃郁嘅蝦湯,配上新加坡傳統蝦麵,配料豐富又好味~
蛋黃雞翼
炸得香脆嘅雞翼,加上甘香嘅咸蛋黃,食落去啖啖都係起沙嘅感覺.老闆好貼心,將雞翼係煮之前已經一分為二,放便客人進食,各位靚女食嘅時候就唔怕失咗儀態啦~
麥片蝦
鮮蝦去頭,再沾上麥片原隻炸,唔止外脆內軟,食落更有啖啖嘅麥香味.
胡椒蟹
菲律賓肉蟹每日新鮮到貨,加入胡椒快炒,有小小辣辣地,又香口又惹味.
脆皮金磚
來德好嘅豆腐係老闆親自手製,唔止夠滑嫩,豆味亦都非常香濃,用大火炸至金黃,食落口更加係外脆內軟!


c: text/html

text:
馮仁昭四圍超:獎門人悶爆 觀眾大覺瞓 - 馮仁昭
曾志偉主持嘅無綫節目《超級無敵獎門人終極篇》一向笑料百出,亦係收視保證,不過前晚錄影嘅一集,唔知係咪嘉賓內容欠吸引,只得袁彩雲,胡楓(修哥)等撐場,加上遊戲環節好沉悶,所以現場有觀眾公然攤喺度瞓覺豬.其中叫做有啲趣味就係叫嘉賓擺吓甫士,修哥抵死咬手指扮鹹濕金魚佬,之後再繼續示範影水着甫士,修哥仲拉高上衣露出雪白肚腩,總算笑爆全場.
爾冬陞否認存私心
袁彩雲話下月底會同老公帶兩個半月大嘅囡囡返加拿大,早前有指佢老公位於加拿大嘅兩間食店欠租570萬港元,佢話:「報道係寫多咗,我哋喺一個商場有兩間食店,但老公同合作夥伴發覺商場唔適合做,想搬出去,點知當中有啲為難,大家又溝通唔夠.」佢承認錢銀方面應該仍未搞掂,覺得有人想搞大件事.
至於早前辭去演藝人協會會長一職嘅志偉,被問林家棟同岑建勳亦相繼辭去演協職位時,佢就避忌話:「冇回應,唔答.」即趕入廠錄影.
另外,身在橫店嘅導演會會長爾冬陞噚日接受電話訪問,被問到有周刊話佢撐發牌係出於私心,搞到同志偉不和,佢解釋話:「二哥姜大衛同王維基打工,開會時已申報,如果我做事有私心點會做到四屆(導演會)會長.」爾冬陞話收到志偉退出導演會通知,但否認同佢決裂,佢笑笑口話:「決裂?我冇事喎,你問番佢同我有冇事.街外人信唔信我冇所謂,導演會會員信我最重要.」
撰文:馮仁昭

robotstxt: allowed

filter: keep


text:
由於joejoe今日上午要返工, 所以只好夜晚見面, 雖然見面時間少左, 不過可以見面就好, 而且仲可以去返紅磡度打邊爐~
就係呢間餐廳, 叫做pot & plate啦~火窩套餐真係好抵食, 只係四十幾元個, 又好食, 又抵食!!
餐廳既display, 好多食物既擺設, 真係好吸引呢!!
餐廳內既擺設, 唔算太靚, 但比人感覺幾舒服
我同joejoe既火窩套餐, 不過個窩仲未黎呢~
joejoe叫既豬骨配雞肉窩, 雞肉食落去好滑, 個湯又清清地, 好味
我叫既沙爹牛肉窩, 好似好好味咁!! 加上我皮膚終於好返, 可以食牛肉~
白痴既我擺個V字手勢影下相先, 不過係食哂肥牛時先記得影, 影唔到肥牛
呢張相個人都幾鍾意, 好自然既一張相, 係度等緊野食為食樣
joejoe個樣都好為食, 佢見到個窩笑到見牙唔見眼就知~
joejoe同個窩影相既樣, 都算唔錯啦~
仲要一齊影相呢, 我仲要食住碗未煮熟既烏冬, 真係sweet呢><
kumi's new life
2010年10月16日 星期六
同joejoe去紅磡打邊爐
由於joejoe今日上午要返工, 所以只好夜晚見面, 雖然見面時間少左, 不過可以見面就好, 而且仲可以去返紅磡度打邊爐~


text:
2007年1月20日 星期六
曼谷漫遊記 - 第五集@Grande Hyatt Erawan - The Dining Room
其實今次黎bkk, 最期待都係依餐dinner buffet @ Grande Hyatt Erawan - The Dining Room. 除咗做thai massage之外, 本來都好恨去Let's Relax度做spa, 但係點知... 人算不如天算, d女人嘢就係你最唔想佢黎嘅時候就會黎揾你! 所以由第2日開始, 就一路等呀等呀... 終於到咗星期一晚, 我地去完大皇宮等等之後, 就去位於Chit Lum嘅Grande Hyatt Erawan Hotel.
我地大約6:45pm就到, 個氣氛同個環境真係好好好正, 又夠mood! 果晚個場都唔係太多人, 計埋我地都係得8枱左右. 我地一去到就巡視吓張table先: 嘩, 好精美嘅setting, d食物又好新鮮, 雖然款式唔算最多, 但係我地成晚一人試一樣都試唔哂
!!! 想返轉頭真係有d可惜, 好想好想立即再去食過~~~ 食物種類大概有:即叫即煎鵝肝, 多款新鮮沙律菜, 西班牙風乾火腿, 生醃牛肉, 煙鴨胸片, 3款唔同嘅煙三文魚, 生蠔, 青口, 鮮蝦cocktail, 即切魚生壽司, 南瓜湯, 冬陰公.... 仲有羊架, 燒牛仔羊仔火雞肉, 焗蟹蓋, 即制pasta, 傳統泰菜, 印度薄餅.... chocolate cake, fruit tart, 同我最愛嘅dark chocolate foundtain... 其他食過嘅chocolate foundtain都係用milk chocolate, 但係佢地真係用純dark chocolate, 啱哂我何車
!! 嘩, 真係不得了!!! 大家嗱嗱聲準備定紙巾抹口水, 一齊黎開始我地buffet之旅啦~按: d相影得比較暗, 係因為果度好似唔俾影相!!! 於是我唔敢用閃光燈囉~~

真係真係好想再去多次! 在此想鳴謝一吓thailandfans嘅zai_mym出手相助幫我地訂位! 相對番香港人, 泰國人反應實慢得有點恐怖! 我於一星期前訂位, 佢地一直都唔覆, 好驚冇位!!! 不過響食buffet當日, 我先收到佢個confirm email, 俾佢地激死~~~
訂閱: 張貼留言 (Atom)


text:
2015年6月15日 星期一
Smaland@IKEA
由燒腩仔仲係BB時開始,艾菲每次路過Megabox IKEA個Smaland,都好想畀燒腩仔入去玩吓波波池,不過佢有高度限度,一定要over 90cm先玩得,而燒腩仔過去幾個月嘅身高,就偏偏一直停留喺88-89cm之間,終於等到上星期四晚心血來潮同佢度高,YEAH!!! 終於夠90cm高啦﹗梗係第一時間帶佢去玩啦﹗
星期五湊完燒腩仔放學就直接帶佢過去Megabox,已經即刻去4/F Smaland門口拎飛仔,以為平日下午頂多等一節就有得玩,點知已經派飛派到第十節八點半場,真係估你唔到咁誇張,有諗過同佢直接排後補位玩六點半場,但米高話反正唔急不如食飯先再慢慢玩.佢平日一節有45分鐘,每節15-20人不等,但周六周日假日的話,一節就只得30分鐘,而且每節成30人,所以平日來玩會舒服D盡慶D.
IKEA姐姐一夠鐘就會畀拎咗籌嘅小朋友入去玩(佢呢場得三個正選小朋友,所以拎唔到籌又想玩的話,真係可以試吓開場前早D去排後補位),大人拎返張飛尾就走得可以好放心咁去行街,場入面會有IKEA職員照顧小朋友同維持秩序,但今次話晒都係燒腩仔第一次入去玩,艾菲同米高都無走企咗喺出面等佢(有玻璃窗睇到佢哋喺入面做緊咩),而燒腩仔第一時間就跑咗去波波池到玩,一個人包場嘅感覺應該都幾正,之後後補大軍殺到就無呢枝歌仔唱啦﹗
唔知係唔係孤獨的波波池太悶,所以玩唔夠一陣就走咗,第一次咩都唔識嘅燒腩仔,係跟住人尾咁去咗另一邊玩具櫃拎玩具囉,人哋姐姐拎積木出來玩,佢就走去玩人哋D積木.
之後見米高喺出面指佢捐入個窿到,佢又好開心咁捐咗入去四圍走.
出來後又衝咗去波波池到玩咗陣,跟D大哥哥大姐姐掟波,玩到悶又走返去玩具櫃拎玩具玩,今次開始熟架步啦,不過佢人仔細細走去學人搬個大箱,搬到就跌就跌咁嘅樣,搞到D IKEA姐姐要跑過幫佢一把.
其實除咗波波池同D IKEA玩具之外,場入面仲有呢D聖誕樹同大木鞋,係畀小朋友匿入去玩,都幾過癮㗎.
喺波波池同玩具櫃之間來來回回走咗三四次之後,燒腩仔終於都發現咗呢個車迷至愛火車陣啦﹗D哥哥一入場就好畀心機咁砌路軌,難得佢哋又肯畀燒腩仔加入喎,當然IKEA姐姐都有不停吩咐佢哋唔可以爭,每人只可以玩五架車仔啦(但燒腩仔唔知點樣呃咗個哥哥畀多架佢),後尾唔知點解燒腩仔突然發脾氣撥走D火車,IKEA姐姐都有即刻話佢,佢再望吓場外嘅艾菲同米高,就好似知衰咁即刻收咗火.
到完場前五分鐘,IKEA姐姐就會開始叫大家幫忙收玩具,同捉返波波池入面嘅小朋友出來,大家坐晒喺地下到等家長來接,哈哈...真係好似返學咁場面都幾搞笑,家長一定要拎返飛尾來先可以接小朋友走,而交收前IKEA姐姐都會問返小朋友接佢嘅係邊個,確保唔會畀其他壞人接走咗小朋友,感覺都幾安全可靠呀﹗
訂閱: 張貼留言 (Atom)


text:
2010年7月8日星期四
消費市場難做
剛剛收到UTM廠商FortiNet推出新型類資料,價錢又平咗,保平產品價錢愈來愈平.科記剛剛咗美國上市無幾耐,本地由以前H3C嘅Cherry打骰,聽講H3C亦會有保安產品推出,香爐又多隻.好在豬扒今年集中砌數據中心,低價位產品唔太在意.
今年做保安產品,非常氣咳,反而VMWare就愈做愈好,聽分銷商蛇仔話,今年做虛擬化,有唔少產品.VMWare除咗有esx,為企業儉番啲鐵錢,原來都有專門為Mac嘅產品,有隻叫Fusion嘅好似買得唔錯,港紙四百幾蚊,可以响OSX上行Windows 7同埋Chrome OS.VMWare嘅老頂Paul Maritz以前係咪記高層,VMWare俾EMC收購,繼續獨立發展,可以話係明智決定,形勢仲好過母公司VMWare.
VMWare嘅母公司EMC一向賣開儲存方案,不過競爭好大.而網上嘅儲存方案亦愈來愈多,除咗Symantec已經有雲端儲存方案,最近電訊商Verizon旗下嘅Verizon Business亦推出雲儲存產品,叫做 Verizon Cloud Storage,而且一直急住請人.
講開咪記,今個星期最多新聞講佢哋放棄手機Kin,因為銷量太差,成為咪記有史以來最快落架嘅產品.Kin好多人見都未見過,難以評論質素係點,但係咪記做消費產品,直至目前紀錄認真麻麻,好似砌iPod嘅Zune,亦係影都唔見.其實電子產品好難做,思科早前買咗一間做掌上錄影嘅 Flip,聽講亦係一鑊泡,所以HP買Palm會點,真係唔敢估.
訂閱: 發佈留言 (Atom)


text:
2015年1月26日 星期一
香港好山好水 - 塔門
上星期去完大尾篤BBQ, 呢個星期再接再厲去郊遊
今次會去塔門,
媽媽自己都唔係好記得有冇去過,
就算有應該都好耐好耐之前...
同埋表哥表弟一齊去,
11點幾出發, 到馬料水碼頭等12:30 班船, 有興趣去的話記得留意船期
估唔到有咁多人去, 坐滿成隻船
經過兩個中途站, 大約一個鐘多d 先o黎到塔門
一片小島風光
碼頭有個公廁阿女即刻鍊住個鼻
我地打算o黎野餐咖, 要搵個大草地先
好彩阿女而家大個左喇, 肯自己行,
唔係呢d 上山路段我都唔知點算
沿路去"疊石"見到有宿營人士,
我地都考慮下宿營o既可能, 但應該唔會o黎呢度
疊石呢頭有個大草地
阿姨話o係度搭個蓬啦
小朋友話幫手喎, 不過佢地o既幫手你懂的~
陀地牛出沒
搭好蓬後拎o野食開餐, 水果, 零食一應俱全
阿姨整左飯團
小齊主要食零食同車厘子
溏心蛋夾包, 不過小齊又唔食
食完o野比個波佢地玩
呢個年紀真係最happy, 無咩煩惱,
一個波都玩得好開心
不過小齊真係太情緒化同埋脾氣差,
佢會因為我唔係第一時間幫佢執返個碌左落山o既波而大叫"我好憎你呀!"
真係令媽媽心傷...
雖然知佢唔係有心, 佢之後都會講媽媽對唔住,
但都覺得佢EQ 要多訓練,
有時D o野佢太緊張, 為左好少o野就會唔開心同埋喊
睇o黎我要花多d 時間諗d方法向佢曉以大義,
等佢明白自己d o野"雞毛鴨蒜" (tree gun mode) 係幾渺小
等我又拎返本四隻腳兩隻鞋同佢講下先
玩左一陣又同佢地行下睇下風景
塔門風景算是幾好的, 弓背灣景色亦有獨特之處,
但假日o黎人好多呀, 同我o係網上睇到o既差咁遠o既?
而且"非本地人" (係咩人你懂的) 數量亦唔少
隨之而o黎係垃圾都好多,
呢個 pebbles beach 其實放眼望都係垃圾, 唉~
唔係話想歧視人, 但睇 d 垃圾都知係咩人掉o既,
當然香港人都唔一定有公德心,
但我估香港人唔會咁喜歡食同咁易買到簡體字包裝o既"鹵味花生" 同 "xx山泉水"
連郊外地方都淪陷
大家玩到4點幾就拔營搭5點班船走喇
是日靚衫: Catimini
訂閱: 張貼留言 (Atom)


text:
轉眼間 K2 上學期就完啦,
今個星期會係評估周
今次評估成績比較重要, 因為會寫落成績表,
而 K2 成績表係要用o黎搵小學
鑑於上星期小齊o既情緒有d不穩 (有d 怕左佢~)
所以周末時我地主要去輕鬆下, 等佢情緒好返d先再開始溫書
星期五晚約左舊年日文班o既同學仔去睇 Paddington Movie,
小齊因為之前已睇過 Paddington o既故事書,
今次睇戲佢好鍾意, 返到屋企仲叫我開返d trailer 比佢睇
星期六去左TST行街食飯
星期日同表哥表弟去左大尾督BBQ
連玩幾日媽媽又開導一下小齊, 佢心情都好似好返喇
星期一, 二返學佢都肯食返茶點 (似乎已開心返),
咁夜晚媽媽話不如聽下audio books, 做下exercise (因為星期三就開始評估)
好彩小齊都一口答應, 仲好勤快, 評估要做 paper 的
第一晚, 媽媽出左幾條數比佢計 (呢個ok)
仲有媽媽牌模擬卷 (做錯 3條)
其實小齊學術算係咁, 我自問同佢溫或唔溫分別應該唔會好大,
不過心理上覺得同佢溫一溫我會好過o的,
小齊肯配合讓我安心 d我其實好滿足
第二晚拎返d exercise 出o黎做
原來之前買o既exercise 同佢學校o既程度相若,
省得我解題小齊可以自己做
呢個女同我唔似o既地方係 -- 佢幾喜歡計數咁
(我就至憎)
呢晚成本練習做左8899, 剩返d 填色部份我地skip左佢
另外中, 英文就叫佢試下寫返星簿教左o既內容同串下字,
媽媽牌模擬卷佢都有做, 基本上我都覺得佢幾熟喇
今朝先醒起原來我唔記得幫佢溫中文字卡, 噢~ 我要返工冇時間喇, 希望佢識啦~
評估內容我相信小齊大致係 ok o既,
做 paper 係驚佢唔夠細心, 小朋友有時會犯d 大意毛病
雖然我有叫佢"覆卷" 不過佢呢個年紀我認為佢會識囉... 叫也是白叫
放學返o黎我問佢識唔識佢例牌話識, 仲話老師請佢食薯片...
且看今次評估結果, 二月會揭曉


text:
呢幾個密氣樽喺 IKEA買番嚟嘅,都買咗好一段日子喇,啲香草都買咗好耐,其實已經用緊 o架喇,不過因為自己懶,無用樽裝起佢,每次用完就咁用橡筋扎住佢就算.前日教琴前比較得閒,無乜嘢做,卒之 "的" 起心肝,攞啲樽出嚟逐個逐個洗乾淨,抹乾佢,之後就裝起哂啲香草,以後用起上嚟就方便得多.
裝起之後,發覺好靚,好別緻,"的的骰骰",好 cute 好得意,於是就同佢哋影番張沙龍掟上 blog 度.
擺咗喺調味架上仲覺得好 "prof " o添!媽咪見到就一定開心死!
點解媽咪見到就一定會好開心?因為其實佢係對呢款樽有個情意結.媽咪細個嘅時候係住喺上環嚒囉街,樓下有間舊式嘅冰室,伯伯好多時都會帶佢落去果度買雪糕,買糖食,果度啲糖果全部都用呢種樽裝住嘅,當然 size 就梗係比我呢款大得多啦.五顏六色嘅糖果裝咗喺呢啲玻璃樽度,對於當時物質無依家咁豐富嘅年代,小朋友見到已經好吸引 o架喇,所以媽咪就算大個咗之後都留低好深刻印象.
直到好多年前,有次我同佢一齊行 IKEA 時,我哋就見到有呢隻迷你版嘅玻璃樽賣,就喺果刻媽咪話番俾我聽佢呢段童年回憶,所以我就二話不說咁買嚟送俾佢.返到屋企媽咪就用嚟裝住佢啲小首飾,到依家我都仲有 keep住.
由於啲首飾都係色彩繽紛,所以驟眼睇落都幾似啲糖果 o架!
由於早前屋企裝修,要換過啲新傢具,所以我就用咗 credit card 啲積分嚟換領 IKEA coupon 用嚟買嘢,你知啦,用剩咗嘅餘額係無得找續 o架嘛,所以我就將個餘數用咗嚟買 1 set 呢隻玻璃樽,貪佢夠密氧,用嚟裝住啲香草唔怕會走味.


text:
呢排真係忙到飛起,個人攰到呢 ……… 今朝一早九點半已經要同 Lily 上堂,之後原本要去 Miss Cheng 到教阿 Bill 樂理,後尾 Miss 打電話俾我,話阿 Bill 同阿爸一齊去行山,樂理功課又未做哂,叫我唔駛過去喇,咁教完 Lily 之後,諗住瞓番半粒鐘至九個字先再繼續做嘢,校定好鬧鐘起身,點知瞓到都唔願起身,一瞓就由 12:00 pm 瞓到下晝 4:00 pm 先起身,連晏都唔駛食,可想而知,你話我攰到點呢!!
講番今晚個餸先,呢次又係清貨之作,前兩個星期整完豆漿之後,盒豆渣都幾乎未郁過,咁今晚就試新嘢,用佢嚟當做豆酥咁用,炒好之後灑上魚柳上面,賣相同食味都幾好.
材料:
急凍魚柳
豆渣
蔥花
醃料:
鹽
胡椒粉
雞粉
調味料:
蠔油
- 魚柳解凍後洗乾淨,用抹手紙索乾水份,之後用醃料醃好.
- 燒熱油,放魚柳落鑊,將兩面煎香,盛起備用.
- 原鑊加入豆渣,炒熱後加蠔油及小量水,用慢火炒至乾身.
- 當豆渣炒至乾身鬆散之後,加入蔥花,兜炒幾下就可以勺起放上魚柳面.
你哋話個賣相似乜呢?我覺得呢個係健康版嘅 "避風塘"
煎魚柳.老竇話將豆渣咁樣整又幾香口喎!
因為懶洗多隻鑊,所以無用易潔鑊煎魚,咁啲魚當然就煎到甩皮甩骨啦!
原本都無諗住掟上嚟 o架喇,點知放上豆渣之後,遮醜功力奇高,
咁就即刻回心轉意又再寫番 blog 喇!
Notes:
- 豆渣可以喺大型日式超市搵到.
- 如果有自製豆漿的話,可以將豆渣留起,處理方法請參考《豆渣處理及保存方法》.
- 炒乾豆渣時一定要用慢火炒,否則好易黐底.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
聽日會去探阿爺,阿嫲同表舅父,所以今日專登整定個發糕帶過去俾佢哋.
見上次整紅麴發糕都唔係真係發得咁勁,所以今次想試吓其他食譜,我揀咗 blog 友琦♥橋媽媽個食譜嚟試,因為見佢個成品真係發得勁高,勁靚呢!
材料: - 麵粉及泡打粉過篩後與粘米粉混合好;溫水與糖混合拌至糖溶. - 糖水倒入粉料內拌勻成麵糊,然後平均分成兩份. - 其中一份麵糊拌入紅麴粉. - 先將白麵糊倒入模內約四成滿,之後再將紅麴麵糊倒入至八成滿. - 煲滾水,將模放上蒸籠,用大火蒸約 15 分鐘即可. 以上材料份量約可做發糕 6 個. 食譜參考自琦♥橋媽媽嘅三色發糕. 雖然今次係發得好過上次,但係始終都發唔到好似 "東南西北" 咁款! 咁啱今日整兩樣嘢都無用到蛋,係全齋,所以即刻諗到 Notes: - 蒸糕時必須要用大火才可做到靚靚裂紋. - 發糕蒸好後須趁熱脫模放涼,否則糕底會因積聚水氣而變得過濕.
粘米粉 150 克
低筋麵粉 60 克
泡打粉 6 克
梳打粉 1 克
砂糖 90 克
溫水 210 毫升
紅麴粉 4 茶匙
要同媽咪一齊分享.
- 粘米粉毋須過篩,因粉粒本身已經非常幼細.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
- 麵粉及泡打粉過篩後與粘米粉混合好;溫水與糖混合拌至糖溶.
- 糖水倒入粉料內拌勻成麵糊,然後平均分成兩份.
- 其中一份麵糊拌入紅麴粉.
- 先將白麵糊倒入模內約四成滿,之後再將紅麴麵糊倒入至八成滿.
- 煲滾水,將模放上蒸籠,用大火蒸約 15 分鐘即可.
以上材料份量約可做發糕 6 個.
食譜參考自琦♥橋媽媽嘅三色發糕.
雖然今次係發得好過上次,但係始終都發唔到好似 "東南西北" 咁款!
咁啱今日整兩樣嘢都無用到蛋,係全齋,所以即刻諗到
Notes:
- 蒸糕時必須要用大火才可做到靚靚裂紋.
- 發糕蒸好後須趁熱脫模放涼,否則糕底會因積聚水氣而變得過濕.


text:
上次整西汁雞球時,同毛豆傾開關於追尋味道,尋找回憶嘅嘢,我提到我自己另一個想追尋兒時味道嘅餸菜就係螞蟻上樹,呢個餸都真係無食
N 年咁耐啦!
點解咁記得呢個餸?因為媽咪第一次煮時講個餸名俾我聽,我覺得好恐怖,形住好似將啲蟻一揸一揸咁放入口,好核突!點知到食嘅時候就覺得好好食,可能係因為我好鍾意食粉絲啦!
不過媽咪無講過呢個餸點煮,因為當時我仲係好細個呀!今晚就憑自己嘅味覺記憶,加上基本烹飪技巧,再加上少少想象力及創造力去煮番出嚟啦!
材料:
免治豬肉
四季豆
粉絲
蒜蓉
薑蓉
蔥花
醃料:
鹽
糖
生抽
紹酒
粟粉
油
調味料:
鹽
糖
紹酒
清雞湯
辣醬
生抽
老抽
麻油
- 豬肉用醃料醃好;四季豆兩側粗纖維撕去,洗乾淨後切粗粒;粉絲用清水浸軟,備用.
- 燒熱油,先放肉碎落鑊兜炒,之後轉細火慢慢炒至有少少焦香,灒酒,兜炒均勻後盛起.
- 將四季豆放鑊內兜炒,之後加入蒜蓉同薑蓉繼續兜炒至香味出.
- 倒入適量清雞湯,然後冚上鑊蓋將豆煮至微腍,毋需煮至乾水.
- 肉碎回鑊,加入鹽,糖同辣醬拌勻,之後放入粉絲.
- 加入適量生抽及老抽,將所有材料兜炒均勻,煮至粉絲熟透及汁乾即可.
- 最後灑上麻油及蔥花,拌勻後就可以上碟.
印象中記得媽咪好似係有落到青豆去襯色,但係我由細到大都唔鍾意食青豆,
覺得佢嘅味道好似臭臭哋,所以我自己就改咗用四豆季.當然呢個
唔係最正宗嘅做法啦,但可以為菜式點綴之餘,
有肉又有菜蔬,令營養更均衡嘛!
Notes:
- 粉絲落鑊後記得不斷兜炒,以免黐底.
- 若果唔想太濃味的話,可用清水代替部份清雞湯.


text:
材料:
蕃茄
薯仔
鹽
糖
奧勒崗 (Oregano)
即磨五色胡椒
長法包 (Baguette)
香草蒜茸醬
都係一個幾易煮嘅湯.薯仔刨皮後切粒,平放於碟上,拎去隔水蒸至腍身,然後趁熱用叉壓爛成薯茸備用 (唔駛太爛,保留粗粒,有啲 o趙頭會好食啲).蕃茄洗淨後略為切開幾份,放落攪拌機度打成茄汁同茄茸,然後連薯茸一齊放落煲,加水煲滾後,將所有調味同香草分別加入,就完成咗呢個蕃茄薯茸湯啦.可能因為我落多咗水,所以稀咗少少,於是我就加咗少少藕粉,即時唔同哂,好有湯羹 feel.藕粉係用蓮藕磨粉製成,就好似馬蹄粉一樣,煮好之後會好 "杰身",所以好多時都會用佢嚟打芡或者整甜品.之前係 Li Kien 去完大陸之後買俾我嘅手信之一,一包係已經加入咗糖,可以即沖即食,但呢包就無糖,而且要開火煮,所以擺咗喺度好耐都未用哂,今次就大派用場啦!呢個西湯加入中式藕粉,咁算唔算係 fusion 湯呢?
個 Baguette 就梗係唔係我自家出品啦,買返嚟嘅啫,然後自己搽蒜茸醬上去烘 o架咋!我都希望快啲可以用匯豐啲積分換到我嘅心頭好:蒸,烤,焗多功能微波爐,到時我就可以自己焗麵包,蛋糕,曲奇,甜品……,希望下年嘅 catalogue 仲有得換啦!


text:
關於鑊,相信係每一個初入廚者都非常之關心及頭痛嘅問題.
就自己由初初煮飯直至依家換過嘅鑊及少許心得做一個集合講述.
因為一開始學炒餸,我就係用電磁爐,所以關於鑊,最主要嘅功能係要可以上得到電磁爐.
因為都知道易潔鑊如果使用不當,會對身體產生好大影響,所以一開始買廚具,已經心中有數,主力炒餸嘅鑊,一定係無涂層,並且可以上得到電磁爐嘅鑊.
第一鑊:中式生鐵鑊
先講返我買嘅第一款「天X野」生鐵鑊,同一牌子同一款號我用佐二個.
詳細請睇返依個網址「請點擊依度」
第二鑊:中式生鐵鑊
唔係貴就一定係好,所以果個牌子的生鐵鑊壞佐之後,我就走去街市買佐第二個可以上得到電磁爐嘅生鐵鑊,不過因為製造工藝的唔同,第二個生鐵鑊,係好易生銹,煮完餸之後要即刻抹乾身,如果唔係第二次炒餸,鑊一抹全部都係銹跡,用得好麻煩,詳細內容可以睇返依個網址「請點擊依度」
第三鑊:不銹鋼平底鑊
係第二鑊同第一鑊之間,我其實總買過一個不銹鋼鑊,原本只係打算買多個傍身以備不時之需嘅,誰知第二個生鐵鑊成日生銹,搞到我無心機用,所以後嚟好長一段時間,我都係主力用依個不銹鋼鑊蒸飯炒餸蒸嘢,乜都搞得掂.
其實依個不銹鋼鑊炒餸都OK架,佢本身幾厚底,厚底嘅鑊有一個好處,加熱之後,佢唔會太快冷卻,所以炒餸好夠熱力,炒菜只要一路開大火炒,佢就可以鎖住菜嘅水份,炒好嘅菜即有鑊氣,又唔會水汪汪,而且不銹鋼唔會生銹,又夠堅硬,我極粗用成年之後都完好無缺.
若果唔係我後期換佐一個電陶爐,無佐用電磁爐,依個不銹鋼鑊因為太厚底,所以加熱嘅速度太慢.我都一定唔會換佐佢,會繼續用依個不銹鋼鑊去做主力炒餸用.
詳細內容可以睇返依個網址「請點擊依度」
第四鑊:陽極鑊
係為佐配合我新買嘅電陶爐而置的新鑊,一路用緊到依家,佢較薄身,對於明火或者電陶爐嚟講,傳熱較快,炒餸會較容易,佢兼顧佐生鐵鑊炒餸有鑊氣,炒出嚟嘅餸或者煎出嚟嘅蛋都會更香之餘,並且完全唔會生銹亦唔會變形,我點粗用都無問題,用佐將近一年時間,都覺得非常滿意,我諗如果依個鑊再壞佐,我依然會買返同一材質嘅鑊返嚟用.
詳細內容可以睇返依個網址「請點擊依度」
屋企常備有的鑊,除佐上邊提及嘅幾款無涂層嘅鑊,其實一路會保持有一個易潔鑊,用嚟煎魚,煎生煎包等依類較難控制嘅食物的製作,就自己個人心得體會,其實無論用任何鑊,最緊要嘅係使用者識唔識得控制佢哋,千其咪被個鑊,掉返轉頭,去控制佐你使用的方向,鑊之嘛,係為人類烹煮而產生㗎,選擇自己適合的鑊,慢慢去摸清佢嘅脾性,咁就用咩鑊,都無有怕啦`~~
總之一句講哂:「無不是之鑊,只有不識用之人」


text: 現年34歲嘅葉翠翠,今年7月同建築師兼公司副董事男友周曉東(Raymond)結婚,正式成為人妻,雖然翠翠曾經講過婚後會同老公先過二人世界,再慢慢調理身體等生B,不過最近有消息話新婚唔夠半年嘅翠翠已經造人成功,《蘋果》噚日仲喺中環巧遇肚凸凸嘅翠翠,著大褸遮肚陪老公去中環嘆茶兼shopping,記者今日致電恭喜佢造人成功,翠翠亦默認有喜,笑住話:「唔知呢!咁呢排係有啲嘢遲到咗嘅!」噚日Boxing Day香港氣温明顯下降,街上大人細路個個都加返件衫保暖以防冷傷風,咁大肚婆呢?唔駛講都知要更加小心啦,就好似葉翠翠,噚日黃昏5點幾,本報記者發現着短裙長靴加大褸嘅佢,孖老公Raymond喺中環行街,新婚嘅翠翠同老公sweet到爆,等過馬路期間,翠翠畀風吹亂咗啲頭髮,Raymond仲即刻幫老婆撥返好,真係冧死人咩!而肚凸凸嘅翠翠,同老公去文華東方酒店嘆茶後,再去置地shopping,明顯為咗遮住凸肚嘅翠翠,入到室內都唔除褸,老公就喺佢身邊傍到實,期間二人要撘扶手電梯往下層,Raymond即刻拖實老婆,唔畀佢自己行,超級細心,不過翠翠個樣就有啲攰,佢同老公講嘢都細細聲,好似唔多夠氣,所以兩人行咗一陣都打道回府喇!《蘋果》今日打過電話揾翠翠問佢係咪有喜,聽到記者咁問,翠翠有啲愕然,然後就笑住話:「吓!係......努力緊嘅,一直都努力緊嘅!」當記者話噚日見到佢肚凸凸行中環,翠翠即哈哈大笑:「係咪想話我肥咗咋!(係咪驚小器唔講得?)唔知呢!咁呢排係有啲嘢遲到咗嘅!」


text:
琴晚去左飲阿FUNG個餐
期待嗎?
少少啦
但好似見完佢地無耐
再加上以為會見到JOE
又要煩著咩
所以唔係太想去
但個日始終會黎既
補完習交收完返左學校等
真係等到我好眼訓
6點到肥仔就約我去食時新
唔知點解
同肥仔AND小丑神食野時
好似搭唔上嘴咁
我變返摺人? 定開始唔熟呀?
總之無論食野..定後黎一路行去黃埔..定係到睇公仔時
我都無咩同佢地有交流
可能已經無共同話題啦
著住高踩鞋行左成日仲要係吉之島等潺仔文
我真係唔係太想
只想快d坐底
最後我同johnston忍唔到閃左
但..最後..迷路既我們仲遲過佢地去到
真係連個天都玩我地
去到邊死人gary笑我個柒頭
好叻
成程都ok既
只係..好似好多野我唔知
始終我都已經唔係日日同佢地一齊返工個pp
係個時好掛住pat pat
pat pat係到就好啦
至少我地可以同病相憐下
最後
搭車既問題又搞到我心情低落
到而家我都唔知發生咩事
到而家你叫我再揀過我都唔知要點揀
我要同PAT PAT傾計
佢地仲約左我2日
佢地睇黎真係好...得閒
唉..佢地係我在任期間搞呢D活動我一定好開心
而家呢? 唔係唔開心既
只係..無呢個心情者...


text:
中環在線:福臨門富豪常客最憎高踭鞋女員工須換拖鞋「滅聲」 - 李華華
■設計圖片
好多人都有獨特嘅癖好,有錢人當然唔會例外.聽聞,城中有一位經常去福臨門食飯嘅富豪,最憎聽到女士著住高踭鞋走路時發出嘅「騎呢格嘞」聲,所以要求女同事喺寫字樓換上拖鞋,一律唔准著高踭鞋走來走去.
平日見到呢位城中富豪,冇乜人會發現佢有特別習慣,佢對住街外人嘅時候係十分正常,但原來佢對聲音相當敏感,喺佢公司返工嘅員工,平時喺寫字樓說話要十分細聲.
有潔癖唔准貼埋牆
最特別係,佢公司用木地板,女員工返到寫字樓唔准著高踭鞋,要立即換上拖鞋,拖鞋係乜嘢款式,就冇乜特別要求,總之走起路上來唔可以有聲.可以想像,上到呢位富豪寫字樓,真係連蒼蠅飛過都聽到.
不過就唔係人人都要換鞋,如果有賓架或者生意夥伴走上佢公司傾生意,就唔使換鞋,可能呢位富豪擔心對方除鞋後,發出異味就更難頂啩.事關佢除咗鍾意靜英英,好似仲有些少潔癖,例如,會規定員工嘅身體唔准貼埋牆,少少都唔得,怕整汙糟牆身.
佢食飯就更加講究,要不停咁換新碗碟.據聞,有次佢同一大班人食飯,有一位女士坐喺佢旁邊,想幫佢遞走一隻用過嘅碟時,唔小心揩到佢隻衫袖,整汙糟咗少少,就當場被佢鬧到狗血淋頭.
其實唔止呢位富豪先有特別喜好,好耐之前都講過,市場傳聞,思捷(330)前主席邢李㷧鍾意女仔外表簡潔清爽,幫佢打工嘅長髮女同事多數會自動自覺紮起辮仔,或者保持一頭短髮.
李華華
mailto:LiWaWa@AppleDaily.com
上一則: 國策解碼:中央打老虎電力股恐震盪
下一則: 中環在線:李業廣梁志堅置地避雨開餐 - 李華華
中環在線 - 李華華 舊文


text:
呢個曲奇係上個禮拜五整o架喇,係應阿 Bill嘅要求整嘅.佢話佢唔鍾意食其他餅乾,淨係鍾意食曲奇,但係工人姐姐又唔肯整俾佢食,咁所以我就應承佢,等我得閒就整俾佢食啦!咁我問佢鍾意食咩味,佢就話要有朱古力粒嗰種,加上我又記得佢話過鍾意橙味,於是我就加埋橙皮茸落去一齊整,所以特別香.
星期日上到去 Miss Cheng 屋企,阿 Bill 已經同爸爸,哥哥落咗去 club house 游水,淨番 Miss 一個喺屋企,咁我就見佢先試味,佢一見到就已經話阿 Bill 肯定唔駛無耐就清哂所有曲奇,果然係知子莫若母!!
材料:
低筋麵粉 125 克
泡打粉 1/2 茶匙
牛油 50 克
固體菜油 50 克
砂糖 30 克
黃糖 30 克
雞蛋 1 隻
橙皮茸 1/2 個橙份量
朱古力粒 適量
- 粉類過篩 3 次;牛油室溫放至軟身.
- 將糖,牛油及固體菜油放入兜內,用電動打蛋器打至發白.
- 加入雞蛋,打至蛋液與牛油霜完全混合.
- 篩入粉類,用膠刮拌勻成麵糊.
- 最後將橙皮茸同朱古力粒拌入麵糊內.
- 用匙羹將麵糊逐小勺上已墊牛油紙嘅烤盤上.
- 放入已預熱至 180 °C 嘅焗爐內焗約 10 - 12 分鐘即成.
以上材料份量可做直徑 2 吋半曲奇約 20 塊.
成品非常鬆脆,老竇一食就即刻讚!
橙同朱古力真係好夾,係繼綠茶同紅豆之後,另一對 "模範伉儷"!
Notes:
- 加入固體菜油,可令成品更加鬆脆.
- 麵糊勺上烤盤時,需預留一定空間俾麵糊膨脹.
- 出爐後,等到曲奇變得較硬身後先移到架上攤凍.
你哋亦都可以喺 Facebook Fans Page 度搵我 o架,我間小店叫做 La Cucinadi Kestrel 呀,快啲 click 入去做我個 fans 啦!


text:
西多士都算係我細個果陣媽咪好多時都會整o既西點,因為呢個係一個好好處理隔夜麵飽o既方法,又好味,又吸引,所以我間中都有整o黎食呀!
材料:
香蕉
白方飽
雞蛋
首先將o的方飽切皮,香蕉用叉搓成茸,然後搽在方飽上,再疊上另一塊方飽,記得要用少少力按一按麵飽,係煎o既時候兩塊麵飽就無咁易分開.跟住就將雞蛋打成蛋汁,再將之前準備好的麵飽均勻地蘸滿蛋汁,之後就可以放落平底鑊度煎香.因為我用的方飽係"嘉頓生命麵飽",本身都幾油膩下,所以我無落油煎,就咁白鑊煎就算,所以你會見到有一塊西多士係比較深色,因為有少許"濃",所以之後煎另一塊時就用最慢火去煎,顏色即刻靚好多,完全係金黃色.另外,因為o的香蕉好夠熟,好甜,所以我無煮到糖漿,到食o既時候果然已經夠哂甜味.
一向孤寒慳家,唔鍾意浪費食物o既我,當然唔會就咁"拋棄"左o的麵飽皮啦!我將o的麵飽皮蘸埋剩下o既蛋汁,同樣放o係平底鑊度,不過今次就唔係煎,而係白鑊將佢烘脆,當見到o的麵飽皮已經烘到轉色,就即係話差唔多OK啦,跟住就試下o岩唔o岩自己口味o既鬆脆度,適合的話就可以上碟,再o係上面灑上玉桂粉,味道果然唔同哂,不但香口鬆脆,仲有淡淡o既玉桂香味添,正!
呢個就係香脆玉桂多士條啦.


text:
話說有個熱心團友喺屈屎鴨收到條片,內容係林老屍用經典港式四字真言「X你老母」辱罵警察,而唔係之前新聞提到嘅英文粗口「WTF」.呢位團友如獲至寶,即刻捉住我睇片,完全唔理就嚟要食晚飯.片中所見,一個肥腫難分嘅女子不斷講埋晒啲低B嘢挑釁一位警員,豬如「你連人都不如呀,豬狗不如呀」,「公安呀」,「阿sir膊頭冇冧把嘅」,「警務處長呀」,「X你老母,你拉我吖」等等.如果大家唔知乜嘢係「貧嘴惡舌」同「潑婦罵街」,不妨睇吓呢條片.先旨聲明,閱後如有任何不適,本人概不負責!事實上,本人對啲核突嘢幾乎已經免疫,但係睇完條片都搞到食慾不振,真係多得呢位團友唔少呀!
講真,呢啲咁嘅癲雞乸,旺角跌個招牌落嚟都閒閒地責死十幾件,本來不提也罷.但係作為人之患,竟然不吝喺大庭廣眾展示低劣成咁嘅質素,都咪話唔佩服佢嘅勇氣囉!更離奇嘅都仲有,呢種貨色都可以得到「全民力撐」,咁就唔封佢做傳奇都唔得嘞!締造傳奇嘅唔止係林老屍呢位奇女子,仲有喺背後力撐佢嘅一眾「正義」粉屎.就係因為呢班人嘅傾力演出,我地又一次清楚睇到香港嘅絕望真相:無知同愚昧已經好似瘟疫咁傳遍香港每一個角落!
首先,我想問吓奇女子同佢班死硬粉屎,究竟知唔知「師表」呢兩個字點解?班友當然唔知啦,咁本人又要校長上身嘞.「表」有模範同榜樣嘅意思……咪住,林老屍喺片中提及港英時代點點點,可能佢同眾粉屎都唔係太識中文喎.雖然自問雞腸係有限公司,都唯有頂硬上啦,如果譯成英文就係role model.即係話,為人師表者,除咗喺課堂講解,亦要以身作則,示範俾學生睇乜嘢應該做同唔應該做,此之謂身教.好明顯,因為立場唔同而肆意對異見者作出離題嘅人身攻擊,甚至連四字真言都出埋,當然係極壞嘅榜樣啦!尤其是嗰句四字真言,出自女人口中簡直係不知所謂,試問一個婆娘憑乜嘢X人老母先!撇開道德層面,對陌生人立亂講仲隨時會招致殺身之禍添架!林老屍識揀,問候嘅係香港警察,如果換轉喺港人推崇備至嘅歐美民主國家發生同樣事情,睇怕佢會由疑似豬頭變成貨真價實嘅豬頭都有份!不過受業於奇女子嘅小學雞就未必識分邊啲人唔可以隨便問候,如果有樣學樣,恐怕未夠秤投票選凸首就俾人打死囉!所以話呢,奇女子嘅身教絕對係失敗之作,佢根本就冇資格做人老師,做一條老屍就差唔多!
講開又講,其實香港警察已經好克制架啦,都唔明點解啲人仲要豬多批評.我誠心希望佢地可以移民外國,見識吓人地嘅警察係點.成日踎喺香港,淨係識坐井觀天同閉門造車,想唔變到豬咁蠢都難啦!更搞笑係,啲人(包括扮民政棍同無聊人士豬如陳老太之流)話凸首要求教育局就有關事件提交報告係搞民革式批鬥,要撕裂香港.講真,而家係邊啲人逢中必反,係邊啲人堅持寸步不讓,係邊啲人拒絕求同存異,係邊啲人唔肯以對話縮窄分歧先!撕裂香港云云,根本就係賊喊捉賊!仲有,人講文革班友又講文革,究竟佢地知唔知文革係乜呢?發動文革背後嘅動機並唔係重點,反正中共高層權力鬥爭絕非新鮮事物.文革之所以遺害極深,係因為牽涉到群眾層面.群眾受鼓動而變得極度亢奮,頭腦發熱令人難辨是非,繼而發展成為批鬥而批鬥,亂扣帽子,任意抄家無日無之.最後情況失控,群眾為求自保而打倒別人,形成惡性循環.如果話凸首要發動文革,佢究竟有冇咁嘅意圖同能耐先!你都咪話,睇番而家香港嘅情況,文革式批鬥又的確已經稍具雛形.不過係邊啲人搞成咁,大家心裏有數啦,賊喊捉賊又一例證!
講番林老屍單嘢,個婆娘好撐唔撐,竟然走去撐法輪功.明明係一個政治團體,硬係要用宗教嚟掩人耳目,一句講晒:名不正則言不順!如果李洪志條神棍敢當眾表演吓白日飛昇嘅絕技,我第一個撐佢囉!奇女子根本就係土共思維,當晒敵人嘅敵人都係朋友.佢都唔去求證吓,究竟大紀元有幾多成嘢係老作.仲有,你又拉橫額,我又拉橫額,點解一定要俾法輪功獨佔冇遮擋嘅有利位置呢?條婆娘又話佢唔係法輪功,只係睇唔過眼佢地表達意見嘅權利被剝奪喎.咁唔該佢出席吓建制派舉辦嘅論壇,呢啲場合就最多人用叫囂或搶咪方式阻止他人發言,絕對最適合佢執行捍衛言論自由嘅神聖任務囉!
呢條婆娘根本就係潑婦扮聖女,明明面皮已經夠晒厚架啦,仲要猛咁喺自己面上貼金,真係頂得佢順都食得屎囉!本來我都唔知點解教師會叫做人之患,而家經佢人肉示範,我明喇,原來係人之禍患咁解!哈哈,一個唔覺意得罪埋其他教師朋友添,唔好意思呀!
Mummy, British Museum, UK
金縷玉衣, 河北省博物館, 石家莊, 河北


text:
放假在家, 毎日都要隌住兩個少爺, 仲更加冇時間.
星期一帶了他們去一個playgound玩, 係教會兒童部攪既活動. 呢個playground 响 Orchid Country Club 裏面, 要俾錢入去, 會員價好似係S$8一個鐘, 大人跟住入就收S$1一個大人.
裏面地方其實幾細吓, 不過d細路一樣玩得好開心. 細佬開始時淨係肯留响波波池.
威逼利誘下先肯行出波波池去玩其他野, 嘩, 不得了, 膽大包大呀, 係咁爬, 我同姐姐追到索氣.
大佬就爬上爬落, 不過相對細膽d, 要叫好耐先敢去glide.
兩個朝早淨係飲奶就出發, 但都玩到唔記得肚餓. 到午餐時間, 唔駛叫都自己衝去洗手, 然後去攞野食. 大仔同朋友仔一邊食, 一邊傾, 成盒雲吞麵食晒. 兩個細路傾d乜呢? 我淨係聽到佢地話一月五日一齊去植物公園, 唔知邊個要帶佢地去呢?
噚日我就真係帶左兩兄弟去植物公園, 去新開既Jacob Ballas Children Garden. 地方唔算大, 但好有教育意識, 不過大仔一入到去就鍊住個鼻, 話好臭. 我話係大自然氣息, 可能佢地用天然肥料. 唉, 真係要帶佢去鄉下地方體驗吓先得.
Potting garden 裏面見到好靚既茄子.
行了一圈, 就去佢地最鐘意既地方 - water play area. 地方其實好細, 不過一樣玩得開心.
玩完就去文東記食雞飯. 我俾佢地兩個攪到矇查查, 兩個大人, 兩個細路, 我居然叫半隻雞, 三碟飯, 一碟油菜, 加一個砂煲豆腐. 梗係食唔晒, 雞要打包走.


text:
煌府婚宴專門店 (廣東道188) Palace Wedding Banquet (188 Canton Road)
商戶搜索
服務詳情
評語 提交評語
我哋係喺煌府188擺酒,貪佢地點方便.我哋都有比較過其他,但係就貴咗啲,同埋有啲一係細得濟一係大得濟.煌府嘅sales Apple喺價格方面好幫到手,清楚我哋需要之後都好快傾掂價錢.當時其實我係搵唔到場,好彩個emcee幫我聯絡Apple,個emcee係煌府內部嘅,但同時都係我朋友介紹.
煌府個package仲會送其他嘢,我哋就揀咗送三套衫.整體嚟講個環境可以再改善,例如個seating plan就咁用張A3紙貼喺門度,再加個架係用金色框,個design都比較老套,令到後來要自己DIY搞好多嘢先好啲.另外,backdrop臨擺酒時轉咗冇話我哋知,搞到後來要搵decoration House 嚟整靚佢.不過我哋係幾欣賞佢嘅靈活性,好似當晚佢有間房俾我哋擺嘢,仲將麻雀房改做換衫房,變咗多咗間房俾男家換衫.同埋啲姐姐都擔心我肚餓,成日提我食嘢,都照顧得好周到好細心.嗰晚我都有個小表演環節,就係踩住平衡車拎住紮花,啲staff都好好咁幫我清場,Apple都俾我喺個埸度rehearsal好多次,真係好好.
雖然個場唔係好靚,但係啲服務真係搭救到!Apple服務真係好好,我同佢講我啲同事比較大食,佢就叫廚房幫我哋加大啲食物.


text:
記得媽咪知道自己就快要離開我時,有一日佢趁自己精神比較好,就發定哂所有海參.當然,當時嘅佢已經再無氣力去做呢個繁複工序啦,所以佢就親自 "督師",由我去落手落腳整,因為佢知道我根本唔識做呢樣嘢,而佢又知道喺嚟緊嘅日子再唔可以好似以往咁照顧我,所以就一次過將屋企所有海參發好哂,之後放上冰格,等我以後可以隨時拎番出嚟解凍食用.
因為一次過發哂所有海參,所以真係有好多好多條,之前都已經俾咗幾條伯伯同伯娘,就係因為咁,伯娘都知道我冰格有好多海參放喺度,所以佢成日都叫我快啲整咗佢嚟食,唔好擺太耐,而且佢話海參好有益,叫我等閒就用嚟煲湯飲,對身體好好.
今日係我首次用海參嚟煲湯呀!
材料:
海參
螺頭
瘦肉
木耳
淮山
茨實
靈芝片
姬松茸
陳皮
蜜棗
- 淮山,茨實及靈芝片用熱水浸 1 個鐘,之後洗淨,備用.
- 姬松茸,陳皮用水浸軟後洗淨,陳皮刮瓤;蜜棗沖洗乾淨.
- 瘦肉洗乾淨後汆水,之後用凍水沖洗多餘血水.
- 螺頭解凍後,喺中間切開清除內臟,之後洗乾淨.
- 木耳先用水浸發,洗乾淨,剪去硬底部份;海參發好後,清除內膜.
- 煲滾水,放入薑蔥煲一陣,之後將木耳,海參,螺頭逐一汆水,然後過冷河.
- 所有材料預備好,全部凍水落煲,煲好後加鹽調味,即可享用.
清甜中帶點姬松茸嘅香氣.
要 "撈" 嚿海參上嚟影相都唔易,因為大部份都已經煲溶哂,
所以湯水已經充滿咗海參同木耳嘅膠質.
Notes:
- 若螺頭表面有黑色物質,可用牙刷洗刷乾淨.
- 所有藥材最好用熱水浸 1 個鐘後先清洗,有助將製藥時所用嘅化學物質溶於水
中.
- 浸姬松茸嘅水可以一併加入煲湯,因為有濃郁香味.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
星期日去佐睇流沙包佢地打比賽, 記得初初識流沙包果陣, 咁啱佢地(佢地我指元朗, 唔係流沙包帶既女仔球隊)有好多賽事要參加, 我果陣成日都去睇佢地比賽, 果陣佢地好勁, 場場波都嬴咁濟. 但自從佢地升佐上乙組, 球員又有多少變動之後, 比賽就成日都輸既多, 已經不復當年勇, 更加上流沙包帶佐佢地上乙組之後就唔再做隊波既教練, 搞搞下我都無咩興趣去睇佢地比賽. 星期日因為流沙包有份出場比賽, 所以我就去捧下場, 好耐無睇過D咁精彩既比賽, 更開心既係佢地嬴佐, 哈哈哈, 好開心~~ 好耐無睇過佢地嬴啦~~~
其實我小學開始就好鍾意排球, 原因係果陣係亞視播既一套卡通片, 我好記得個片名好鬼娘, 叫「衝出世界」, 我記得個女主角叫原桂芝, 成日紮住馬尾, 綁住條黃色絲帶. 另外有一個金色頭髮既有錢女, 妒忌女主角, 成日做埋D野陷害佢. 果陣因為呢套卡通片我就愛上佐排球, 我仲專登買佐個排球返黎, 有時學校旅行會拎去打. 可惜既係我間小學無排球校隊, 淨係著重籃球, 我一向生得高, 如果學校有排球隊, 我諗我都可能有一番「成就」, 哈哈~
上到中學我有參加排球學會, 但係佢既活動就只係放學係操場幾個人圍埋搓下波, 又唔教你野又唔理你. 我中學當然有校隊, 但係你小學都唔係校隊又無受過訓練, 都唔會比你加入啦. 所以我根本無正式學過打排球, 頂多只係有時小息或放學係操場搓下波, 打下社際排球比賽, 就此而已...
當然一直我都好鍾意排球, 無得自己打就唯有睇囉, 每年既世界女排大奬賽我都一定會睇(當然只係電視睇), 果陣我好鍾意孫玥, 生得靚打波又勁. 對排球的接觸就僅此而已. (所以上年大奬賽有機會同孫玥合照, 真係開心到暈~~)
不過, 可能命運就係要我無機會可以打排球, 就係因為要令我遇上流沙包. 因為流沙包講過, 佢唔會係球場上搵女朋友, 佢會搵一個唔係打排球既人做女朋友, 因為佢唔想做野又係球場, 拍拖又係球場. 流沙包又係球証同教練, 更加唔希望同班球員有咩特別關係. 排球圈子好細, 而流沙包係「排球界」都可以講係無人唔識, 我唔記得邊個開玩笑講過, 打排球既唔識流沙包都唔可以算叫做打排球. 如果我當初有機會打排球, 我一定很早就已經認識到流沙包, 咁既話我地應該唔可能發展成男女朋友; 到時我可能只係佢球隊其中一個球員, 或者我只認識到佢係某某排球隊既教練, 認識到佢係黎吹波既球証, 僅此而已.
我以前成日諗, 細個無機會學打排球真係好可惜, 因為我真係鍾意呢項運動, 只係苦無機會. 但係我而家已經無再覺得可惜了, 因為正正我唔係排球人先能夠同流沙包結到婚, 比我再選擇的話, 我也寧願細個唔打排球, 令我可以同流沙包成為一對~~ (好肉麻添~~)


text:
13.11.07
隱藏尋找
其實如果要唔開心, 真係咩都可以唔開心, 唔講生離死別, 唔講失敗虧損. 就算係中六合彩, 都可以唔開心架, 因為可以嫌中得少(當然係最極端情況啦). 有時又會把所遭遇到既無限放大, 總睇落衰野只會落喺自己既頭上, 倒楣! 咁樣諗法, 如果只係發洩當然可以啦, 但如果變成習慣既話, 都真係幾惱人.
相反, 記得有次上公司培訓時, 有過一個環節, 係問同要講出自己覺得開心既人,事與物. 喺過程入面, 肥龍見到原來有好多人都要好辛苦先至諗到幾件開心野出黎, 而且更有啲人會好認真去諗所諗某件事, 究竟算唔算係開心事呢? 總好似如果要講開心既事的話, 一定係超開心, 勁開心既先算數, 先可以同人講.
呢個情況, 係咪好奇怪呢? 開心既自動會折扣, 唔開心既就放大. 咁無形中, 又自然會產生咗一種差異. 而會唔會係因為雙重標準所以沉迷喺呢種差異當中呢? 呢種差異, 老實講, 往往又好似好難去滿足得到. 因為往往後知後覺.
其實, 開心既人,事與物係咪真係咁難搵? 定只係當一切覺得理所當然, 再無諗過去搵呢?
肥龍唔係想講咩大道理 (況且呢啲topic 每日唔知有幾多人會寫), 只係覺得想開心既人多, 會尋找開心既少. 而且肥龍諗尋找不快同尋找開心, 所需要既力氣同心思, 應該差唔多啩. 咁點解唔去為自己做得開心一啲呢?
Hide and Seek… 開心既唔會隱藏, 唔開心既其實又無必要自找.
但現實又似隱藏開心, 煩惱自尋.
你想hide 定想 seek?
1 則留言:
- xiao zhu 說...
-
Hide and Seek 這個比喻有意思!
- 2007年11月14日 下午2:21


text:
唔係話唔靚﹐亦唔係話佢地Serve得我唔好﹐咁我又未至於唔滿意D衫﹐不過.... 其實都幾後悔 Join在哩間囉.
我明明Join之前好口響﹐話唔怕遲租衫﹐覺得等遲D都唔怕﹐但二月Expo無啦啦連續係幾間o野聽到話我遲﹐就突然俾佢地嚇親﹐又無啦啦行完個Expo﹐睇在佢地現場新番果 D 衫就決定在Join﹐其實我真係衰衰衰衝動!
之後去佢地舖頭 1st Trial﹐覺得只可以Total 試10件其實真係太少喇﹐但佢地不停安慰我﹐2nd Trial o既時候就可以任試;但由 1st Trial後至 2nd Trial中間﹐次次經過佢地舖頭﹐都無咩邊件新衫我係鐘意的﹐唔係顏色唔o岩﹐就係款式唔o岩﹐有時問問佢地問題有無咩新款添﹐就只係識答係晒度或出晒街﹐又猛話到時實揀到之類﹐有時都幾擔心.2nd Trial又迫人地係Office Hour試﹐攪到要請假之餘仲好難搵朋友陪幫下眼 ﹐好彩果日最後有朋友仔可以抽空黎幫幫手﹐如果唔係唔知點算好.
如果唔係我眼利﹐哩件婚紗我就無份o架喇﹐因為佢相簿入面又無﹐Sales姐姐又無推介俾我﹐事緣哩件衫佢地不知何解掛在係Fitting Room﹐正想拎走之際我問哩件有無期﹐可唔可以試下﹐o岩橋有期喎﹐試完又最鐘意所以揀在.勁勁勁後悔證婚時有用拱紗.... 人地Sales姐姐話在個款唔用拱紗就唔好多口問佢地可唔可以俾拱紗啦嘛....
其實我係鐘意橙色版o架﹐不過又係俾人Hold在﹐淨番藍色﹐想Out佢出局o架喇﹐但又無其他好代替o既選擇﹐所以... 就係咁揀在囉....
為在襯金器而揀o既一件﹐佢其他紅色的我都著唔起﹐佢地金色o既晚裝我又唔多鐘意﹐咁... 就係咁揀在囉....
1st Trial 到 2nd Trial 都無被飛o既一件﹐伴娘同另一朋友仔係1st Trial 時讚不絕口的一件而麵都讚同﹐最緊要係.... 到 2nd Trial時已經無咩好揀喇﹐更加唔轉啦.
點解話後悔? 佢地真係唔係平o架﹐仲後尾我巧合地需要行幾間唔同形式o既婚紗店﹐以我哩個價錢可以分開二間租﹐可能揀到更鐘意o既款,或可選擇o既衫會多好多﹐最少.... 唯美 D黃色Gown唔係好掂﹐紫色o既款一係好成熟,一係好『Lau Pau』﹐總知唔o岩我啦﹐另一致命傷係佢有擺Expo﹐佢D衫又唔係唔靚所以吸引太多人Join在﹐導致大量人搶住Mark衫o既問題出現﹐又或... 都係果句.... 隔離飯香D囉.
但我要說明一點﹐係網上面好多人話佢D Sales無禮貌又或黑口黑面﹐無疑... 佢地D Sales姐姐係比較.... 豪氣o既﹐講o野係大聲D﹐有時傾計係明顯D﹐不過以我哩D豪氣對豪氣o既顧客就覺得問題不大﹐佢地唔會恭恭敬敬﹐但對我就無黑口黑面﹐係問佢地仲有無衫介紹時佢地就一幅個樣.... 『係咁多 la....俾晒你睇o架喇...』又或我識識地對應佢地啦﹐佢地對我都Ok﹐當然我唔駛奉承佢地啦!
佢地另一樣唔好係會係舖面試衫﹐出出入入o既人甚至係門口經過o既人都可以睇餐飽﹐如果好彩Hold到舖深處果個Fitting位會好好多囉﹐不過.... 佢地舖面真係好多人.


text:
三月二十日
三十個月至三十一個月閒記
阿ti嘅學校終次有親子旅行喇
地點喺彭福公園 我地淨係比車錢四十二蚊
阿ti之前好期待呢個旅行呀 每次放學都講旅行
我地仲同佢去超級市場揀乾糧tim 令tima諗返以前學校旅行嘅回憶
上車喇 阿ti真係好期待 成日話介紹同學仔比我地識
而tima最開心係 : 終於可以喺親子旅行用猿人親子袋 好好好靚呀~~~
阿ti好緊張咁問好多問題 仲不停望住其他旅遊巴
車程半個鐘 佢終於覺得心 攞左部i pod touch出嚟玩mini game
終於到喇 阿ti話未去過彭福公園 都係喎 好咁多地方 就係冇去過彭福公園
難怪佢咁興奮啦 hehehe
tima叫佢影馬場有草地嗰邊 佢唔制 偏偏要carpark呢邊 真玩野 q_q
跑啦 跑啦 小朋友要開心跑多d 但條路有d斜喎 小心d呀!!!
第一次學校旅行 : 彭福公園
tiba知阿ti心急 都不其然行快d 真係錫阿ti錫到燶...
好多馬馬呀 阿ti自己揀要影邊隻
親子袋又嚟喇!!! 哈哈哈
嗰日有馬術比賽 仲有好多鬼妹仔學騎馬
如果要騎馬 最好去森林 勁free 阿ti大個先有機會學咯
阿ti一邊睇馬 一邊食欣欣杯 好開心 tima都好開心呀!
哨子聲一吹 學校準備嘅活動開始喇
d家長都吹bubbles 小朋友開始瘋癲咯!
集合喇 終於見到阿ti嘅同學仔
原來阿ti都好受同學歡迎架 之不過佢d同學好似驚左我地兩公婆咁 呵呵!
有咩game玩 哈哈 阿ti之前成日話彭福公園有"彩虹傘" 原來係咁解
阿ti真係好慢熱 見人笑 見人玩都冇咩反應 成日唔知諗咩咁
哇 個個都走入rainbow度喇 阿ti仲企喺度 tima推佢入去 嘻嘻!
玩左一輪 再嚟一張班相 阿ti每次見到班相都好開心呀
次次都用手指仔指d同學比tima睇 介紹同學仔比tima識
玩完咯 老師送禮物 一人一份 係潛望鏡嚟架!
阿ti笑到咁 好招牌好假咁呀 其實你想唔想笑架?
阿ti最鐘意嘅老師 梗係要合照一張啦!
仲有佢最愛嘅同學仔 其中有個同學仔都好好彩入到同一間幼稚園 可以做同學仔again喇!
之後 我地去野餐咯 下回見...


text:
2010-2-25
好耐都冇係度寫結婚野喇, 因為由1月開始忙到過年, 搞婚禮既事都停左一陣子.......宜家係時候又再搞喇~
首先要搞既就係book 去日本既Package, 之前一路都留意住啲Package 幾時出, 有日我見報紙出左啲賞櫻團既adv, 我諗係時候book 喇, 於是第一件事打去Ti Wedding 問下到時工作人員住邊間酒店, 因為我地想同一間, 可以慳返啲時間. 佢地比左個網我上去book 房, 好彩我夠快啫, 因為我地指定果兩日都好full, 有一日仲只淨返兩間房, 我炸炸淋梗係book 左先喇! 之後去東京既Package 就由查爸負責~ 其實係哩件事中, 我都幾chur 下, 成日問查爸搞成點, 佢有時都話我太緊張.........都有少少既, 同埋我成日都唔放心佢做野, 可能一向係我地兩個人既世界中, 都係我照顧佢多啲喇....
搞掂左日本 Pre wedding 既事之後, 就要開始搞蒙記既Pre wedding, 我地下星期就會去 Ti 同蒙記 試衫, 查爸之前就已經係金都訂造左件恤衫, 買左兩對皮鞋, 一黑一白, 仲增左高添架 (細聲啲呀~) 佢宜家就仲爭去配個眼鏡框! 而我就前幾日去左私人胸間買左Girdle, 要多謝同事Fanny 帶我去, 因為佢係VIP, 有85折. 仲買埋束褲, 要cool 住我個大肚腩....
另外, 道具方面, 之前已經買左兩對Poodle 公仔, 係年宵既時候買左一個大咀唇(寫有 I Love You), 花球會問朋友借, 一本印有我地認識的公司logo 既書仔, 宜家就諗緊整啲得意字句, 同埋一個寫有我地大日子既紙牌~ 大家仲有冇suggestion比我? 定一話已經太多道具?


text:
2014年10月23日 星期四
嘉嘉的為食路上,蛇羹
可能羅啟新唔知道,我之所以開始食蛇,係同佢有淵源.話說我細個對蛇羹嘅印象麻麻,通常係大人由佢果碗度𢳂一羹俾我試,但係你知蛇羹呢家嘢係唔係好arm細路仔feel,無論味道到賣相都輸,再加上蛇,咁核突,真係一羹已經嫌多.
但係到我出泥做事,有一日食lunch我同阿虫同Cuson出左深水埗,果陣時嘅深水埗重係另一個世界咁款,因為行行下你會見到有一條大蛇喺路中心,係真咖喎,條蛇,不過唔使驚,佢只係好似我阿媽形容我咁,一條死蛇爛鱔咁撻喺度,完全冇殺傷力,咁冇耐就有個師傅出泥生劏蛇膽.其實咁多年後我都重懷疑,阿師傅果招劏蛇膽係大偉高柏威教佢嘅,唔係邊有咁多蛇俾佢劏呀!
A,講番阿師傅先,咁之後佢又會行番入鋪賣蛇羹,我見真係好多人幫趁,應該唔係媒.但果次我冇去食,只係好奇並覺得咁多人鍾意食嘅嘢,點都要試一試再決定自己鍾唔鍾意食.
之後我自己一個人去左灣仔伊利沙伯大廈附近果間食蛇王二,嘩,一食即刻鍾意左,雖然到今日我都重係嫌佢尐獻汁傑左少少,但係味道係真係好好.你唔好以為我冇食過其他鋪頭嘅蛇羹喎,喺食呢方面,我除左運氣唔錯,亦都好夠膽,我真係摩過去廟街搵下有冇消失中的五蛇羹,但係我搵唔到,試過好幾間都只係得獻汁加麻油.
其實我尐口福真係唔錯,喺我做公關時,有幸由內地嘅對口單位招呼我地食蛇羹,真係好味,肉質鮮甜,可惜有尐粗鞋,可能係條蛇大條左尐,不過用泥炸蛇祿就最正,因為夠粗壯,多肉.我真係食到唔停口,不過果時全團最細係我,而佢地個個都唔敢食咁多,於是我就係幫手食以免浪費,而唔係掛住食冇禮貌.
之後又去過全港最出名嘅銀行頂樓食蛇,刀章幼細,味美無比,可惜因為係半工事,所以始終不能盡情的吃.
當然我也去過中環尾那些地方吃,但新派的我嫌太新,舊派的手功又不夠細,食得不是味道!
講真食得最安心嘅始終係灣仔果間,我鍾意佢夠迫,呢句係真心而唔係反話,一來天氣冷至會食蛇,咁迫尐就會暖尐,二來夠迫即係生意好,咁材料自然新鮮而佢為左唔好影響生意,都會俾心機做好佢喇!當然最重要嘅原因係佢個潤腸飯都好出色.
所以每到冬天,我一定會去食一碗蛇羹加個潤腸飯,之後就乜都唔做,番屋企瞓番覺,唔知係心理作用定係食飽暖暖地,一或係蛇羹嘅效果,咁樣食一餐之後,真係好好瞓,真係好似人地話食完糯米飯之後咁,瞓到會責死木蝨咖!
2 則留言:


text:
以前既瑤瑤豬, 由於厭奶, 所以會氹左佢瞓先食奶.慢慢冇再厭奶時, 就會食食下瞓左.再大大下, 識得自己食奶時, 就會食完枝奶都未瞓覺, 於是貓貓會將佢塞落睡袋, 同佢唱下歌仔, 然後小豬就會瞓左覺
不過LEI D美好既時間已一去不復返啦~依家就算塞佢落睡袋, 小豬都可以 連人加睡袋爬起身,跳跳跳 又或者係爬去拍電視.將佢抱返平瞓, 唔俾佢郁就會喊到好似打緊佢咁, 係都要反身爬起.有試過熄燈扮瞓唔理佢, 佢就會一個人坐左係度玩, 又或者係貓貓身上爬來爬去, 又試過開住燈, 由佢自己碌來碌去, 結果碌到成1點先瞓 有好幾次貓貓氹佢瞓, 氹到自己都就來瞓著, 佢都未瞓... 唉, 熊熊稱之為每日最溫馨時刻(不過佢就係隔離房打緊機)
Lei 日, 瑤瑤豬幾經反抗, 係都唔肯睡覺, 係都要爬起身玩, 結果爬左2步就成個趴左係度瞓著左
琴晚, 繼續反抗, 結果爬起身, 笑笑口咁攬住隻兔仔, 拍左兔仔兩野, 然後就趴左係度唔郁, 再望下又瞓著左...
到底係因為之前佢已經反抗左成個鐘, 所以成功左就可以瞓覺呀, 定係佢鐘意入睡果下要趴係度呀, 定係佢都覺得每日扭玩扭瞓覺係同媽咪最溫馨時刻, 所以不容有失,呀~ anyway, 希望今晚小豬可以早D 瞓啦, 咁先會長高架MA~~~


text:
插入一篇先
蛇仔明足14m喇
呢個月數好好玩
因為蛇仔明更識表達自己
又好明白大人講乜
可以講得上有溝通
生活上規律咗
出街就更輕鬆喇
睡眠方面
都仲係一日兩nap
但進步位係依家夜晚嗰覺唔洗暗訓喇
依家臨訓會同佢刷牙仔
跟住俾佢熄燈講good nite
就放佢喺床自己典
最初典個幾鐘, 典到我訓著都未訓
慢慢典一個鐘, 最快試過半個鐘訓著
雖然用呢個方法係會比以前晏咗訓
但總要俾佢學習吓自己入睡
希望再大少少佢會一熄燈落床就自己訓啦
而平日晏晝啲nap, 都易攪咗(唔讚得)
以前佢要打大交先暗到
依家佢知道時間訓
好快, 5分鐘內就入睡
每nap大約1-2.5小時不等
飲食方面
早在大約3星期前cut咗佢最夜餐奶
依家即係一日4餐
其實蛇仔明係對食興趣不大嘅小朋友
所以cut嘅過程冇痛苦
話cut就cut
根據健康院姑娘指示
早餐除咗奶可以食吓其他嘢
以幫助bb過渡到好似大人咁1日3餐
所以朝早我(得閒的話)會整麵包佢吃
再用學習杯俾5-6安奶佢
初初幾日都順利
但有時佢又扭吓唔食包
就試吓俾其他嘢佢
其中麥皮係蛇仔明大愛
bb餅佢都鐘意
有時會俾bb cheese stick佢吃
有時佢吃完我哋大人吃, 佢又搶食我啲通粉
見佢喜愛通粉, 自己煮啦
佢又唔吃
=0=
晏晝食粥仔
大約4點會食8oz奶
而中間會夾雜吓生果麵包
晚上都係食粥仔
有時大人食飯又俾少少淡味嘢佢一齊參與
之前大人食麵佢又成日"麵麵麵麵"咁叫
咁我又自家整烏冬過佢啦
仲煎魚餚魚湯
成担心機,連蛇仔爸都呷醋
但蛇仔明又食得麻麻
=0=
但好多朋友都話bb總有個時期會厭食
大大吓就會改善
咁食嘢冇得迫,唔通撬開佢個口咩
有時開胃啲,有時胃口差啲
冇辦法啦
=0=
活動方面
唉,唔合格呀
仲未識行
=0=
我都唔明, 睇佢啲動靜
又唔似咁大個仔都唔識行丫
大家嚟評吓理
眼見其他同齡or更細嘅bb都行得好穩嘗
做媽媽嘅有點心急
有時引個衰仔放手行吓
佢會好快扒返落地爬
=0=
朋友都安慰我話爬多啲好
又話14個月未算遲
bb要行自己會行芸芸
咁蛇仔媽唯有再等吓啦
而除咗唔識行
其他活動已經好自如
就如頭先條片所見
蛇仔明呢個車迷連上車落車都自己搞掂
冇人教過佢架喎
依家仲好利落咁上落疏化/大床
最頂癮係佢自己識反身用pat pat 先落
好怕死好搞笑
心急嘅蛇仔媽去到朋友屋企見到學行車又俾蛇仔明試
但坐上去佢似乎有點超齡感覺
( ̄∇ ̄)
已經成日企喺度做百厭星
幾時邁出你嘅第一步呀?仔
言語能力方面
曾經聽過一個說法
bb早行路, 就遲講嘢 (反之亦然)
唔知係咪真有其事
仲未識行嘅蛇仔明
語言發展算唔錯
雖然唔係句子, 只係單字
但我哋又出奇地溝通到
佢已識叫晒身邊常出現嘅人
爸爸,媽媽, 婆婆, 姨媽同姑媽佢都叫 (吳媽)
之前好搞笑咁叫公公會用喉嚨發出 (ka ka 聲)
最近開始會發出 (ong ong 聲)
爺爺嫲嫲
兩個表姐仔, 我哋平日叫名
雖然蛇仔明未識叫, 但當我哋問佢
Reina 呢? Moena呢?
佢都會用手指指啱
喺街見到小朋友會狂指住叫 "BB, BB"
見我哋食條狀嘅嘢會狂叫 "麵麵"
去酒樓見到包會狂叫 "包包"
超級車迷見到車會 "車車車車"
帶佢玩車佢會好開心咁一路擰呔盆一路講 "揸車車"
鍾意食嘅水果都識
見到香蕉會 "na na"
見蘋果識 "apple"
最搞笑係見到士多啤梨會叫 "啤啤"
但見到佢最鍾意嘅 Pooh Bear都係叫 "啤啤"
見到雀仔會叫"bird bird"
見到鴨會叫"duck duck" 或 "鴨鴨"
見到大象會叫"er er" (elephant)
識得叫Elmo
見到手攜扇會叫"撥撥"
見人家刷牙會叫"刷刷" (仲會配合手勢)
聽到人話痛痛會叫"呵呵" (呵返)
問佢乖唔乖呀?會答“乖”
同佢點名識叫 "到"
識幾個animal sound
最近新識咗 snake goes "Hiss"
最驚喜係尋日蛇仔明跟我哋講A/B/C
執口水尾執得好快
以後講嘢就更加更加要小心啲喇
Potty Training 方面
唉....倒退中呀
一叫佢坐Potty佢就苦晒面口
"媽咪坐完未呀?"
"好悶呀"
坐10秒就扭計唔肯坐
"放我出嚟呀~~~"
唯有先擱置一陣
再唸計慢慢再教啦
各位媽媽有冇絕招指教吓呀???
媽媽感
依家比起以前更加會時時刻刻掛住蛇仔明
同佢一起時刻都會有驚喜
唔知係咪真係異性相吸呢
如果囡囡係爸爸嘅前世情人
咁蛇仔明一定係我前世老公
蛇仔明特別黐我
有得揀佢一定揀我
就算第個抱住佢或同佢玩緊
耐唔耐蛇仔明就會好嗲咁叫"媽媽媽媽"搵我
同我hello完再繼續去玩
最蝦我,但又最怕係我
我一出怒火眼睛
蛇仔明就會死狗咁叫"媽媽"
叫到我睬返佢為止
蛇仔爸返工, 蛇仔媽錄低呢段同爸爸加油
蛇仔爸冧爆
到蛇仔媽返工, 蛇仔爸又偷橋
但蛇仔媽一樣冧爆
^_^
挨住媽媽睇聽歌歌
第一次去科學館
去PMQ睇熊貓
去愉景灣晒太陽
Selfie with mami
一覺醒來嘅chok爆麻甩樣, 突然好似大個仔咗好多咁
要好好珍惜呢個BB伏喺媽媽心口安睡嘅時刻
蛇仔明慢慢由一個傻乎乎嘅BB
變成一個充滿好奇嘅小朋友
期待著探索呢個世界
媽媽願你永遠保持一點童真, 及無限嘅想像力
去做自己想做而對的事
爸爸媽媽會永遠無限量支持你
^3^


text:
文 | 蔣薇
究竟外國人眼中嘅香港係點?奇異博士有答案俾大家.
劇情唔講,特技唔講,故事彩蛋都唔講,今次想同大家討論吓「場景」呢樣偏門野.
消息透露,奇異博士當時想係香港取實境,但最後因為香港出現咗收數事件等負面消息,最後只係派咗人員到港取景,再用特技加廠景去做香港最終戰場.
先描述一下場景如何,高空境係香港繁華嘅夜景,但落到去地面,你可以見到卡瑪塔香港分部,處於一楝類似「雷生春」嘅建築,主要戰鬥場面係一條充滿戰前建築嘅街道,霓虹光管夾雜舊式店舖,街道行人路混為一體,行人走出馬路,街邊有戶外大拍檔炒餸,一家人著住十幾廿年前嘅服裝坐矮枱食飯,而的士同小巴都係廿年前嘅貨色.
本來聽到場境有香港,都有唔少期待,但廠景中嘅香港就令我有少少陌生,應該話,香港並唔係咁,呢個香港,係外國人眼中/腦海中嘅香港.
仲記唔記得Transformer 4最終香港一戰都有類似情況,唔存在嘅英泥廠,鬧市中嘅廟宇,大紅燈籠高高掛,配搭舊式冰室,打鬥一轉就鬧市到深山仲有個牌坊等等.
景並唔係香港,從電影手法中要將觀眾即時帶入到地點時,需要用到好多Stereotype嘅方式,等你第一時間知道呢個地方係點,反觀紐約,倫敦都係好正常,但要表現香港,除咗夜景之外,就只有舊區.
對於好多連國都未出過嘅外國人講,香港印象仲停留係「蘇絲黃的世界」,奇異博士嘅香港,只係蘇絲黃進化版,但仲見到一貫嘅舊式建築.
係外國同外國朋友講起香港,佢哋都會有唔少誤解,會好偏向呢種「香港特色」,你好難解釋俾佢哋聽,印象中嘅舊建築都拆晒同改建,係街炒餸會俾食環拉,雙層熱狗都淘汰咗好幾年,而一家人坐係矮枱街邊食大排檔都唔再存在,街道上唔再有舊店,反而你可以搵到H&M,翠華,Sasa,元氣,Apple store,Prada等等.
為咗迎合一班資訊,目光滯後嘅外國人,電影人只好將無知觀眾眼中嘅香港重現,無論你現場取境又好,廠境都好,點都要加入「香港元素」,一種早就消失無蹤嘅元素.
香港都未嚟過嘅外國人故然無知,但另一方面大家亦可以諗,究竟咩係「香港特色」?當香港同西方接軌,國際品牌殺入,香港仲有幾多元素係我哋值得自豪?我哋係進步,但亦無咗自我,好似中國土豪一樣肚滿腸肥著起Polo Tee西褲LV皮帶一樣.
究竟香港人應該點?究竟香港地方應該點?成個香港無人有方向,只係不斷融入其他文化,勉強講,可以講係百家爭嗚,講白少少,就係無咗自己.
這就是香港,這就是外國人眼中的我們.


text:
呢排好忙呀,但又講唔出忙咩同做左d咩,因為係可能好多野想做,尤其係好多野要預備,籌備,但同太陽哥哥夾到既時間實在少之又少,我一至五返兩三晚PT,佢六日就日頭去左楂車,有時仲要就埋d舖頭開門時間,所以我地今日出動時,其實已經係天黑咁滯!
先去醫肚,去左花園街的一間明記車仔麵,我細個讀緊書時媽咪已帶我去食架啦,呢度d豬紅好好味架!由於呢排成日要係太子旺角出沒,早前都帶過太陽哥哥黎試架啦,佢都覺得好好味,自此我地一冇咩時間,想食個快飯就會黎食車仔麵,有時趕住上新世紀睇戲,呢度真係快靚正既選擇!
入面好舊式feel架,一張長檯過排排坐咁!
食得好滋味喎,哈哈!
叫四五樣餸,連埋麵先係廿幾蚊碗,好抵食呢!
醫肚後就出動啦,我地係花園街入面一間舖頭搵道具,預備四月一號影相時用,因為我同太陽哥哥都品味相近,要求一致,大家都想影一輯充滿歡樂氣氛同開心 style 既相!
聚精會神咁諗緊有咩攪作咁喎...個腦又唔知有咩鬼主意呢!
跟住去左金都睇花球,平時十五十六兼有選擇恐懼症既我,竟然一睇就睇中,真係奇蹟呀!希望上天繼續眷顧著我,黎緊仲有好多既選擇,希望可以係短時間度落實,或者比晒太陽哥哥決定,我唔洗諗唔洗煩就最正,yeah!
就係呢個啦,原來我對黃色係咁情有獨鐘架,好鐘意好鐘意呢!
呢個細個d,我都係鐘意上面個個多d,不過呢d決策上既野,我係唔會咁魯莽既,等我返去問下我既統籌兼策劃人SaSa先,佢點頭我先咁action架!嘻嘻~~
之後仲去埋花園街,意外地比我地搵到氫氣球,我一路都好想要架,實際野問好晒,宜家係差技術上問題睇下配唔配合到,希望work啦!


text:
今日係零九年四月的第一天,除左係愚人節外,亦係我人生好難忘同好開心的一天,就係影婚紗相既日子!
一路好擔心今日的天氣,但尋日開始已經好老定,所以好安心咁期待今日既來臨!不過今朝都有段插曲,就係太陽哥哥一早去泵氫氣球,尋日朝都去左間舖頭confirm一次隻氣球岩唔岩,亦講好今朝會八點半到,點知去到未開...好旁惶...九點...九點三...都冇人黎...終於到九點四有人黎啦,嚇餐死!個呀嬸話個呀伯冇交低喎,頂...算,最緊要買到!
我地遲左五分鐘,十點四到達珀麗灣!
irene原來係咁既樣,我都係上網見好多人讚佢先book佢咋!佢好病呀,聽d女仔講佢有左呀,好在佢都照返工咋,因為我真係覺得佢化得好好;本身我好抗拒化妝,總覺得自己係唔受妝的人,亦最怕一化左妝會變左第二個人樣,但今日既妝都睇得出係自己,所以我好滿意呀!irene真係掂架,大家有機會就book佢啦!
先卷髮,跟住開始化妝:
化完妝就去廁所先,跟住要換衫出發,去廁所時經過條大通道,影下相先;認得出係自己,好開心,哈哈!
跟住同攝影師同助手溝通下先,今日攝影師係kelvin,又係我上網見好好comment先book佢,助手係呀lok,佢地兩個都好young好nice,最緊要young,咁先冇代溝麻!我地同佢講左想要一個開心同sweet既style,cool look一律唔要,kelvin都好明白,亦好細心留意我地既samples同帶來既道具,仲話已經開始有靈感呢!其實我都信呀,因為六七pair人入面,我只係見到我地先有野帶黎,仲係兩大袋加一袋氫氣球呢,哈哈!
呢個係第一個造型,我好鐘意既黃色裙;外景我地揀左迪欣湖,放棄石澳真係一個明智既選擇,因為呢度好多景點同埋好靚呀!
因為呢part係外景,我地係咁周圍影下相,攝影師都冇理我地,可惜冇合照...其實呢part有兩位特別嘉賓,就係表姐同諾諾,呢部份會留返下篇entry先講~~
之後返去轉第二個造型,呢個亦係我最鐘意既造型,因為真係最似自己呀!
去廁所時又影影影,呢個妝咁滿意,一心要影低比phoebe做參考!
第二個外景係珀麗灣入面馬灣公園同沙灘,中間影唔到咩相,因為要同時影相加拍video,非常忙碌,冇機會自拍!
影馬灣公園同沙灘呢兩部份係好開心好難忘既,可能要兼顧攝影師同錄影師的指示同吩咐,我地又非常有默契同配合,佢地又拍得好開心,攝影師仲叫太陽哥哥做演技派,因為佢真係表情豐富喎!(浮誇就真啦!! 不過面部表情對一輯開心既婚紗相又真係好重要既...)
錄影師亦跟我地講話如果pair pair都好似我地咁好玩咁好拍就好喇!standard既video係錄二十分鐘度,但拍我地over晒三十分鐘呢!加上我地又帶左好多道具,比到佢地好多靈感喎,好似太陽哥哥畫個兩對波鞋,好多人見到都好驚訝,攝影師們亦好鐘意影;仲有氫氣球襯沙灘,真係好浪漫同好靚呀!好可惜我唔記得影低太陽哥哥咁辛苦買返黎既氫氣球啦!
第三個造型,換上一套隆重既婚妙,因為影室內studio!
太陽哥哥的偷拍,亦係唯一一張,因為周圍都係攝錄機,費時連累kelvin同呀lok比公司鬧啦~~
最後的夜景環節,好記得問過試衫部sales係唔可以換返晚裝影相,點知kelvin比喎,超開心!呢個已經好意外啦,點知仲有第二個意外,就係kelvin又同我地落返沙灘影煙花景同夜景,呢個連門市部sales都好肯定同我地講過,係唔會落第二次沙灘架,因為冇燈,要打燈等等,所謂青馬大橋夜景只係係studio內的露台影出去而已!所以我地完全冇expect過kelvin會同我地落返沙灘影,佢地仲帶左兩個喼仔,入面有燈同腳架等,最驚訝係有d蠟燭燈既物體/道具,佢一個個咁係個喼度拎出黎,跟住放係沙上面,嘩,真係好浪漫好靚呀!
我地真係超滿意同勁鐘意kelvin+呀lok,兩個都好細心,好體貼,好明白我地鐘意d咩,又唔計較過晒時間;我想特別一提,當時我地出沙灘時,舖頭的其他新人已影晒相走晒架啦,但我地先開始落沙灘影夜景;當時得返一個sales,佢仲換好晒便裝,坐係梳化度睇電視等我地出發同返黎添!
諗住影完沙灘就完,點知仲要去影街景,當時已接近十點啦,今晚剛起季後風,好大風,好凍,尤其是我衣衫單薄;係沙灘已經好凍,不過為左靚,都要堅持落去,哈哈!同埋我地都好enjoy,未係有好攰的感覺!
終於煞科,好唔捨得呀!呀lok幫我地影的唯一一張合照,傻瓜機都一take過影得咁靚,果然食呢行飯呀下!
返到影樓叫sales幫我地四個影返張相留意,左邊係呀lok,右邊係kelvin,認住佢地呀,我超級兼誠意推介!
今日真係難忘經驗+開心回憶的一天,我以為女仔先會有呢種感覺,但點知太陽哥哥都係,佢同我講影得好開心好難忘,都好心急想快d睇相呢!成個影相過程都係同自己鐘意既人一齊,話晒影左成日相咁長,當中的一種交流,大家都好深感受,好難形容...總之好開心好開心啦,好似加重左對對方既愛咁;影完相後,我亦有種"我真係要結婚喇!!"一種好實在既感覺,而呢種感覺,係就算book酒席,book婚紗相,揀衫時都冇架...好啦,係時候正式宣佈:
我922結婚啦,大家到時早d到啦!


text:
Monthly Archives: February 2005
我相信大部份人都唔知點解我今次咁嬲dYear 12. 事源係上年37屆JSSE完左之後,我發現原來好多大學對JSSE呢樣野都好有興趣,而且對考大學Engineering o既course好有幫助.咁我為左d後輩著想,一心唸住係耀中開始搞起JSSE既傳統,等一d以後想讀Engineering既Year 12有多一樣野係手,咁同人爭都冇死得咁慘.咁所以我就幫今年班Year 12搵個新既supervisor Mr. Harrison (Mr. Rapkins今年走,所以唔做得).之後又搵左d人做Project Committee.佢地最後終於搵齊四個PC, Kelvin, Jimmy Leung, Andrew同另一個我都唔記得係邊個既人.後來我又睇到淨係JSSE一個活動都未必夠,所以我就去左九龍塘又一城附近既生產及發展力促進局度搵,佢地又點左我去灣仔人民入境事務大樓既辦事處度搵,最後再打左勁多電話,先等到佢地寄一份叫Student Science Project Competition既比賽資料俾我.我第一時間搵返今年JSSE既Kelvin同Jimmy (同佢兩個最熟),睇下佢地有冇興趣,同時又幫佢地做份JSSE Proposal.
2月18號係JSSE proposal既deadline, 佢地係幾日前同我講話冇idea, 話想我幫幫手唸下,我當日即係返屋企用左幾個鐘頭唸左三個idea俾佢地,連埋詳細既diagram同description send俾佢地,最後佢地都冇用到.算囉,人有唔同既意見,我絕對明白亦都接受到呢點.Jimmy又叫我將我地o個年既proposal send俾佢睇下做參考,到2月19號佢地份野交左之後,我上去佢地個proposal website度一睇,有Rapkins同Harrison個名係上面,但佢地做既野都唔及我一半,而我個名就唔係上面!咁你話我係咪好興?我做咁多野,佢一句.我唔記得左,sorry呀!」就算!
呢樣都未算counter attack住.之後我咪搵返Kelvin問佢SSPC度搞成點,仲俾左份form佢.本來我,Kelvin同Jimmy已經三個人,加多一兩個就夠5個可以玩(其實唔夠5個都已經可以玩架啦).之後個Kelvin一係唔搵,一搵就搵左4個人返黎,一句「太多人啦!你自己form多一team啦!」咁就踢左我同Jimmy出局.佢搵左Samantha, Kawai, Pricilla同唔知邊個做一team.需知道我一開始都有問過Samantha, 佢話JSSE同SSPC年年都打對頭,佢已經係JSSE 既 GAD director, 有利益衝突,所以唔玩得.你一時又推我,轉個頭又玩返,咁當我係咩呀?明明應承左我地三個再加兩個,而家係7個減兩個,咁算點先?
而家唔係我有冇得玩既問題,係原則同自尊,甚至係成個Year 13點樣被對待既問題.我地上年已經大把野要做,又有EE又TOK又World lit. essay,忙到踢哂腳,有d野suppose 係Year 12自己搞掂既,又要Sampson出馬搵我地幫手.你地認話搞唔掂既,ok,我地幫你冇所謂,但唔可以話幫完你你當冇一回事先得架!我地上年都係咁樣自己搞掂啦!又唔見我地要搵上屆幫?一係就係學校優待你地,唔使你做咁多野,一係就係你地無能咩都做唔到.我地都唔介意幫你,但唔該你受人恩惠要知先得架!好似奉子Year 13一定要幫你咁.CAS Trip又話唸唔到idea要我地成級幫你唸,Christmas Ball又要我地幫你做呢樣做o個樣,Open Day又唔知搞到變成點.最不滿係Mr. Ip係Music Theatre指名道姓咁話我地Year 13 D prefect冇咩做過野.大佬呀,我自己做左一年都知d prefect有幾多duty啦!完全唔appreciate你地做prefect既有幾辛苦囉!然後又踏我地student council, 又話希望house system搞好耀中同學既愛校氣氛.而家唔係話個house system唔好,係呀!係團結呀!團結左Year 12呀嘛!做之前又唔問下我地覺得點,話做就做,無端端俾人編左入一個house之後又要俾人head住.咁多時間搞d無聊野就點使我地幫你呀?根本就係做野冇心!只係想做一d有興趣既野,冇興趣既就想我地Year 13幫佢地搞掂哂!係呀!佢地今年好彩,有班白痴既Year 13幫佢地!之前我覺得Karl佢地好似過份左少少,又寫信又簽名,而家我好懷疑點解Karl唔將封信俾Mr. Ip,我亦都好明白點解止次佢咁嬲.
我決定左,即使Year 12死都好,我都唔會幫佢地.我俾野一隻狗食佢地尚且知道邊個對佢好呀,而家我地對佢地直頭將心比己,有人良心當狗肺!都唔係望你知恩圖報啦!只係想你appreciate一下咁者!都唔係要求得太過份呀係咪?各位有同感既可以join我,唔認同既可以繼續幫佢地,我亦都無話可說啦!
It’s been quite a while since I last updated…Valentine’s Day is coming…double sadness…1st, mock exam; 2nd, can’t stay with the one I love…
This year’s red pocket money just don’t seem to be enough…
灣岸Midnight! excellent game!


text:
琴日有位網友講開俾人屈激氣,絕對感同身受.其實俾人屈係家常便飯,有時都唔嬲得咁多.但係有一次俾人屈就真係好激氣,雖然事隔多年,到而家諗返起都仲係好嬲,因為係關乎一個男人嘅清白.居然有個阿嬸屈我非禮佢!
話說好多年前(當時廿幾歲),有晚收工後如常咁搭火車返屋企,點知就出事嘞.架火車就快到站,人已經企晒喺門口等落車.雖然嗰晚唔係好多人搭火車,但係近門口嘅位置都幾迫吓,我就同前面嘅人保持住一呎唔夠嘅距離.忽然發覺有人想從後斜斜地咁攝入我前面個位,我望吓,原來係個阿嬸.再睇真,估佢都應該有五十幾年歷史,而且係自從出廠之後都冇保養過嗰隻.見佢著得幾斯文吓,睇嚟係個超齡OL.
想攝我個位?真係發夢冇咁早!我即刻向前移動少少,將個位收窄到得返幾吋,睇佢仲有冇得攝.有人可能會覺得,俾人攝個位有幾蝕底啫.其實呢個唔係有幾蝕底嘅問題,呢個係原則嘅問題.我唔鍾意人著數,亦都唔喜歡俾人佔便宜.呢個係我嘅原則,就係咁簡單!
火車停定,車門打開咗,令人意想唔到嘅事亦都發生.阿嬸居然強攻,得返幾吋嘅位都要硬攝入嚟!莫講話我根本冇意思讓佢,就算有都嚟唔切啦,結果佢個膊頭就撞咗埋我度.其實同呢個阿嬸有身體接觸已經覺得好嘔心,仲諗住返到屋企要即刻用1比99漂白水沖涼.點知一落咗車,阿嬸就當眾大鬧,話我非禮佢!雖然當時佢用嘅唔係「非禮」呢兩個字,佢係用「博懵」,聽起嚟好似冇咁嚴重,其實意思係一樣.結果搞到個個望住晒,好似睇馬騮戲咁,而家諗起都仲覺得瘀到爆.阿嬸一路行一路鬧,來來去去都係「鹹濕仔」,「博懵」,「無恥」呢幾句,冇厘新意.我當然唔會示弱,就用「八婆」,「你貴庚呀」,「你照吓鏡啦」,「我要博懞都個好嘅啦」呢幾句回敬.講真,其實都係新意欠奉,個個男人遇到呢情況都會咁講.不過當時真係好嬲,根本就發揮唔到任何創意.就係咁一路行一路對罵,直到出咗閘,場鬧劇先至結束.真係完全唔明白呢個阿嬸,搞場咁嘅馬騮戲出嚟,佢自己唔覺得尷尬嘅咩?
俾人屈非禮當然嬲,而俾一個雖無過犯面目可憎嘅阿嬸屈就仲嬲.我當年雖然講唔上玉樹臨風,但係起碼五官無缺,四肢齊全,使非禮一個咁樣質素嘅阿嬸?簡直係天大嘅侮辱!仲有,阿嬸鬧我係鹹濕仔,絕對係更大嘅侮辱!嗰時廿幾歲,點都算係一個佬啦.一個男人俾人話係鹹濕佬,真係冇乜所謂,但係鹹濕仔就唔同嘞.鹹濕仔會令人想起嗰未經人道但係又發女人寒嘅宅男,佢地叫X又唔夠膽,淨係喺火車地鐵趁人迫揩吓女人油,就已經興奮到有高潮.俾人叫鹹濕仔,你話嬲唔嬲?!
事後諗返,當時冇堅持要個阿嬸報警真係好失策.如果報咗警,還我清白,就唔使嬲到今日啦.不過都係諗吓啫,佢根本冇可能敢報警.
忽然諗起另外一個阿嬸,佢都係有鋪咁嘅癮,鍾意屈人非禮.不過佢就出名好多,因為夠騎呢,我次次喺電視見到佢都搞到噴晒飯.呢個阿嬸屈人非禮屈出癮,直頭係樂此不疲,其中一個「受害人」仲係同樣以騎呢見稱嘅臘鴨會議員添.真係天下之大,奇人異士多不勝數!
女人絕對唔係弱者,因為佢地有兩件大殺傷力武器,就係佢地嘅身體同把口.只要佢地肯犧牲少少,拋個身出嚟,然後大嗌非禮,男人就隨時會搞到一身蟻,水洗都唔清.諗落都幾恐怖吓,只要喺攻擊範圍內,絕對係防不勝防.呢種大殺傷力武器有冇被濫用就唔知,我自己都只係中過一次招啫.唔好講笑,即刻塊木掂吓先!


text:
去完慈善步行就出赤柱行下 因為我好小會特登入赤柱呢
行咗陣覺得又熱又攰 又好計想飲凍奶茶 所以去咗最近嘅赤柱餐廳喇
無咩胃口 只係食炭燒肉眼根米線 + 紫菜四寶麵 估唔到 d 麵好爽 辣汁又唔錯喎
食完黎料 因為對腳好痛呀 所以要抖陣先出去行呀
唔知點解成日都唔識用力 所以用錯力落斜 搞到對腳超痛呀
諗番起喺青春乎少艾果陣時行萬里長城 又係落黎嘅時間用錯力 搞到痛咗成晚無覺好瞓 至此就好怕落斜 lu
實在無心情再行 索性坐巴士出尖沙咀 又係好想飲凍嘢 所以走咗去大家樂食 tea 飲完杯可樂真係好爽呀 之後就去醫院探奶奶喇
探到 6 點幾就走喇 途經 Lamborghin 里奧大人話 30 % off 就入去 look look 希望佢想要嘅袋有得平 實在勁開心呀 想要嘅袋居然 50% off 里奧大人拿拿聲買呀 仲問因為經濟好定係季節性減價 sales 姐姐話係金融海嘯大減價喎 佢話從未試過做 50% off 架 最多都係 8 折 估唔到經濟真係差成咁 唉
里奧大人驚我辛苦 所以話出去食 但我又覺得有時間 唔想成日食街嘢 最大問題係我居然唔係太想食嘢嘛 如果出街食 食唔哂好似好 sai 嘢咁 之後我係都話煮飯 里奧大人都好驚訝愕然話 做咩成日要煮飯嘅
是日懶餐 - 粟米龍脷柳碟頭飯
粟米龍脷柳碟頭飯 - 用地們粟米蓉整嘅 但覺得個汁杰咗 d 不過都好好食喎
食完就影埋慈善步行送嘅嘢 有防曬 兒童防曬 濕紙巾 + body shop 嘅 shower gel + 海棉 最鍾意就係紅噹噹嘅環保袋 唔知點解我勁鍾意儲環保袋 我見到有嘢係用環保袋裝住就會雙眼發光笑咪咪架 里奧大人就好驚我呢樣嘢呢 成個傻婆咁喎
今朝對腳仲痛到屎屎下 行路辛苦到震呀
早餐食芝腿菠蘿包 + 奶茶 ( $17 ) 要食多 d 芝士補補鈣先 ( 幻想中 )
番到菇場忙到不可開交 但係呢 對腳又痛到無心機 所以 meme摩摩等到晏晝先做 lu
唔想行咁遠 因為唔想行樓梯 只能同里奧大人去距離我公司 50 步嘅舖頭食米線


text:
生態系統
生態系統係喺一個特定嘅環境,各種生物同環境之間,以及佢哋互相之間由於不斷進行物質同能量嘅交換,通過物質流同能量流嘅連接而形成嘅統一整體.
生態系統嘅範圍並冇固定大細,例如一整個森林可能係一個生態系統,一個小池塘亦可以係一個生態系統,喺南美洲亞馬遜河流域,有時一棵大樹可能就係一個生態系統,大部分動物成世唔離開呢棵樹.生態系統嘅邊界一般係由於環境突然有好大變化造成,例如池塘外唔適合池塘內生物生存,沙漠邊界,水體邊界,山同平原,沼澤嘅交界,一般都係一個生態系統同另一個生態系統嘅交界.當然生態系統嘅邊界唔係絕對嘅,有好多生物可以越過邊界生存,例如青蛙喺水中參與一個生態系統,亦可以上岸參與另一個生態系統.
一個生態系統裏面,各種生物之間以及同環境之間存在一種平衡關係,任何外來物種或物質入侵呢個生態系統,都會破壞呢種平衡.平衡被破壞後,可能會逐漸達到另一種平衡關係.但如果生態系統嘅平衡受到嚴重破壞,可能會造成永久失衡.
人類活動係造成生態系統失衡嘅最主要因素.農業活動就係人類破壞自然生態系統,創造自己嘅人為生態系統嘅例子,人類開墾荒地,破壞原有生態系統,原有嘅物種無法繼續生存,人類種植自己需要嘅莊稼,隨之而嚟嘅係害蟲同食害蟲嘅動物,以及為咗避免被人類鋤草而生長,同莊稼形狀非常相似嘅雜草,呢啲物種形成一個新嘅生態系統,人為生態系統如果離開人類活動就無法繼續存在落去,如果人將農田荒廢,好快就會重新產生新嘅生態系統,即雜草遍地,或者會沙漠化,但唔會自動恢復到原有嘅生態系統.
有時人類活動造成物種嘅長距離遷移,亦可能會對生態系統造成人類預計唔到嘅破壞,老鼠同烏蠅隨住人類散布到全世界,人類只係隨住興趣帶去澳洲嘅32對兔仔,令澳洲嘅生態系統幾乎造成毀滅性嘅災難.目前外來物種紫莖澤蘭,大米草同水葫蘆等已經開始對中國大陸嘅生態系統造成威脅,同時隨住商品進入嘅美國白蛾等新類型害蟲亦開始適應新環境.
人類活動造成嘅環境污染又會喺物質同能量兩方面破壞生態系統嘅平衡,有啲係會造成永久性嘅破壞.
人類目前已經認識到生態系統平衡被破壞嘅後果,正致力圖幫助生態系統恢復平衡,但呢啲都需要付出大量資金同能量,恢復比破壞重要難好多,而唔會有經濟上嘅回報,所以一般經濟實體唔會自動去做呢啲嘢,需要政府同埋志願者嘅投入,亦需要輿論同教育嘅促進.


text:
~第六節完~
星期三, 6月 02, 2010
上海世博搏命遊(六)
傳說中丹麥館有單車踩,果然成個館都鋪晒單車徑,但見啲單車泊晒喺度,都冇得玩嘅~ 我懷疑曾經試過俾人玩但發生混亂,純估.
係喎,條美人魚過咗嚟,就咁放喺度?咁大地方得呢舊嘢?
Zoom埋去影張相睇下先,又幾蕭殤咁喎......
沿住館內斜路一路行,你會不斷發現新角度,原來每一個角度都咁靚!(最近畫緊人體畫嘅我,更加對呢啲造型感興趣) 如果唔係條路咁設計,我都未必識得自發從不同角度睇一件人物雕塑~
除咗三百六十度環迴欣賞,條path仲會帶你從高角度睇!係喎,平時真係好少從呢個角度睇雕塑~ 自然陽光同水波嘅配合,更加係美妙絕倫!
館內呢張出奇不爾嘅「波浪長椅」,唔攰都要坐下!
由室內走到室外,由下而上又上而下都係同一條直路,成個館concept非常簡單(或非常不簡單)!丹麥館係其中一個俾到我perfect experience嘅館,亦係難得一個冇使用任何電子展示器材嘅館,反而會派一本關於丹麥嘅迷你書仔俾你返屋企慢慢睇,你又可以即場買丹麥曲奇食!簡約,精準,睿智,從感受出發,無多餘細節,北歐真係走在人類最前線!
~第六節完~
by 游思行 jessie 於 00:26 7 則留言:
訂閱: 文章 (Atom)


text:
Tuesday, December 2, 2014
掛泵了
無錯,過左一年之後,我既任務已經完成,換言之,我已經掛泵了. 其實今年要湊兩個,我都無諗過仲可以堅持到一年,我不得不比個like 自己. 一年,話短唔短,話長唔長,我知有人會 keep 住食人奶,都有人一早餵奶粉,講真,我想餵人奶係因為對個女好,而我又唔想嘥錢,同埋我唔想見到m 小姐揾我. 不過經過一年,我相信我都係時候要停,我都想有自己既life. 雖然有無泵其實都係唔夠時間用,但起碼唔駛泵時,出街方便d, 我又唔駛定時定候泵,早上夜晚可以抽多半個鐘休息,呢d 時間已經好寶貴了. 其實 99 都話我點解要餵咁耐,搞到佢瘦哂,我想講既係,佢瘦唔瘦唔係因為我d 奶,係佢自己唔吸收,你無得吹脹佢,係,我個細女唔肥,但我相信健康就ok 吧. 唔一定個bb 肥先至等於ok 吧. 係呢度好多謝有份 support 我既人, 雖然成日比人打沉話餵人奶,其實我自己要成日泵都辛苦架,所以有份 support 我既人,我真係感覺到呀!
唔知仲有無機會用個泵,但都好多謝奶泵對住我咁耐,一日3 次,一年內對住佢真係多個屋企人,哈哈哈. 佢真係陪左我呢兩年艱難日子呀!!
減奶時個陣真係勁辛苦,谷到個胸就爆,但係咁飲麥精 and 減少泵既次數就慢慢無lu...... 其實都算好彩,因為知有d 人勁難減呢!
希望大家好好珍惜有得泵既日子呀
36 comments:
湊2個仲堅持到一年泵媽真係唔容易,唔止「Like」,要畀個「勁」Mrs Wu添呀!叻女!ReplyDeleteReplies
要堅持真係唔易,希望你都做得到Delete
我俾你10000000000000個like添啦ReplyDelete
真係堅勁, 返工, 湊住兩個, 仲要餵奶, 我能夠想像有多忙多累, 亦彰顯咗你對兩個囡囡嘅超大母愛, 真係要講句, so proud of uReplies
我呢一年真係忙到lut 碌,但又覺得好充實,真係無停過架.Delete
好叻女, 呢d毅力真係媽媽先做得到, 所以媽媽係世上最偉大既人, 兩個女女好幸福呢, 佢地一定會錫晒你架~~~ReplyDeleteReplies
我都有d 私心既,哈哈哈Delete
希望佢地健健康康就o k la
好佩服你堅持餵一年!我諗最難頂係其他人㗎閑言閑語!點都好啦,你已經比咗最好㗎你個女,依家你可以多少少時間休息啦!ReplyDeleteReplies
係,人地講既野真係唔好聽,但我都照樣唔理,我相信做亞媽既只會比最好既比自己小朋友.Delete
真心覺得你好叻...湊兩個都可以餵到一年咁耐, 勁x100000 ^^ReplyDeleteReplies
又或者覺得呢個係目標,所以想完成下啦!Delete
講真如果我係泵媽都應該一早掛左, 我超憎泵奶 :pReplyDelete
所以媽媽真係好叻, proud of you!!!Replies
我都想nurse, 但 bb 唔肯 haha.... 不過我要返工,點都要泵一泵架啦,你好叻,仲有奶比chloeDelete
同志~歷史任務完成啦~掌聲鼓勵!ReplyDelete
我地人奶媽就係有份堅持, 外界的反對聲, 都無阻我地架~ 恭喜你完成使命呀~Replies
多謝豬脾媽掌聲支持,真係架,雖然我無點埋身,所以d 人未必知我仲餵緊人奶,但我99 反對聲真係令我反感囉,唔支持都算仲要話我餵到個女咁瘦,做亞媽既點都想自己個女好,點會想佢瘦! anyway, 我任務完畢,真係可喜可賀,哈哈Delete
你好勁啦~~又返工又要照顧兩個都堅持到,抵讚!ReplyDelete
其實小朋友最緊要健康,肥唔一定好呢~~我見身邊幾個人奶B身型都唔同,不過一樣精靈,我相信你囡囡都一樣^^Replies
其實都係盡人事,想放棄過但又唔想堅持唔到. 其實健康就算啦,肥都唔一定係好事Delete
俾10個叻你!真心配服返工都可以做足一年奶媽!勁呀ReplyDeleteReplies
你都就快做到呀!!加油!!Delete
勁呀! 一湊二泵左成年! 如果係我我應該做唔到!ReplyDeleteReplies
其實時間過得好快,捱捱下就大Delete
好叻呀! 其實湊2個仲要泵奶, 我覺得真係好難~ 如果我有第2個, 覺得自己都唔會做到, 好叻呀你!!!ReplyDelete
泵一年,勁呀!我果時愈泵愈無呢!ReplyDelete
终極任務完成,你快d休息多d先!
泵到一年已經好勁,少D時間同耐性都吾得!ReplyDelete
你重要湊住2個,比我真係頭都暈!
犀利!ReplyDelete
真佩服妳的恆心!!
Good job!ReplyDelete
同埋我唔想見到m 小姐揾我 <-- that and I did love the close contact.
真係unbelievable! 原來你唔只有2jobs! 你真係好勁又叻啊~~ReplyDelete
全職返工仲要照顧兩個小朋友,Mrs. Wu都可以堅持到一年,已經好勁啦!ReplyDelete
希望妳之後會有多D休息時間,養好自己身體!
Miss Wu, 你真係好叻叻!一個餵人奶已經不容易,仲要照顧兩個小朋友的情況下仲可以堅持到一年,你真係太厲害!ReplyDelete
真心好佩服你架,咁忙都堅持到,真係勁勁勁呀,攪到我好guilty呀!靚媽你都要畀多啲時間自己休息啦~ReplyDelete
mrs wu 真係好叻叻,咁忙仲可以餵一年真係好唔簡單,我都心大心細諗緊餵唔餵人奶.....因為想快d 收身呢,heehee^^ReplyDelete
你好好好好好好好好勁呀﹗湊住兩個又要返工仲餵到一年,絕對唔係一件容易事﹗ReplyDelete
泵媽唔易做. 個女都一歲啦, 你都休息吓啦. 又要泵又要洗, 都幾攰呢.ReplyDelete
終於榮休喇! 堅持咁耐至叻你呀!ReplyDelete
二萬個叻!!! 恭喜哂好媽媽~ReplyDelete
Mrs. Wu....母愛真偉大.你超勁,超叻哩!ReplyDelete
我支持母乳育嬰的


text:
今日等阿嫂放工就一齊去探大伯娘,所以我湊完阿B放學都冇走到,等到咁上下先出門口.
伯娘精神都唔錯,阿嫂都話比佢想像中好,我地逗留半小時就離開.頭先堂阿嫂讚我既〝鳳梨酥~奶油香粉版〞好味,佢食左一隻,另一隻比左同事吃,個同事話好味,仲問邊到有得賣添啵!
肥阿哥今日有約出街吃,我就與阿嫂一齊行街等老公放公一齊吃飯,原先老公話今日放7點,但公司突然話明天有客到,所以今,明2日都要O.T.,即係比平時O得仲夜,但明天係我Brithday喎!以前老公會請假陪我,今時唔同往日喇!算喇~老公話星期六應該唔駛返,仲約左熊貓姐姐佢地一班星期六去唱K,高佬叔叔細我2日,所以一齊攪生日.
之前阿嫂係Bossini買左2件衫比肥阿哥,但size唔啱要換,我係等既時候又走左去試衫,咁我就買左喇!老公來電話而家放工,我買左件衫,佢有D微言.
我:明天我生日喎!當係送比自己既生日禮物.
老公:你咪買左Notebook囉!
我:你都冇話係送比我做生日禮物.
我又行左去上星期買衫果間舖頭,我睇中左件衫,係比錢之際佢都怕我唔啱著要回來換,所以佢比我試下先,一試就出事勒!手袖就穿得落,但去到個胸穿唔落,真係有D唔好意思.
之後繼續行街,今日真係好開心,因為我又再買多一件衫,呢件我與阿嫂都話好.我地商量好去茶餐廳吃,所以就搵定位和諗好食乜等老公,我與阿嫂搵左個有利位置睇電視,我地要睇〝家好月圓〞.
老公係我地毫無心理準備下到達,我地就立即點菜,叫左個〝黑椒牛柳粒炒腰果〞,點知來到係有牛肉片和有西芹.今餐阿嫂請,因為我明天生日~多謝阿嫂.
今日真係開心買到2件衫之餘,阿嫂又請我食飯,提早收禮物.


text:
仲講「畢業搵份好工做」?
今時今日仲有好多劉江,仍然講呢啲.
細個時候成日都聽見大人話:「俾心機讀書呀!要入大學,畢業之好就搵份好工做.」當時因為年少無知,加上自己又唔係甚麼富二代等住接手Daddy嘅生意,所以對呢番話就不假思索地照單全收,一心諗住讀完大學,搵到份好工,之後就可以唔駛做,人生也就完滿鳥.
世事,當然係不盡如人意.
公道啲講,其實聽到呢番話嘅時候仲係二十世紀八十年代,當時大學生都仲係天子門生,係精英中嘅精英,而大學沙紙又的確仲係成功人生嘅保証.但係時移勢易,經濟結構同大環境都已經不能再同日而語,「畢業搵份好工做」呢個觀念亦應該予以修正,與時並進.
問題係,今時今日仲有唔少家長同教師仍然係向下一代灌輸要「畢業搵份好工做」.唔少家長去到大學開放日第一句就問:「讀呢科有乜工做?」可見呢個觀念幾根深蒂固!
其實大學嘅本意並唔係為咗準備學生去搵份工,不過整整吓好多大學變咗做職業先修訓練所,只教專業知識而忽略培育人文收養.專職訓練嘅好處係如果你嘅專長渴市,你唔憂冇工做;壞處係如果你嘅專長無市,你唔會有工做.就當你揀中專業又入行入得合時,但係又有邊個可以保証十年廿年卅年後(如果仲未退休)個市場唔變?就算唔變,你又知老細一定唔會炒你?
響美國一個討論廿一世紀大學教育方向嘅研討會上,有一名與會者提出:「當前大學嘅問題:學生來自廿一世紀,家長卻來自二十世紀,而教授則來自十九世紀.」他先去批評(亦自嘲)教授嘅僵化,再指出家長不合時宜嘅觀念,會令到學生及大學嘅發展都受到不必要嘅阻力,間接令學生對未來嘅挑戰缺乏充份嘅準備同規畫.
響呢個「軟件吞食世界」嘅年代,未來嘅畢業生要面對傳統工種慢慢消失,各樣新興行業同工種取而代之嘅局面.美國有不少大學,特別係位於矽谷或者麻省嗰堆,都唔將自己定位響「準備學生去搵份工」,而係「準備學生去創造自己份工」.佢地鼓勵學生創業,又或者係顛覆現有嘅工種,去造就新嘅機遇.就以矽谷幾所主要大學畢業生為例,覺得「工字不出頭」而去「造工」嘅,來自私立大學嘅大約有三成半,來自公立嘅都有近兩成,比率想當之高.更加重要嘅係,呢啲學校都唔介意畢業生就業率因為學生創業而拖低,相反仲會提供各式各樣嘅配套同協助,而好多法律,市場,辦公室甚至集資服務仲要係免費,好似驚死你唔去搞咁.
我唔會怪當年叫我「畢業搵份好工做」嘅大人,因為佢哋自己都睇唔透.可悲嘅係,今時今日仲有好多劉江,仍然講呢啲.


text:
又一單成功上樓嘅勵志個案,今次呢隻叫Dobi嘅流浪狗狗好有諗頭,為咗搵主人,佢決定突入參加馬拉松.事件發生喺今年3月,當時中國蒙古戈壁沙漠舉行緊連跑6日嘅馬拉松,嚟自外國嘅選手Leonard喺跑第二日嘅起跑線發現有隻狗仔,之後仲跟住佢跑喎,佢諗住天氣咁熱,狗狗都唔會跑得好耐,點知最終呢隻狗狗竟然跑足全日,完成咗23英里(即係大約37公里,接近一個全馬) 嘅路程!第3日佢哋又一齊跑多26英里.不過第4,5日由於天氣太熱,大會車咗狗狗去完跑點等Leonard,但係去到第6日,狗狗又再落場,最後仲同Leonard一齊衝線!完賽後Leonard決定收養呢隻狗狗,不過要喺中國帶隻狗狗返家鄉蘇格蘭唔容易,唔止要4個月時間,仲要花費大約5000英磅,Leonard喺網上開咗個「Bring Gobi Home」嘅活動集資,截至今日已經成功籌足錢,狗狗加油呀!今次唔止成功上樓,仲可以移埋民,羨慕死一班同鄉呀! 相關資訊中國馬拉松cosplay圖集 日本網民:「熊本熊係真定假?」 (Sep 20, 2016) (新片速報)喵星人逃出鬼門關 成功上樓感恩狂擦擦 (Sep 1, 2016)
Read more ›


text:
Hello Chef
服務詳情
評語 提交評語
當初搵攝影師真係搵咗好耐,我哋都上咗好多好多studio睇相,但係睇完都唔滿意,直到朋友介紹呢間就決定見多一間.初次見嘅時候阿Don佢唔會講好多說話去吸引你,唔似得其他好sell嗰啲攝影師,睇埋佢啲video就真係好肯定我哋搵啱人,咁就決定將我哋大日子交俾佢喇!
到咗big day當日,第一個印象就係覺得佢好專業同埋好有禮貌,好似我太太嘅爸爸係聽嘢唔係好奇清楚既,好多人可能就嫌煩影其他shot就算,但阿Don都知道我哋會好想有爸爸既相,佢就特登花時間喺佢耳邊同佢講,慢慢,慢慢咁教佢.我哋留意到佢呢點真係好 impress,覺得佢真係人品真係好好.
講攝影阿Don就真係好專業,而且會配合你時間嘅要求,我諗唯一一樣可以改善就係佢真係可能要搵多個人幫佢做吓聯絡.都唔係話有咩問題,只不過怕佢做咁多真係太辛苦喇,請個人幫佢打點吓就更好了.
當初揀HelloChef係上網搵到佢哋,本身都shortlist咗幾間但係都冇期,其實本身都認識HelloChef,睇過佢哋啲片,都覺得幾好.揀Big Day 同揀 Pre Wedding 好唔同,一定要搵一間較多年資既,始終Pre-wedding可以影好多次,但係big day只有一次,所以都要好謹慎咁揀!
銷售嘅時候佢唔會好hard-sell,都好詳盡咁介紹佢哋嘅服務,我揀咗2P2V嘅package,再加一個assistant.當時confirm係半年前,喺籌備嘅過程當中佢都有俾好多意見我哋,好多嘢我哋係喺結婚前兩至三個月先firm到,例如出門﹑路線嗰啲.當日我哋係「凌晨」!!係,係凌晨!!因為我先生鄉下大部份都係要响呢啲時間出門!Don隊crew知道都好幫到手,我哋大家都未試過咁早,覺得好新鮮~! 而Don都好配合我哋,講真由凌晨四點幾一路到第二日夜晚係好辛苦,咁我哋就有商量過,睇吓可唔可以盡量俾啲crew分開兩段時間,可能喺斟茶之後休息吓先.
當日我哋喺W Hotel出門,就咁啱嗰日好多pair新人,但係因為我哋一早大天光就搞掂咗所以可以避開人潮.W Hotel有間房專係出門用,但係太細間,所以我哋加錢upgrade咗,點知啲燈又好暗,都幾難影.之後我哋發現原來盞燈壞咗,好彩之前一晚已經發現,佢都及時整到俾我,但係最後都係偏暗.另外個牆係橙橙哋色,decoration個囍字都唔係幾睇到,而呢啲細微嘢我都預先同攝影師講聲先,等佢可以準備,佢就即刻拎咗三盞好光嘅燈嚟,都真係好有用.所以要提醒一下大家,預先視察環境真係好重要!
另外big day攝影儀器係幾重要,好似佢哋有一個架係用嚟保持平衡,就唔係好似出面嗰啲又或者係自己拍嗰啲咁會手震,佢哋喺器材方面係掌握得幾好.
當日佢哋同賓客嘅互動真係非常好,好有禮貌,我啲姊妹都好鐘意,直程同佢哋打成一片咁.其實影big day經驗都好重要,可能有時一個家族都好多人,可能個佈景板先啱啱好企滿啲人,佢哋都影到哂所有人,呢一點我真係好欣賞,特別係因為呢啲相真係得一次機會影,冇得再影番.另外佢哋隊crew入面有一個攝影師都好親切,叫啲賓客笑嘅時候佢真係跟住一齊笑,好成功咁帶動咗個氣氛.
最後我哋加上屋企人都好滿意,大家都覺得啲相影得幾好.
去婚展其實都真係搵唔到啲啱自己既,覺得好多都差唔多,特別係有啲公司基本上妳俾佢哋捉住就一定走唔甩!後來朋友介紹認識咗阿Don,而同阿Don傾既感覺同好多攝影師都好唔同,佢真係一個攝影師,似藝術家多過一個生意人,好似我哋join唔join都無咩所謂,同一啲係咁sell,方死妳唔落單既公司差好遠!
當時我哋confirm既時候阿Don嗰admin同事好似啱啱無做.佢嗰時真係好忙,問佢啲嘢都要遲一排先覆到我哋.都明白有員工走咗而自己要做埋admin嗰份會好吃力,有時會有啲minor嘢搞錯好似串錯字咁都會發生,但係我哋都明而我哋都唔會介意,只不過希望佢唔好咁辛苦啦.
結婚當日真係好亂,有時真係乜都諗唔到,而我好深刻記得既就係當時回門返去男家屋企,一入門口就好多人好嘈,又話要影相,有話要點,場面真係好亂!過咗一陣阿Don就係突然係我耳邊扮係影緊我咁,然後細細聲講“喂,叫人呀,記得叫人呀!”,嗰刻真係醒一醒即刻嗌“老爺奶奶,老爺奶奶好!” ,其實唔單止係呢樣,真係好多嘢都係佢提我,所以我全日都好rely on 佢,有乜嘢都係望吓阿Don點睇先.
另外就係我哋全部人都好大頭蝦,影影吓阿Don既助手就話點解個花球好似未見過既?當時大家先發覺原來個花球一路都無出過場!到最後佢哋都肯同我哋補影番幾張,到最後大合照都有攞番出嚟影,又係多謝佢地提醒!
阿Don啲片真係靚,當時播早拍晚播既時候阿Don都係個台附近做嘢,當時我睇到條片真係好靚好感動,都不期然俾個 thumbs-up 佢,因為真係好好,原來佢全日以嚟都不期然咁補足咗好多moment,到後來可以係片段裡面見到真係好開心.而相都唔錯不過有啲shot會影到天花板同埋啲exit sign, 其實都唔知阿Don佢地可以點避開呢啲嘢,當然如果呢啲嘢唔入鏡就會更好喇.


text:
MY DREAM WEDDING
服務詳情
評語 提交評語
我老公一早決定去韓國影,但就未諗去邊間.响會展見呢間唔似台灣嗰啲攝影公司咁會“捉”住你,而啲相睇落又ok,所以就坐低傾.我老公喺嗰啲唔想晒時間嗰啲人,記得我老公一坐低就好爽快咁叫佢有咩優惠就講哂出嚟,於是我哋傾咗一陣就決定即場join喇,佢地既爽快真喺好match我老公而呢個都喺當時join佢既原因.
呢間店喺作為中介人聯絡韓國嘅studio,本身淨喺包一個大油畫同一本相簿,其他乜都冇架,但我老公之後就叫佢送多本相簿俾我哋.佢就話「做咁耐都未試過咁做」,於是我老公就話「一喺你就去問下經理送唔送,一喺我哋就即刻走」,個店員就去咗問OK,於是我哋就JOIN咗~另外提一提大家,機票當然就唔包,但喺就會包一晚酒店既.
出發嘅時候响香港喺無人跟我哋過去韓國既,摸上去韓國間攝影公司喺要靠自己,不過好好我彩,去到間攝影公司就俾我哋遇到一個好-好-好-好-嘅韓國人翻譯,一路上佢哋都好幫我!
化妝分數真喺要低分少少,喺因為我由十二點影到八點,中間都喺冇補過妝同無轉過頭,連唇膏都喺幫我執裙尾嘅姐姐幫我搽返,而後期又喺佢幫我紮返條辮.因為嗰日落大雨,所以我哋一直stay喺studio影......嗰陣有六對新人逼喺嗰度,加上可能喺要我自己提出佢哋先會幫我轉妝,所以可能因為我無出聲所以我個妝就無轉過喇...諗返轉頭當時如果可以執下個樣就好啲,因為我份人好怕熱,成日出汗,而當時個妝就真喺溶溶地都冇人執.雖然當時韓國喺凍啲,但因為喺室內,又有面油咇出嚟,所以都真喺幾需要補妝.
間studio有三層,我哋影咗四五個景左右,其餘景全部都喺天台.所以,嗰輯婚紗相出到嚟,好似揭嚟揭去都喺嗰幾張,不過都唔關佢哋事,始終都喺天氣嘅問題......
如果佢哋可以提供多少少資訊,令其他人容易啲搵韓國嗰間公司就比較好.因為我哋去到好「盲蹤蹤」,搵咗間公司好耐.雖然都有地圖,但真喺好難搵,同埋間公司喺地牢,問咗好多人都唔識,所以最後都花咗唔少時間!


text:
旅程好快就黎到尾二個日啦,真係過得非常快!今朝起身後,早餐又去左食貴刁,今次我揀左豬肉片+豬骨!
我仲去左廚房影相~~不過呢度未必人人接受到架,可能您地睇完會嫌污糟,不過落後地方係咁上下架啦!
之後就開始全日探親戚之行,探望既全部都係太陽媽媽同太陽呀姨係柬埔寨既親戚,但我已經唔記得佢地係邊個加邊個,或者係咩關係啦,因為我地個個都叫『呀姨』同『呀古(uncle)』!
第一家:
佢地有架電單車,我貪玩坐上去影相!
第二家:
呢家有個好可愛既大眼BB:
第三家~~太陽媽媽話呢間係真正既別墅呀,入面真係好大呢!呢間既呀古呀姨好熱情呀,叫我地今晚要返黎佢屋企食飯,已經買晒餸煮比我地食架啦,所以我地夜d都會再返黎食晚飯!
探左三家親戚後,我地就出發去有『小香港』之稱既郊外野餐喇,呢度有好多搭出黎既樹棚租比人野餐用既,樹棚旁既海邊係非常之靚架,成個海景一覽無遺!
香蕉樹:
呢度d人較窮,所以d小朋友會係咁...
各式食物攤檔:
我最鐘意食大蝦同燒雞,望到已經流晒口水啦!
白色個d係烏龜蛋,但當然冇人買黎食架!
買完食物就買野飲~~
買埋飯後果添~~好豐富既野餐呀!
竟然意外地發現Sunny牌紙巾!
買完食物,我地就去租左既樹棚啦!
呢度風景真係一流呀,我梗係即刻揀個『窗口位』坐啦!嘻嘻~~
仲會有水上呀姨賣生果~~
睇我地買左幾多野食~~表弟太太充當好心抱角色,即刻幫大家拆開d食物同埋分配餐具!今日係第一次見表弟太太既素顏 look,又真係幾靚女喎,表弟真係識揀,唔怪之會堅持,去到第二個省咁遠娶老婆都冇所謂啦!
今日呢個野餐聚會,我地仲約埋女家親友架,後面個班就係啦,食埋呢餐佢地先返屋企,咁好似話要等到新年,表弟太太先會返去探望父母啦!
每樣野對我都好新鮮,所以每整好一碟食物我都要影相!
淨係魚都三款,太陽表妹拎個條勁大呀!
開餐啦~~
前日係郊外買個個Jumbo size 蕃鬼荔枝,今日拎埋黎野餐時一齊食!真係好大個呀~~
食到中途,有小朋友係隔離個樹棚問我地拎食物,我地就分左d比佢地,佢地即刻打開黎睇,但亦好奇怪,佢地唔會狼吞虎嚥,佢地只會拎係一舊食呀食,其他的都包得好好咁安放住,唔知係咪拎返去屋企比其他成員食呢?其實佢地真係好慘呀,見到佢地令我諗起係香港睇過柬埔寨既特輯,講d小朋友係垃圾山執野食...太陽哥哥話我地到個d地方未係最窮,所以見唔到好多電視入面咁慘既情景喎...原來我地真係好好好幸福架啦,咩都有,佢地連鞋都冇一對,最基本既食物充饑,都要等人施捨!反思反思~~
之後又有小朋友問我地有冇食物比佢地...佢地又唔會好騷擾我地,只係乖乖咁坐係度等...
右邊個兩位小朋友好地地乖乖咁坐係度食野,突然黎左三個大牛龜,我聽唔明佢地講咩,但個格似撩事鬥飛個隻囉...只見坐係度個兩個冇得還擊,只係坐係度無奈咁聽d大牛龜講野,d大牛龜仲踢跌佢地既食物呢,好衰呀!
我地一走,佢地就黎執食物啦...
食完野同女家親友分別後,我地又出發,繼續探親友既旅程!第四家:
第五家我地"細路幫"唔熟,所以係街度買下野食等"大人幫"算啦,呢度好似六七十年代既香港呀!
買左蔗食,好甜好好味呢!又已經切到一舊舊,唔洗成碌楂住咁食,好方便呢,唔係我都唔知點咬!
第六家~~有架YAMAHA電單車呢!
探晒所有親戚後,因為未夠鐘去返今朝第三家既別墅食飯,我地就去左商場行陣街先!不過呢度既商場好流,唔係大型shopping mall,亦唔係for遊客,我地都係黎hea下啫!
做個OK手勢既OK牌condom:
BB World係一間快餐店:
賣相好掂既雪糕:
行完商場冇咩做,我地就遊車河,係馬路中途見到大笨象呀!
車上睇埋日落,原來柬埔寨既日落都好靚架,個咸蛋黃好大好大,亦好黃呢!
之後夠鐘去親戚屋企食飯啦,呀古呀姨果然冇講錯,真係買定餸煮左好多野比我地食!佢地好好客,買左好多勁大隻既大頭蝦比我地食,仲係呀姨親自燒架!
表弟同太太呢張相,真係影得好好呀,因為平時好 cool 唔笑的表弟都笑了!
我地"細路幫"坐細檯:
"大人幫"坐大檯:
全餐飯都係呀姨親自下廚煮架,左上係鱸魚,右下係燒牛肉,成餐飯都勁好味!
潮州人好興食完飯"蓆嗲"(嘆返杯茶),我地就順道影埋大合照,因為咁既場面都唔知幾時會再有...講真,唔係因為太陽細表弟出事,我同太陽哥哥,甚至太陽表妹,都唔會係香港同紐西蘭飛過黎呢!
大人幫傾計,我地細路幫就同呀古呀姨屋企d小朋友玩,睇太陽哥哥幾識自娛,佢都玩得幾自得其樂丫!哈哈~~
太陽哥哥仲特登踢遠d個波,佢仲話唔係同個小朋友玩,係"玩"個小朋友喎!好賤呀~~
臨別時同小朋友影相留念,下次再有機會見佢,都唔知佢變到幾大個 lu ~~
之後我地回程返屋企,返去前先去買糖水食,話晒今晚係我同太陽哥哥係柬埔寨既最後一晚!
呢d係鴨仔蛋,不過我梗係唔敢食啦!
呢間糖水鋪勁多人圍住呀,係金邊好出名架喎,每晚賣到十點d糖水就賣晒架啦!
由太陽呀姨同太陽媽媽發板,每款都要d!
真係好多款架~~
返到去沖完涼後,太陽表妹已分好同撈好每碗糖水啦,我地就係大露台度一邊抖涼,一邊食糖水,一邊傾下計,雖然我只聽到好少,因為佢地講潮州話,但到親友們陸續回房訓覺,得返太陽表妹同太陽呀姨時,佢地會盡量就我而轉講國語+廣東話,呢段時間係最開心既!
我地最後傾到一點先訓,聽日就係旅程既最後一日啦,難得岩岩先同太陽表妹同表弟太太建立了感情,點知就要分別,有d唔捨得添...


text:
pk 寫:地點係尖沙咀瘋宅, exactly Racing兄相中位置.
試音CD : 2004香港高級音響展SACD (呢隻碟我聽過不下百次, 包括係自已同其它組合, 每條track只需聽頭十幾秒, 組合既表現立即現形)
先講下當日觀察倒既細節 :
- CD Player, Amp 同埋 speaker 都係 Made in Japan
- Amp 有 subwoofer PRE-OUT, 可以駁落 subwoofer, 會否變身成巨人殺手 ??
- Amp 面版下方可開, 裡邊有Bass / Treble 同 tone defect (即係 direct), 同 Super Bass level (sales話係校subwoofer output volumn) , 試音時效到最細, Bass 同 Treble 都係中位, 冇加冇減.
- 仲有DIRECT掣, AV amp 既 PRE-OUT 可以駁黎佢既 MAIN-IN.
- speaker terminal 用係裸銅三用, 可用大叉, 裸線同蕉. single wire only.
- 冇得換電源線 (可以係優點 , 下文詳訹)
- 原裝speaker stand中柱係一個"T"字金屬柱, 並非中空, 冇得入沙.
入正題, 其實我每一 track 都試左, 不過以下用其中幾 track 黎簡評.
聽track 1: A Groovy Kind of Love - Jheena Lodwick
撥絃聲一出, 厚度力度立體感幾得, 以為係玩一味重低音啦, 聽埋其它樂器同人聲啦, 冷暖厚簿乾濕平衡度好正路, 落足功夫校聲.
聽track 6: 莫扎特小夜曲
好多人鍾意絃樂聲越厚越醇就好, 好似燒野食落好重手蜜糖, "立"到果舊肉係咩都食唔出, 此錄音本身平衡度未算校到最厚醇, Onkyo呢樹表現出佢係音色同分析力之間羅得好好, 音樂感好之餘, 夠body而絃樂聽倒一絲絲而並非得一舊舊.
聽track 9:貝多芬 熱情 piano sonata
低絃強音出得好, 出得倒又唔會一舊舊, 要播好grand piano絕非易事.
途中有人斗膽羅隻 Shieldfield Lab Drum DISC XRCD24 黎玩, 呢隻碟我隔幾日就羅黎爆下, 好鬼醒神 so far 我親耳聽過播得最好係用 parasound 後級推 PMC. Onkyo 播出黎竟然有板有眼, 瞬變速度感一流, 呢方面我絕不稀奇, 因此仍數碼amp強項. kick drum 既 punch 都 ok 喎, 聽得出 kick drum 同其它 drum 既分別都幾明顯. 有d組合播會成套鼓都差唔多聲, 就可能係量夠質未夠. sales 哥哥仔收哂貨話動態好勁, 可能佢唔知高處未算高
總括來說, 成套野音樂感平衡度好好, 走現代英國聲路線, 絕唔刺耳得黎有適當分析力, 少少近 b&w 聲底, 厚過 JMlab 7 系, 差少少又未到 Marantz 咁甜. 係瘋宅既開放式空間都夠聲夠質感. 以價論貨, 絕對收貨, stereo 友既音色同 av 友既 feature 都係樹. 我唔敢講若果自已散買, 買唔買得番咁好效果, 不過計埋 size, 同 mix & match 錯佩既風險, 同全套 Made in Japan 既手工同品質, 同駁subwoofer同av amp既彈性等等, 就真係唔係易. 唯一遺憾係試大編制管絃樂時音場闊度感差少少, 唔知將喇叭拉闊d會點
以小弟經驗, 數碼amp強項係分析力同強音控制力, 味道通常黎自 CD Player 同 speaker, 呢樹個 83db 4 ohm speaker 直頭可以當 Roger LS3/5a 黎玩, 部 amp 推起黎一d都唔覺氣喘. 同埋對 power cord 都幾敏感, 有次好友介紹我試下將 amp 既 power cord 由小弟原用既換作另一美國出名幾好力既名牌, 聽左幾日越聽越唔對路, 機乎將成套野掉出街, 後尾醒起換番條線即刻靚仔番. 所以我對佢而家冇得換線既表現絕無投訴. 但唔敢講換左係咪可以更好.
對於鐘意睇 spec 既人, 仲可以留意下佢竟然係樹用左誤差正負1.5ppm既 clock 係 cd player (我部cdp貴一倍都係用佢 ); 同埋喇叭上倒100kHz, 不過唔知去到負幾多 db 同頂倒 200W. 若以日本特價(剩喇叭, 套野係日本係可以散買)係HK$5k內, 都幾抵玩.
呢套機最大好處係size夠細
聽弦樂唔錯,不過大棚唔多掂,
用佢聽下jazz,二胡或小提琴都ok.


text:
自從有左之後, 都一心諗住照埋結構先買野, 入媽媽會, 去bb展等等, 但又覺得遲d大住個肚做咁多野, 好似好辛苦, 所以過左四個月就開始報下講座先!
第一個報既講座就係安滿, 見佢時間地點都ok, 就報左先算, 原來d講座係好快滿, 要抽簽, 打後我報既幾個都抽唔到, 激氣!
其實報講座為既除左學野, 仲有係禮品, 話明係第一個報既, 梗係乜都唔識, 冇做research就報了!
今次個topic係"全方位認識胎兒成長及孕媽媽分娩過程", 日期係5月17日, 地點係eaton hotel, 去到原來個場好大, 唔怪得咁易抽到我!
成個講座其實一般啦, 胎兒成長係由係肚裡面開始每個月講下, 幾得意既!
分娩過程佢好認真, 有晒假bb, 假媽媽咁做示範, 真係好似去左產房咁, 不過我一心諗住開刀, 所以聽完就算, 雖然有d人覺得順產過程好恐怖, 但我想講其實開刀過程更恐怖, 哈哈, 因為我睇過片, 睇完我都有一刻猶疑順產, 不過算啦, 唔諗咁多喇, 決定左開刀就開刀!
聽完講座, 填完問卷就可以攞禮品, 估唔到得罐媽媽奶, 另外口水堅你要like & share佢安滿先有, 我就冇理佢了!
本身我已經有一罐惠氏媽媽奶, 而家又多罐安滿, 我又真係冇諗住會飲, 唯有睇下有冇人要, 或者生完如果餵人奶.......可能都會飲下既!


text:
こんにちは.
キャリーです.
一開場就打兩句日文呃下字先.XD
講開日本,相信好多人對佢哋嘅各式各樣キャラクター(character)好似鬆弛熊,Hello kitty呢啲角色都唔多唔少有所認識.
但有一款貓貓角色大家可能見過,但就唔太多人留意.
佢就係貓貓Dayan(ダヤン)喇.
我以前去日本時因為友人嘅關係而要幫忙購買呢隻貓貓嘅goods,而我本身亦好鐘意貓貓所以亦喜歡上呢款角色.
講開Dayan貓貓,其實好多日本人鐘意㗎.
而呢隻貓貓係日本全國係擁有好多大大小小嘅Dayan shop專門店,只係東京都內已經有7間.
而佢嘅精品由衫褲,飾物到家居擺設包羅萬有,真係眼花繚亂.
仲有係佢哋好識做生意,每間舖都有自己嘅限定商品,定力少啲都肯定荷包大出血.XD
當然,Dayan專門店亦好似其他舖頭咁有佢哋自己嘅會員卡.
大家買完嘢而總額超過某一個數(冇記錯1萬円左右)就可以成為會員,有需要嘅朋友記得開番張啦.
會員卡有乜用?好簡單,用嚟儲分換禮物囉.
咁你又可能會話,唓~ 禮物啫有乜咁特別喎?
重點係佢哋啲禮物只可以用point嚟換而唔會係舖頭買到,咁樣就同限定差唔多.
而呢啲用point換嘅禮品係數量有限嘅,換晒就會轉款.
好喇,咁又有啲乜嘢可以換呀?唔吸引嘅又點會叫到你心甘情願畀錢買嘢儲point呢?
可以換嘅嘢有碗碟,杯,煲,刀义,圍裙,擺設等,最殺食係呢尐禮品真係靚加吸引.
當然,唔會每次都係好吸引,不過~我發覺點都會有啲心頭好嘅嘢出現係你眼前.
總之一句,當換到第一樣跟住第二,三樣或更多就會陸續出現,問你死未?XD
係呢到提一提有心儲point嘅朋友,呢間舖係有一個特別嘅服務(其實其他公司或舖頭都會有),呢個服務佢哋叫雨の日(雨之日).
係落雨天去買嘢係可以儲兩倍分㗎,如果各位朋友係日本又撞啱落雨天而各位朋友又有嘢要買嘅話,記得唔好浪費機會喇.同一個價錢儲兩倍分喎,正所謂快人一步目標達到嘛.XD
係日本有咁多Dayan舖頭,我就冇可能全部去晒.不過我自己多數會去吉祥寺嗰間舖.
點解?唔遠咩?
咁又唔係太遠啫,其實點解我會㨂呢到,係因為附近有各式各樣其他唔同嘅舖頭囉.
一落電車可以係車站附近嘅地方食好出名嘅牛肉薯餅(牛肉コロッケ),跟住慢慢行去搵Dayan,買完係隔離星巴克飲下嘢又得,又或者返出大街100円店買嘢.再唔係可以返出去車站附近去Moomin Stand(姆明)到買嘢飲,如果鐘意鬆弛熊嘅又可以係Moomin Stand同一位置嘅shopping mall嘅頂樓搵到鬆弛熊專門店,仲唔係荷包大出血?XD
另外,如果各位朋友會去山梨県河口湖浸溫泉嘅話,咁一定要去河口湖畔嘅Dayan shop參觀下,呢間shop好舒服㗎,有嘢買之餘係樓上仲有個Dayan插畫展覽館,買完嘢可以係旁邊嘅餐廳食嘢或者飲嘢,享受一下寧靜又可以行出去欣賞下世界遺產富士山景色,幾開心呢.
河口湖Dayan Shop
Dayan貓貓迎接大家
第二張相留意背景可以見到富士山哦.
吉祥寺Dayan Shop
前往吉祥寺Dayan Shop途中
官網: http://www.wachi.co.jp


text:
2010年2月16日 星期二
Pet Show 2010 - 狗狗篇
pet show 除左人最多﹐狗狗都非常多呢﹐真係唔同品種應有盡有GA﹐係主場館﹐真係狗山狗海呢 ﹐所以行路時﹐要多加留意﹐一個唔小心真係會踢到D狗狗ga
安坐係BB車gei 狗狗﹐真係好寫意GA
哈哈﹐呢位人兄﹐其實係小朋友扮GA﹐唔好以為佢係狗狗﹐佢識講野GA﹐再加上佢呢個笑keke 放毒蛇 gei 表情﹐真係冠絕全場呢
阿笨與阿 Jim
呢位狗狗醫生﹐茶實係呢個擋口gei 親善大使
睇下佢gei 楚楚可憐gei眼神 ﹐真係俾佢電左幾下﹐暈得一陣陣
呢位狗狗醫生幾醒神﹐佢仲好有禮貌 tim,坐定定俾我影多謝合作
做乜咁愁呢
呢隻狗狗都幾大隻GA﹐係表演台附近等候﹐唔知佢係唔係有份表演呢
八哥仔﹐又大又水汪汪雙眼就最迷人
唔知係唔係發緊好夢呢﹐訓到死豬咁
呢隻就流晒口水
好神氣呢
呢位狗醫生好cool 啊﹐擺出唔同 pose, 不過佢永不望鏡﹐佢話呢D先叫型
親善大使見我回來探佢
拿拿聲擺個靚 POSE, 好專業啊
呢隻狗狗超細隻啊﹐落地行路時﹐好鬼急急腳但又左搖右擺wow,
好有飄移feel
佢係呢間鋪頭售貨員阿旺
佢話食左佢鋪頭D糧真係老虎都打死幾隻咁話wow﹐佢gei 口號係幫襯阿旺狗餅﹐越食越大隻﹐有病醫病﹐冇病就舒筋活络咁話 wow
訂閱: 張貼留言 ( Atom )


text:
2014年2月12日 星期三
11 FEB 2014 THE MARK SIX 開年 @ 太平館
年十二
新精頭
又到左一星期一次撇甩 JUJU 拍拖日
今日約左好朋友們開一開年
今次揀左聞名 SWEET SWEET 雞翼既 太平館餐廳
不過今次要失望了
因為 HxNx 既關係
今天不賣雞!
餐包幾軟熟
呢個係跟餐既海皇湯
都幾濃郁啦
UM... 呢個...應該係豬扒
哈哈哈
太耐既事
唔記得啦

只係得佢係 SWEET SWEET 汁
幾惹味
葡汁龍利柳飯
無雞
咁就叫個 SWEET SWEET 乳鴿啦
又再黎個 SWEET SWEET 炒河
ER~~ 可能我地真係太 SWEET 喇
食到有少少怕左個 SWEET SWEET 汁
連食個中式牛柳飯都覺得有 SWEET SWEET 味丫!
蟹蓋
因為只叫左一碟 SHARE
所以無乜太大感覺
跟餐有三款甜品
我地當然每樣都叫下啦
結論係懷舊西餅最受歡迎
宜家好少可以食到咁奶油既西餅了
黎得太平館
點會唔叫返個梳乎里
真係要六人合力先可以將佢制服
(見到隔離檯有對情侶都叫左, 真係食得呢個都食唔到其它野丫)
YEAH~~ 撈起撈起
希望我地 MARK SIX 個個風山水起
訂閱: 張貼留言 (Atom)


text:
下次用紫蕃薯黎整先
( 18-DEC-2014 THU )
今朝都凍呀 又乾燥喎 但就無咩太陽咁囉 如果陽光普照就更好啦 因為 d 衫快 d 乾嘛 冬天 d 衫褲又厚 洗一機冬天衫等如洗兩機夏天衫 所以快乾係好緊要呢 哈哈 ~
丫 飽飽滯滯咁 咁食奶醬多啦 咁好入神睇報紙 無啦啦有人喺我耳邊講嘢 原來係 8 卦嚇鬼死咩 ~
菇場忙呀 係咁做呀做 ~
好鬼凍呀 d 手指僵硬哂 所以要出去食粥 之後去買聖誕禮物比爺爺麻麻同大姑奶 行多陣就番菇場 lu ~
忙到 4 點幾 之後 hea 等放工 ~
行咗陣 Taste 咁諗住買埋芝士啦 見條隊好多人 所以唔買 lu ~
番到屋企即開機洗衫 之後開始打仗喇 ~
里奧大人喺大陸準時放工 車程又暢順 所以 7 點 15 分已經到上水 咁我差唔多搞掂 所以我自己食先 lu 我想去徑步 ~
食完又煲番熱 d 紅豆沙 里奧大人 8 點左右番到屋企 咁佢就食麵 我就食紅豆沙 陪下佢嘛 哈哈 ~是日晚餐 - 香茅豬扒 + 香草牛油粟米 + 地瓜丸紅豆沙
香茅豬扒 - 醃咗兩晚好入味呀 但我又 overcook 啦 如果唔係更好食 下次都係用光波爐焗算喇 反正都係鞋 咁唔駛煎到我成身油 哈哈 ~
香草牛油粟米 - 之前買咗好多粟米 咁今晚食 3 條 仲有 2 條就留番星期日滾湯啦 唔想餐餐粟米 哈哈 ~
地瓜丸紅豆沙 - 特登買木薯粉黎整地瓜丸架 都算煙韌 不過我覺得再煙韌就更好呢 ~
洗哂碗 諗住去徑步 點知里奧大人又話想去徑步 咁等埋佢抖陣先啦 9 點半先出去徑 徑到 10 點就番屋企 lu ~
沖完涼就休息 11 點幾就自己瞓先喇 今晚番到屋企無停過 有 d 攰 哈 ~


text:
2015年11月27日星期五
公眾澡堂
離我屋企十分鐘路程嘅地方, 有一座公眾澡堂Einsiedlerbad. 建於1890年. 係維也納最古老仍然運作嘅公眾澡堂.
大人兩歐(好似,睇唔清楚張相),18歲以下免費.
依家仲有冇人用㗎?次次經過都唔見有人山入囉.
大家有冇個諗法,叫晒屋企18歲以下嘅去呢度沖涼,慳番啲水費呢??
維也納我估冇人咁做囉. 因為水費係包咗入大廈雜費度.大廈嘅水費單係按你家庭人數,單位大小去分攤.你慳咗嘅水只係益大家.
32 則留言:
水費行共產主義?慳咗唔係直接落自己荷包,咁就一定用多咗水.回覆刪除
老人家反而冇優惠?回覆刪除
叫晒屋企18歲以下嘅去呢度沖涼>> 我想起八卦新聞, 有D阿太會叫自己工人姐姐到會所沖涼回覆刪除回覆
呢啲顧主真係好人,工人姐姐都可以去會所. kakakaka刪除
有d人去游完水順便沖左涼就返屋企唔再沖了.回覆刪除
依家仲有呢D澡堂架?有人屋企冇浴室?回覆刪除回覆
可能有都未定.我知有啲舊樓係冇浴室㗎,但係好多人都會自己間開個廚房整浴室囉.刪除
公眾澡堂係現代城市有乜作用呢?回覆刪除回覆
我知有啲舊樓係冇浴室㗎,但係好多人都會自己間開個廚房整浴室囉.刪除
以前都係全包㗎,但上年市府諗縮數幫每家每戶裝了水錶,而家若照以前用水法(我屋企得兩個人住)咁要俾多50%都唔止,仲貴過香港多多聲,要二千幾港元咁上下!回覆刪除回覆
咁唔係人人都住大廈啦回覆刪除回覆
住house嘅一定有浴室啦.刪除
冲涼一次兩歐,瞓街個d人冲涼唔冲涼呢?回覆刪除回覆
瞓街個d有明愛嘅露宿者之家,冲涼免費㗎.刪除
王子有冇入去巡視吓 ?回覆刪除
鬼佬都係朝早沖涼,可能你要朝早走去八吓先見到人幫襯掛?:p回覆刪除
如果無人幫襯佢點經營得到呢?唔會執笠咩?
btw,你度啲水應該好純淨,係咪阿爾卑斯山山水嚟㗎?你係咪習慣咗就咁飲水喉水呢?回覆
如你所講,係中國人地方就大獲了,中國人大部份環保意識極度薄弱,有幾多水就盡用⋯回覆刪除


text:
唔知太家之前有無睇過小馬"我的低能婚禮呢"? 我記得有一幕係講述新娘子本來話唔花錢, 樣樣野都要慳, 但係去到店舖, d 職員拎d 好靚的野出來比佢睇之後, 好靚好靚, 就係咁就乖乖送上金錢
我地去完藏愛之後,下一站就係新婚情報, 我地睇相就有幾多我鐘恴的衫, 唔知係咪見我鐘意, 佢拎咗好多靚EG 出來比我睇, 仲有係WG, 真係好其他好唔同, 我開始明白d 人話有叮一聲的感覺, 佢地話佢地d 衫係noel chu design, 呢間店係佢爸爸開的, 真係sorry啦, 我一向對design一d都唔識, 更加唔識邊個係noel chu, 咁佢話有乜乜名人著, i don't care abt this
佢拎咗幾件WG 比我睇,真係件件都好得丫, 係我鐘意又多水晶, 又閃, 又grand 的style, 佢話呢d march-in 時開半燈, 又閃又靚, 佢地有好多民俗style 的衫, 不過佢話呢D 唔係我的style, 跟住拎咗d 紫紅A-line 裙, wow 敬酒一流丫.
不過佢地的package 真係好貴, 我地都想咗好耐, 因為佢地又係有分grading, red-label 同blue label, 我無意間睇咗佢地的WG blue lable, wah wah wah, 真係超靚丫, 價錢仲靚,要加3.5K 呢, 唔記得講red-label 都要加1200
雖然係貴, 但係丙丙見我咁鐘意就話join 呢, 宜家番想我未必會join 囉, 雖然係靚, 但真係好肉痛, 我地要再慳錢先得啦, total 1WG + 3WG (all red label)+2男禮 (可轉媽媽衫)+1褂 ... total 7 件... $12K
番到來睇esdlife, 發現d人評價好壞參半, 真係有d 擔心, 不過我尋日去咗佢地店舖睇下係咪真係咁差, 又唔係喎, 我見幾多人試緊衫, 個個都試得好開心喎.
我有問丙丙點解唔stop 我, 佢話你"鐘意"2個字已經寫咗响面到...
I'm such a spoiled girl... so happy nei Love you!!


text:
上個禮拜,葉劉淑儀話當年人大,監粗取消基本法保證所有香港居民兒女嘅居港權利,係「好果斷同有必要」.首先,當年殖民政府年代,雖然有好多人好怕共產黨解 放香港,不過憑基本法22,24條,話香港居民兒女就有居港權利,就贏咗好多有非本港子女嘅香港家長歡心.
雖然當時仲有人日日歌頌彭定康,希望可以永遠攬 住英國人嘅大髀,不過呢班家長就日日祈禱,希望解放軍可以快啲嚟,基本法可以快啲落實.經過人大取消權利之後,呢班之前最支持基本法,最期望解放嘅香港人 家長覺得點?孫柏文相信當年放喺灣仔人民入境事務處嘅幾個汽油彈,已經講得好清楚.深愛 一個人,佢又畀咗你好多希望,不過最後俾佢捅一刀嘅感覺,呢班家長就最清楚.
我想問葉劉:「你話嗰百幾萬個非本港子女嘅香港家長,會唔會覺得回歸10年值 得慶祝呢?要睇幾多次『心繫家國』MTV先至會重新愛國愛港?如果有成百幾萬個子女,啲充滿仇恨嘅香港家長,為數又有幾多?」葉劉參選08立法會選舉,就 真係要多謝多議席單票制.
其實,好多喺特區對阿公抱着愚孝處事方法嘅人,都好似葉劉咁好鍾意政府「果斷」.越「果斷」越好.越「果斷」越有效率,越「先 進」.喺葉劉做特首嘅世界當中,唔同意行政部門嘅決定,走去打官司,走去司法覆核,就係一個唔愛國嘅表現.因為會令外國人覺得特區政府無法「果斷」.所以 今日就為大家提供咗一張圖片,畀大家知道葉劉做特首將會幾「果斷」.


text:
有機臉部精華油 - 暗瘡配方
自己嘅皮膚一直以嚟都係非常容易生暗瘡. 休息時間唔夠又出, 用錯野又出, 天氣變化大又出, 壓力大又出, 荷爾蒙問題又出.
記得兩年前剛開呢間鋪嘅時候, 嚴重休息不足再加上壓力大, 令到塊臉不停生暗瘡. 仲要係大大粒好難謝兼留印嗰種, 總言之係成塊臉都紅卜卜好難睇, 自己都接受唔到. 所以就調左呢支暗瘡精華油俾自己用.
其實佢好快已經俾到效果我睇到, 而臉上嘅印同疤痕都好快咁淡化無左, 就連D客都問我用左乜野, 點解塊面可以好左咁多同咁快.
其實最初嘅時候我完全無諗住將呢個暗瘡精華攞嚟做產品賣. 但好多客都問, 而且我亦知道如果有暗瘡問題嘅朋友, 都會同我之前嘅心情一樣: 心急, 希望快D有一個辦法可以解決塊臉嘅問題. 所以最後都決定將呢個配方製成產品, 同大家一齊分享.
呢個精華唔係只為大家帶嚟一般嘅消炎作用, 佢仲可以幫大家臉上嘅暗瘡或荷爾蒙瘡加快好番, 令臉部生暗瘡嘅次數減少, 同埋生嘅荷爾蒙瘡時無咁大粒. 最緊要係暗瘡或荷爾蒙瘡印下來嘅疤痕或印, 都有淡化去印嘅功效. 所以一直以嚟都有好多朋友仔喜愛用佢.
如果你哋都係有同樣嘅問題煩惱緊, 不妨俾個機會呢個暗瘡精華去幫下你.


text:
2013年6月22日星期六
南瓜西米綠豆沙 & 上海粗炒
2013年6月18日星期二
無牛油檸檬醬
啲果醬存貨都食得七七八八,係時候要整定啲新喇!
食譜請參考《自家製檸檬醬》.
今次都係整番檸檬醬,不過就唔用牛油,改用橄欖油,
因為真係頂唔順 “朕” 奶味!
因為之後我會食橙,所以順手連橙皮茸都加埋入去,所以超香呀!
食譜請參考《自家製檸檬醬》.
2013年6月17日星期一
再做 coffee mousse cake
之前喺圖書館借過一本法國「藍帶」出版嘅西點其礎製作食譜,對我嚟講非常有用,因為我好鍾意呢一類嘅 “工具書”,跟住個 basic recipe 就可以自己變化出不同口味.我覺得 Ernest 媽咪都應該會鍾意,所以未還之前都借俾佢𥄫一𥄫,點知佢有一日同我講佢已經買咗本書,咁我既然都咁鍾意,就搭佢訂開書時就幫我再買多一半,咁就方便好多,隨時隨地都可以揭嚟睇睇,參考一下.
查實天熱拎住個 mousse cake 周街走都真係幾危險,所以個 mousse cake
一早放咗上冰格,雪到成嚿 "硬掘掘" 咁先拎出街,喺個保溫袋入面
放嚿超大型冰種,再提早出門口去接 Ernest 放學搭順風車,
咁就可以避免喺街等巴士時遇熱溶化,所以上到
佢屋企時仲可以完整無缺,完全無事!
如果唔灑上防潮朱古力粉,你哋話似唔似一板豆腐呀?
食譜可以睇番《咖啡慕斯蛋糕》.
2013年6月14日星期五
真係太客氣喇妳!
Blog 友們交換嘅禮物,都不外乎食材同烘焙用具呢!
我成日都會整定啲muffin 放入冷宮,隨時隨地解凍後就做早餐或帶出街頂肚,
有咗一個真正屬於自己嘅模之後就可以將依家用緊嗰個還番俾老友喇!
我係一個唔可以徒手畫直線嘅人,所以呢把 "上方寶劍" 就非常
啱我用,其實諗咗買唔買好耐,但係又唔係成日用,
所以一直都未有行動,咁依家就解決問題啦!
記得以前都有一個呢款粉篩,但係好似爛咗之後就無再買到,依家多一個用都好,
方便阿茂聚會時分工.自從要整雙色雪芳之後就發覺唔夠兜用,
正在物色期間妳就出現,實在太好喇,又慳番筆!
睇得我個 blog 多就估到我會鍾意飲呢隻茶,妳都幾犀利喎!
仲有妳嘅得意之作,最拿手嘅卷蛋,果然捲得好靚,
好睇又好食呀! 又再一次印證,
正宗日本抹茶顏色真係夠哂綠,
但就真係無乜味囉!
好彩我都買咗個知妳一定啱用嘅蛋糕模,整咗妳期待已久嘅西點,同埋請妳食咗餐勁 cheap 嘅 lunch,如果唔係我都真係非常唔好意思呀!下次再見妳時應該再無存貨喇啩!?
2013年6月12日星期三
南瓜乳酪英式烤餅
記得上次整南瓜 scone 時,blog 友小女人 - 緊張大師話見到都好想食,咁啱聽日又約咗佢見面食飯,就做嚟當係伴手禮送俾佢啦!
顏色同上次一樣咁金黃,咁吸引.
今次用咗 Ernest 媽咪包粗粒南瓜粉嚟整,充滿住南瓜籽嘅香味.
將 scone 麵糰貼住咁排放係會升得比較高,道理同用中空模整雪芳蛋糕差不多.
鍾意食比較鬆軟及濕潤嘅 scone 的話,呢個食譜就最啱喇!
食譜參考:
- 豆漿南瓜英式烤餅
- 洛神花英式烤餅
超靚爆發糕
2013年6月9日星期日
橙香南瓜伯爵雪芳
一直都覺得雪芳蛋糕比較難去做裝飾,當然,如果抹上打發忌廉之後就可以有多啲變化,但查實唔係太多人鍾意食 cream 囉,尤其係送禮,如果對方唔鍾意的話,咁就真係浪費心機,自己白做功夫之餘,對方又未必欣賞.但係自從上次整過抹茶豆腐雙色雪芳之後,發覺效果都唔錯,即使唔抹 cream 都唔算太差,都見得吓人.
材料:
熱水 55 毫升
伯爵紅茶葉 1 湯匙
南瓜 50 克
橙汁 30 毫升
低筋麵粉 80 克
蛋黃 3 個
糖 60 克
橄欖油 35 毫升
橙酒 1 茶匙
橙皮茸 1 個橙份量
蛋白 4 個
- 先將 1/2 湯匙茶葉加入熱水內攪拌,冚蓋焗 3 分鐘,之後用茶隔過濾,攤凍備用.
- 南瓜切粒,隔水蒸至半腍狀態,趁熱用叉壓爛,加入少量橙汁拌成南瓜蓉.
- 用膠刮將蛋黃打散,加入 20 克糖拌勻,加入橄欖油攪拌勻均後平均分成兩份.
- 將剩餘嘅茶葉放入攪拌機內打碎,連同 30 毫升紅茶加入其中一份蛋黃混合物內.
- 另一份則加入南瓜蓉,剩餘橙汁及橙皮茸,攪拌均勻.
- 麵粉過篩 3 次後平均分成兩等份,分別加入兩款蛋黃混合物內,攪拌成麵糊.
- 蛋白用電動打蛋器打至起泡,之後將剩餘嘅糖分 3 次加入,打成八成企身嘅蛋白霜.
- 將蛋白霜平均分成兩份,分別拌入兩款麵糊內.
- 將兩款麵糊交替地倒入模內,然後喺枱面輕敲數下,釋出較大氣泡.
- 放入已預熱至 180 °C 嘅焗爐內焗約 30 分鐘,出爐後立即倒扣攤凍.
- 脫模後即可享用.
激死人喇,偏偏個蛋糕係要嚟送禮,脫模時先至整爛咗個蛋糕面!!
伯爵紅茶味嘅位置完全無事,全部出事都係南瓜麵糊嗰啲位置,
我懷疑可能係因為多咗南瓜蓉會比較吸油,攪到
唔夠油份而黐模,下次再整多次時試吓唔
扣減油用量,睇吓會唔會好啲先!
唉,無理由做完一大輪功夫唔送俾人㗎!唯有遮遮掩掩啦,
希望兩位老師唔好介意喇!
Notes:
- 南瓜勿蒸得過腍,否則會大量出水;而橙汁用量則視乎南瓜蓉嘅濃稠度而調整.
- 若茶葉本身已經好碎的話,可用咖啡濾紙過濾茶液.
- 如果過濾後的紅茶份量太少的話,可加清水至 30 毫升.
- 蛋白霜拌入麵糊時,最好先取少部份與麵糊徹底混合,令到兩者密度拉近,易於拌勻.
2013年6月4日星期二
肉桂乾果磅蛋糕
之前個燒味三寶飯真係好吸引嗎?好多 blogger 都以為我係喺街買返嚟!個炒飯就仲神奇,post咗喺 facebook 度就勁多好友俾個 “like”,就連仙姐都俾個 “like” 我,真係受寵若驚㖭呀!!間唔中見到仙姐都 like 我啲 “吔吔鳴” 出品,都幾開心呀!!
乾果用拔蘭地浸足兩日,又加埋肉桂粉同雲呢嗱 extract,真係香到呢………
以前焗唔到靚靚爆裂直紋,原來又係因為無發熱線嘅原故,自從
知道咗之後,每次焗pound cake 時,頭 15 分鐘都會先用
grill 模式,開行幾枝石英管,咁就攪掂呢個問題喇!
其他磅蛋糕食譜:
- 咖啡磅蛋糕
- 雜乾果杏仁磅蛋糕
- 橙香杏仁磅蛋糕
- 柚子蜜磅蛋糕
- 抹茶合桃磅蛋糕
- 肉桂焦糖蘋果蛋糕
- 燕麥全麥香蕉蛋糕
- 香蕉蛋糕
2013年6月3日星期一
簡單炒飯
無乜料㗎咋,得蛋,叉燒同蔥花!
不過勝在簡單快手又好味,今晚放工返嚟 “叮” 番熱就食得,好過喺街食啦!
2013年6月1日星期六
燒味三寶飯
將嚿脢頭洗乾淨後就用醃料醃好,夜晚放入爐度焗熟就有叉燒食.
雞翼就仲簡單,洗淨汆水,用現成瑞士汁煮 5 分鐘,
熄火焗熟就攪掂,乾手淨腳.
鹹蛋就不嬲都會不時醃定放雪櫃,無餸開飯又唔想食罐頭時就最啱喇!


text:
由於身邊的朋友都係80后,很多人都慢慢需要跨出上車的一大步,但係往往呢一步對於好多人黎講都係十二分艱難.
傳統智慧話比地聽,買樓唔同買棵菜,所以如果只係租樓暫住的,好多人都比較彈性,稍為住遠D,住舊D,住細D,無問題.但係如果一講話要上車,好多人就會話,我唔撚會買果度囉,又或者話呢度咁細,果度咁舊之類的.到無野好彈的時候,就會話呢度好貴,唔值呢個價,以上呢D對白會不停重覆又重覆咁係準上車人的口中講出,見慣不怪.
另一方面,好多人買自住樓都係窮自己上半生的所有積蓄,或者係窮自己以及對方的積蓄,加埋之後再要供到PK供三十年,所以當你叫佢係地產鋪入面買樓的時候,情形就好似呢家你叫佢地攞晒D錢係威尼斯人的大細枱前面叫佢買鋪大,哪怕你話比佢聽你偷睇到個盅入面係的確會開大,果一刻佢地個腦入面同一部windows XP的藍畫面一样hang晒機唔識反應,買定離手開盤果時真係大的時間,佢地就會好後悔,然後又等待下一鋪.但係果種疑似賭身家的心魔將會不停咁重覆係個腦度,如同每一次boot完機你一開個program —> 買樓-->就即出藍畫面一样,身邊見到呢D藍畫面就好想打爆部機,仲要係次次boot完都係咁,不禁會爆出一句,點撚样啊又!
其實買樓要睇,係人之常情;買樓想買平,都係人之常情;買樓要諗,亦都係人之常情.不過,正正係呢堆野就令到好多人上唔到車.
係現實中,我已經討論過,A準係最唔中意做上車客生意,因為A準的本錢就係時間,一個星期就得個7日,一日陪一個新客睇樓就有機會做7單生意,但七日都陪一個客睇樓就只有機會做1單生意.你話單單都中就話姐,孤注一擲落你度點知你唔買,又或者你幫其他人買,真係本都蝕埋比你.再者要成就一單生意係今日真係要天時地利人和,同你睇十間你可能十間都唔中意,到第十一間你中意,業主一間反價5%,你又話貴唔買,到睇第二十間你先再岩,個市可能又爆升多10% out筆,做得成上車客的生意的或然撚同0%其實係無乜分別,所以上車的你唔好意為我幫A準講說話,而我亦唔係A準,但我真係話比你聽,如果A準對你差唔鳩理你,你唔好話鳩D A準,實情真係你自己實力唔夠又”yim”尖醒悶麻鳩煩煩先係事實.
另一方面,有時心態真係要自我調教,呢样野無人幫到你,講真有邊個唔撚想要間又大平新好靚裝又平通街的樓,但先問下自己係咪一個長期好撚好彩的人,買親六合彩唔好話連中十一期頭獎,但真係買親次次都中個安慰獎果D先,如果係,我恭喜你,你真係萬中無一的人中龍鳳.但我相信大部份人都唔係一個行運行到落腳指尾的人,所以有咁荀的盤一定係比人食左先,唔會輪到上車客的你.你話你唔信?我就講個現實比你聽,呢個就係因為你係上車客,所以唔會有荀野益你.簡單D講,我當你做A準,如果你知有個業主等錢洗放平20%要走,呢家朝早10點鐘,你估你會點做先?即刻打比個上車客咩?你估佢會唔會話幫我約下睇樓先?實係話放工黎睇啦.然後個A準話唔係喎,呢D咁荀的,真係轉眼就無左ga la 喎,個上車客就會話咁我都未睇過,點都要黎睇下先ga,再者我又要約埋我媽咪,老婆,外母….etc.講真,多撚魚啦,個電話收左線都可能比其他A準D客食左啦,仲晒時間同你講咩.
如果我係A準知道有咁荀,我自然反應第一下就係睇下自己食唔食得落,食唔落就睇下我身邊的親朋有無人可以即食,再無就益下最熟又有實力的客,以上呢D人一般都係做慣做熟ga la,一個電話打去個A準只要講,呢家有個客急走,放XXX萬,低銀行估價20%,無任何事故野,有無興趣.而個客通常都係睇自己荷包夠唔夠錢食ga姐,如果夠就好簡單一句,OK,幫我簽定份約我一間落黎比票.一個鐘唔駛,臨約簽成,佣金即袋,你話佢唔睇樓咩?睇,簽完先慢慢睇.A準一個電話一個鐘有荀盤通常都搞掂,真係快靚正,仲隨時tum得老細開心有番頭客,但係同你D上車客講成粒鐘你都係度hang機,晒狗氣啦.
其實今時今日我買樓都買到無乜感覺,真係好話唔好聽,間間屋都係四面牆ga la,裝修來來去去咪又係咁样,你要靚裝,十萬蚊都差唔多將間500呎屋變到皇宮咁靚,你買到平野的話,扔十皮野預左新到無輪,計掂呢條十萬銀數就夠晒,真係駛撚睇樓咩,求求其其唔好最低層,係層苑做少少功夫睇下附近環境,求其搵個Agent睇幾間匙盤,之後間間都係同影印機印出黎的野一鳩样ga la.
講到尾,有時呢D野都係取捨,你有錢的,中意買個花園有維園咁大的都仲得,但無錢又想上車的你,係無乜質素可言,總之你計掂條數,之後真係要學識mindless,話買就要買,唔好諗住咩荀盤,總之係market price買到野都算係賺左,咁你就有機會可以成功上車.住過幾年,樓價升左,儲多點錢,就可以慢慢提升生活質素,慢慢講換樓.廢話都係咁話,如果你放唔低嫌三嫌四的態度,到最後好大機會你都只會係企係月台,永遠無法上車.
請去like我的facebook: http://www.facebook.com/pages/80%E5%90%8E%E6%B1%82%E7%94%9F%E9%9A%8A%E9%95%B7/344567395626431
隊長增值服務
Friday, February 8, 2013
上車
由於身邊的朋友都係80后,很多人都慢慢需要跨出上車的一大步,但係往往呢一步對於好多人黎講都係十二分艱難.


text:
今日星期六天氣真係好到不得了
秋高氣爽除咗適合行山,一家大細去個大草地玩都很不錯
而且今日嚟維園有呢個閱讀嘉年華,有得攤喺個大草地度睇書玩吓攤位遊戲真係爽
啱啱先去完皇室堡同Peppa Pig影完相
過條馬路就嚟到維園參加閱讀嘉年華
見到個咁大嘅噴水池嚟番張合照先
行到球場對住草地嘅入口已放咗幾張Poster喺度
由隔離進入大草地就OK
可能時間仲早所以未算好多人
我哋入到嚟都唔知應該由邊度開始行起先好
所以我哋望一望就由最近嘅左手邊開始行起
呢度有個攤檔擺放咗好多本圖書喺度
不過全部都只係賣嘅,當然都唔介意大家喺度打書釘啦
芊芊一行埋去就見到自己鍾意嘅Pegga Pig圖書
講真都唔平㗎成$105一本好薄薄嘅書
掀埋都唔夠10頁
離開書檔,那邊廂就好多攤位遊戲
大部份都係由唔同嘅中小學負責
我哋第一個到停留嘅係一個假荷花池
只要釣起荷花池中嘅字牌然後過去另一位哥哥答佢簡單嘅問題
就可以蓋一個印,儲齊10個印就可以去禮品換領區度換禮物
之後喺唔同嘅攤位贏咗唔少小禮物
佢哋每人贏咗一支珍寶珠同橡皮糖(當然有老爸幫手啦)
之後我哋就去舞台前坐低一邊食糖一邊欣賞表演
舞台對出即成個大草坪嘅中間位置
係一個自助閱讀區
草坪上放咗幾個英文字母造型的書櫃
櫃上放咗好多本唔同嘅中英文書
大家只要過去揀自己鍾意嘅書就可以在附近慢慢睇
但係唔可以走太遠或者拎埋本書走咗
佢哋只有幾個職員喺度用靠對眼𥄫住邊D人拎咗同埋要記得還書
不過今日天氣太曬...雖然秋天有涼風又干燥
但係始終好曬,想睇書都睇唔到!
不過我哋都一人揀咗一本圖書坐咗埋去旁邊個閱讀區度睇咗陣
如果唔係點叫嚟咗閱讀嘉年華呀!
跟住我哋再過去其他攤檔度玩
呢個攤位有個好得意嘅姐姐著住好似大富翁個紳士!
佢俾咗本自製嘅簿仔,仲喺簿仔度開咗兩個洞,封面有兩鬢鬍鬚
其實畫完之後我仲以為佢唔知點樣好似玩「東南西北」咁可以睇番頭先簿裡面畫嘅嘢
但係最後畫完都唔知做咩!就咁㨂本簿仔喺度跟住摺埋少少就話個facial係笑緊...
然後好快再同Hysan講「拜拜,下次見」我即刻呆咗喺度
不過算啦重點都不在結果,見到Hysan都享受個過程就冇所謂啦
呢個遊戲幾得意,先喺摩天輪度揀一架車仔
車仔上面貼有國旗,然後將車仔放喺左邊的枱上面,枱面係一張地圖
跟據你揀的國家用木棍(木棍端上有磁石)於枱底攝住枱上嘅車仔
將車仔帶到去所屬國家咁就贏㗎啦
跟住哥哥去咗玩摺紙,仲摺咗朵蓮花tim!
妹妹對摺花冇咩興趣,所以我就帶佢去玩其他攤位遊戲
嚟到呢個由中學生同老師一齊合作預備嘅攤位
佢並唔係一個檔仔咁排隊喺裡面玩
而係好open的要一關一關咁玩總共要闖4關儲齊所預備的假扭蛋
最後仲可以拎到7個印,所以之後好多人都排隊留喺度玩
因為可以好快就儲齊10個印就去玩禮品
之後哥哥見到又想玩一次!我覺得呢個設計真係好好!
小朋友每一關唔難過,好容易就去到下一個關,讓他們很有成功感!
而且設計出來的紙皮扭蛋木
喺呢個攤位真係拎咗好多嘢
最後個姐姐仲俾咗兩張水印貼紙哥哥tim
超細心仲搵水幫佢貼埋!無奈哥哥對手太幼...「閱讀嘉年華」圍唔到一個圈!
妹妹另一邊繼續好努力咁玩其他攤位遊戲
跟住玩到差唔多我哋就中途去遊樂場嗰邊俾佢哋放吓電
因為媽咪今日帶埋其他小朋友嚟玩但係仲未到
其實由細到大嚟咗維園咁多次,居然未嚟過呢個遊樂場玩
原來D設施都唔錯㗎喎!
哥哥最鍾意就係周圍爬嚟爬去
人如其名,芊芊就最鍾意打韆秋
幾乎去到每一個遊樂場點都要玩一次
今次哥哥仲幫手推佢tim...
頭先玩緊嘅算係啱小小小朋友玩去到遊樂場
之後就帶哥哥去番個啱大少少嘅小朋友場玩
但係中途遇見有個石頭池,裡面超多石頭仔...
估唔到除咗沙池都可以做一個石頭池俾小朋友玩
最驚小朋友一個唔覺意拎上嚟掉人
嚟到呢邊另一個遊樂場,發現都幾有設計喎!
一見到就係呢個好似青馬大橋嘅設施
跟住見到有水機哥哥就要貪得意走去飲
似係想玩多過係去飲,當然妹妹就跟埋去話「我又要」
玩咗咁耐係時侯醫醫個肚
我哋外買咗幾樣嘢食就咗上去近山上嘅涼亭慢慢食
食完之後我哋又番去草坪搵媽咪繼續玩
因為實在太多攤位,真係要玩哂都有難度
不過我幾欣賞嘅係好多攤位都係俾學生去負責
大人或老師只係從旁幫手!
呢度有個講故事地方,由小學生負責拎住塊紙板講耶穌故事
雖然佢講緊嘅時侯都係一路幫住塊板,同聽故事者冇咩溝通
不過佢哋咁勇敢面對陌生人去講已經好叻
場內其他攤位都幾特別幾好玩!
我哋最後都係玩多半個鐘度就離開啦
離開前梗係拎住頭先蓋咗印仔張紙去換禮品啦
換禮品超攪笑,當你俾咗手上蓋滿印嘅紙仔佢
佢哋好幾個人就先叫你拎出環保袋或書包
然後手一乍一乍掉好多嘢入你書包,有糖有文具有零食....真係乜都有
我哋大家都滿載而歸超開心!之後仲過埋對面個中央圖書館睇咗陣書!
本來想入去玩具圖書館玩,但係原來要早一個星期用電話或親身嚟預約
唯有下次再嚟過!
Photo by CANON 5D Mark III, Len | EF 24-70mm f/2.8L USM
呀劍評語: 起初以為係一個以閱讀為主嘅活動,但係原來都只係一個勁多攤位遊戲,載歌載舞表演的大集會!無錯中間確實係有一個供人借書就地以讀的區域,不過書唔多,供人看書的地方唔多,如果做到俾人借書去不同樹蔭下閱讀咁就好!
第27屆閱讀嘉年華 簡介
由教協舉辦一年一度的大型閱讀推廣活動,「第27屆閱讀嘉年華」,將於2015年11月28日(星期六)於香港維多利亞公園中央草坪舉行.活動免費開放給公眾參與,特別適合香港中小學生,以及作為親子動.
活動時間
11月28日星期六上午10時30分至下午4時30分
對象
公開予所有人士參與,適合親子及中小學生,欲參加遊戲攤位的人士需要先行經學校索取遊戲券
免費入場


text:
「研究」
唔知點解好多人都叫我去研究「雷動計劃」,不過係發表我嘅睇法之前我想作出一個聲明.首先我無好深入去了解整計劃嘅計算方法,而我係之前嘅區議會選舉嘅時候已經提過建制派係好識得用數據去配票而達至最佳嘅效益.當然今次有啲議席同候選人係有機會俾「雷動計劃」而影響選情.所以我嘅分析「雷動計劃」係在於個人嘅觀點與角度.畢竟嚟個係非建制派嘗試配票嘅一個嘗試,係值得鼓勵!
「問題」
首先我想講嘅係「雷動計劃」嘅數據基礎,因為佢係一個民調,所以數據嘅準確性係會因為人數而改變.截至九月四號晚,其實只有四萬二千幾個用戶參加咗個計劃.就算係用統計學去分析數據都會有一啲落差,而且數據唔係選民投票之後作計算,因此有機會導致某些票源轉向至其他候選人.變相有啲機會極大當選嘅候選人最終要爭取尾席.所以係收集,分析同發布數據都唔係做得太好.
「配票」
其實個計劃有好多外在因素無考慮在內,而再睇建制派係計算配票嘅時候係有一定嘅順序.而佢哋會因應當區嘅選民同估計投票比率去推算所需嘅票數,當然佢哋係票站外面嘅統計亦都給予佢哋分析情況,之後再動員佢哋嘅長者票去確保地區直選嘅議席.係計劃入面有一個關鍵就係幾多係泛民,本土或者建制嘅人士參與.到最後票唔需要多,夠就足夠.不過每個選區都唔同所以唔可以用同一條方程式去計算.都係嗰句,數據唔可以計得太盡,今次「雷動計劃」係一個例子,但係唔代表佢失敗,因為講到尾都係第一次運作!再者非建制派一直都唔係好團結,所以要計劃成功都要大家合作先得!
Also published on Medium.


text:
「問題」
好多時我都係度諗,點解要辛苦自己?做人點解唔可以放開啲?當然人生過咗一半其實已經放開咗好多嘢,因為有時真係無必要為某啲嘢而唔開心.不過仲有好多嘢始終仲未放得開!好多嘢係自己嘅問題,好多嘢我情願發洩返自己身上.有時真係想自己靜靜地咁諗下嘢,不過自己真係有可能攬太多嘢上身,又或者係我根本唔係個種可以一心幾用嘅人,所以搞到自己精神分裂.
「放開」
其實我有時真係幾執著,成個老人家咁,好多嘢真係放唔開.尤其過去一年真係唔知自己做緊啲乜,淨係知道時間一日一日咁過去,忙完都唔知忙乜,根本無沉思過.莫講話放開啲咁面對問題,就連諗下自己之後應該做乜都唔知.好多嘢其實我係有我自己嘅諗法,但係到最後都係要放開啲,但係放開咗又點,原來根本都係無分別.咁點解要放開啲?有時都真係唔知!
「執著」
當然好多事情過去咗就過去咗,我好少會去諗返轉頭,通常都係心情極差嘅時候先至會控制唔到.有時以為過咗去,點知偏偏啲問題就不斷重複又重複.有時都真係唔知係啲乜嘢問題,或者係因為自己性格嘅問題?人點先至可以化啲,唔好咁執著?真係分分鐘到走嗰一刻都未必知道點樣可以放開啲.依家只可以同自己講,是但啦,無所謂啦,係咁架啦...
Also published on Medium.


text:
尋晚同里奧大人一齊放工 仲好幸運可以一齊坐 所以都好開心下 ~
難得一齊番屋企 其實真係好想出街食 特別係好想打邊爐 但咳成咁點去丫 ~
失望地去街市買甜豆就番屋企煮飯 lu ~
是日懶餐 - 甜豆炒帶子 + 臘腸飯
甜豆炒帶子 - 第 1 次整 因為我唔識打蠔油茨汁 所以用海鮮醬做汁 甜甜地唔錯架 ~
臘腸飯 - 屋企有臘腸真係好方便 諗唔到煮咩就拎兩孖出黎蒸 咁都可以食兩碗飯架 ~
食臘腸飯好油膩 所以都會飲 d 酸嘅飲品 之前去日本時 領隊特別推介罐裝西柚汁 有果肉架 味道唔錯呢 屋企附近只得 Jusco 有得買 平時 $14.x 但上次做特價再加 9 折 所以 $10.x 就買到 勁抵 ~
呢兩年新年都無整 "全盒" 因為無人會黎我屋企拜年 同埋我地多數出去人地屋企拜年 所以瓜子糖果係一律欠奉嘅 ~
但我就會買盒 "花街" 比自己食囉 兒時回憶呀 細細個成日食 但之後都唔見有再出 幾年前去杜拜 臨番香港前喺免稅店見到有 "花街" 所以即買番香港 因為香港真係搵唔到 但呢幾年又出番喎 所以都會買番盒 七彩繽紛真係令人好開心架 但我就會同家姐 share 驚食得太多會厭呀 ~
我覺得上年唔多開心 所以今年買嘢都講意頭 我以前絕對唔會咁架 過年前特登買 d 最生最青嘅蕉 里奧大人都 O 哂咀呢 哈 ~
~~~~
呢排一諗到要瞓覺有 d 驚 因為一瞓就咳 所以試下臨瞓前飲琵琶膏 希望可以改善下 ~
OMG 咳到瞓唔到 重要搞到里奧大人都無覺好瞓 佢見我咳到咁 所以好好人咁幫我搓背脊 但搓完又真係舒服好多喎 ~
起身一照鏡 對眼勁腫 塊面又腫 ( 肥 ) 真係好反胃 但都唔理 照番工 ~
早餐食芝蛋治烘底 + 鴛鴦 我覺得件芝蛋治無味呀 ~
番到菇場無耐 見有同事應該比菇場炒 因為睇到佢超黑面 態度仲唔多好 所以氣氛突然間好緊張 無人出聲 無人打 Keyboard 因為好想細心聆聽發生咩事呀 ~
晏晝同里奧大人去興記 食到有 d 厭 lu ~


text:
說實在我唔捨得阿Ken走當然唔係因為佢走佐令我多佐野做, 而係我覺得我同佢可以夾得到, 你知係工作上可以同對方夾得到係幾咁幾咁難既事先得架, 更可況我地係同post, 如果將來上位都係我同佢之爭, 但我地竟然唔係competitor, 而係partner, 你話幾咁難得呢?? (雖然我唔知阿Ken係咪一樣咁諗...) 佢真係一個好好既同事, 有責任感, 肯承擔, 教佐我好多野, 有問題發生時, 佢唔會好似我以前係TDK D狗人咁淨係識閃識卸膊不聞不問, 阿Ken佢會諗方法去解決, 唔會將問題/工作推係其他人身上. (我覺得佢算係筍盤黎架, HKU畢業, 日文勁, 又夠高大, 靚唔靚仔就見仁見智啦, 有無人想搵男朋友? 諗得過架~)
同埋佢本身真係好出色, 日文好唔在講, 又玩得, 同佢一齊做野真係幾開心, 唔似某某係IVE出黎既同事我真係比佢吹脹. 所以知道阿Ken要走, 我唔開心佐成個月, 更加上佢既離開其實唔多唔少都同我有關. 但事到如今, 我唯有衷心祝福佢會有更美好前程. 阿Ken, 對唔住呀, 希望你將來會遇到一個好上司, 一間好公司, 一條光明既前路.
而我呢一日OT到十點幾先走呀, 嗚...


text:
成個禮拜冇去釣魚,一執起D釣魚架生就精神,喺街市買十零廿隻蝦,飛車落主場,嗱嗱聲開好竿,但係D流水行到嘭嘭聲,都係釣吓劃仔算喇,一分心枝釣鱸竿就響鉸,仲要係咁響,我飛到埋去執起枝竿,即刻想收繩,點知條魚仲係有力,比佢一標就輕哂!X+Y#**屎屎氣挷過勾落餌繼續,跟住一路都冇動靜,百無了賴,我就只有係咁釣劃仔;條氣唔順,一於磨到佢轉流,轉流時間就喺凌晨一點,冇法喇,鬼叫自已爛引咩!
我收咗枝釣劃仔果枝竿,專心去釣沉底同半水果兩枝竿,流水慢咗,開始想轉流喇,我更加留心兩枝竿嘅動態,即見沉底枝筏仔竿頭微微咁郁吓郁吓,唔通又係D坑廉攪攪震~都唔係喇,攞起枝竿準備吓揾陣D,我攞起枝竿慢慢再上提,條魚就餌更加明顯,當佢發力搶餌果吓我就抽竿,中呀!!快攪十吓八吓,條魚就想向下衝開尾,我梗係屎頂喇,一寸都唔放,頂咗幾秒,又好似輕番D囉喎!咁我就唔同佢玩喇,好快咁一路收上水面,用撈箕上水,係兩斤細鱗.
啱啱落好生扣,條魚都未放番落水,釣鱸枝竿就響鉸喇!說時遲,那時快,一執起枝竿就順勢一頂,跟住連攪好多吓,中途有些少頑抗,不過都係輕微,好快又上到水面,最後梗係撈箕上水喇,落好生扣,同埋之前條細鱗一齊放落水養住先,之後再釣多陣就執野走人,去宵夜喇喂!
又係三斤花鱸 .
先中兩斤細鱗再中三斤花鱸 .


text:
心隨風飄~
2016年9月3日 星期六
運動量大大的說
羅馬並不是一天建成,我希望可以令體重漸漸咁減落黎,同時增加番肌肉,等望落去個身型唔會太難看.
另外仲有個減肥既原因係,有個FD 話係我由195磅減番落正常水平(BMI)計算既話,請我去半島食晚飯,雖然我唔知佢講真定假,但都係一種動力黎,些些!
話說我好耐無搵車厘子傾計了,我諗住我可以避免一D唔開心既感覺,但原來我一同佢傾番計,對佢既感覺又覺得湧番出黎,其實我好想送隻小熊維尼既糖果盒比你,但我真係未有時間去整,我好想送隻170CM 既 蛋黃哥比你,但我唔知應該點入手,或者承諾係年輕既任性之一,雖然我唔知你對我係一個好朋友既睇法定係我諗多左果種.
但係我仲好期待可以同你去一次迪迪尼既黑色世界,本身你應成左我,果一刻我真係好開心,但係原來,可能你同我講既野,應成我既野,好快唔記得左或者根本無諗過係認真.ANYWAY,希望黎緊既你,顧住自己身體,唔好再餐餐食杯面,對你身體唔好的.希望你快D開到單,唔洗再捱杯麵.
或者原來我根本無任何藉口去阻止你食杯麵~HAHA
健身教練RAY 都好好人,我JOIN 左之後佢都唔介意自己開OT 同我做番D健身既訓練,假如有一日,真係可以變番一個正常既體重,我真係會去請你食番餐勁既去多謝你.
2016年1月1日 星期五
2016年的第一天
祝各位2016年,生活愉快,身體健康!!


text:
真.《回到未來》 預言科技幾多成真?
等咗咁多年,呢一日終於到啦!今日10月21日除咗係重陽節假期之外,仲係電影《回到未來2(Back to the Future II)》入面嘅未來嗰日.
數吓手指,《回到未來2》已經係1989年嘅作品,當時電影對未來嘅幻想同預測,26年嚟逐一成真,好似主角Marty喺未來嘅高科技屋企,無論係指紋門鎖,聲控設備,定係大電視視像通訊,對好多人嚟講已經係日常生活一部份.
電影提到嘅娛樂工具近年亦都開始流行.Marty畀戲院門口嘅虛擬「大白鯊」嚇親,就類似而家成日睇嘅3D電影;可以睇電視嘅眼罩同唔用手制打機,微軟Xbox嘅Hololens眼鏡同Kinect已經做到晒.
熟悉電影嘅Fans,一定記得Marty喺用過一塊飛行滑板趕路,上年已經叫一間叫Hendo嘅公司已經成功研究咗出嚟,而今年日本凌志車廠亦都造咗個飛行板原型,相信不久將來會正式面世.
仲有一樣嘢相信好多人(尤其係懶人)應該好有興趣,就係自動綁鞋帶波鞋.呢種咁方便嘅設計一直有好多人想做,但直至近期Nike先正式預告話會推出,而佢講嘅時間仲係今個月,唔知會唔會喺聽日公佈呢?
講咗咁多神預測,當然都有啲嘢係預計唔到.電影今面講到未來世界Fax機係主要通訊設備,實情係好多人都唔再用Fax,只要用手機一篤就搵到地球另一邊嘅佢.
講開又講,電影度完全冇諗過會有互聯網出現,只能夠感嘆一句,科技呢家嘢我識條鐵咩.
費清#要生計,也要生活#毋忘初衷
I


text:
16 July 2015
Sevilla裙腳仔
14 comments:
d女為仔死為仔亡, 人蠢冇藥醫 !ReplyDelete
好多畫家要死左之後d畫先有人賞識, 叫佢自盡啦XXDReplies
呢D男人何只西班牙至有ReplyDelete
我識法男A, 樣樣工都做唔長, 後來話去參軍, 但又頂唔住, 衰到返工入油都無錢, 阿媽幫佢俾, 有時仲要帶埋女友返去痴餐
法男B, 讀大學讀唔上, 打散工, 成30歲人先做第一份長工. 佢阿妹仲厲害, 有工做, 不過搬出去住嘅租都係屋企俾, C未?Replies
廢人真係度度都多, 但掛住呀媽唔要老婆好得人驚! 同埋我諗佢唔會再搵到第二個肯咁養佢囉!Delete
我去Sevilla時覺得啲人好開心架,週末夜晚好似有節𪊓咁,原來男人唔使做.ReplyDeleteReplies
Sevilla又真係每個星期都有節日, 同埋個個唔駛做!Delete
男人唔使做係咪嗰邊傳統嚟㗎?ReplyDeleteReplies
唔係啦! 只係真係少工, 啲人又勁廢!Delete
電視也有報導西班牙失業高, 工資低, 年青人不肯捱, 只怨經濟差, 政府無能, 攪到佢地搵唔到食. 如此政府管理不善, 國民不願捱, 國家只會一直走下岥, 翻身不了.ReplyDeleteReplies
佢哋窮關咗, 問佢哋個個無錢一樣好開心!無得救!Delete
應該恭喜呢位女子L終於脫離苦海...ReplyDelete
呢D咁既男人真係執到都喊三聲
不過要怪應該係怪阿媽唔肯let go
攬到自己個仔咁廢......
(其實唔使去到咁遠..香港我都見唔少)
珮夫人Replies
我替我朋友開心㗎, 佢依家過得好快! 只係諗唔明點解會為咗掛住呀媽老婆都唔要?!Delete
真係一天都光saiReplyDelete


text:
HH奪金
上星期二專登請假睇兩個女參加自己學校既運動會,重頭戲係睇HH跑4 X 100米接力賽.由於今年佢俾老師揀左入校隊,幾乎朝朝早返到學校響上堂之前都會練下跑,又要我同佢周圍搵之後買左對有釘既童裝跑鞋俾佢,所以今次特登黎睇下佢可以跑出乜野成績.其實前排都同老婆應HH既要求去睇左佢參加校際100米,雖然個次佢無贏,但係都覺得佢跑得幾快.
叫完最後召集,四個小妮子已經換晒跑鞋準備出賽.睇真D,原來HH對鞋同人地既唔同款.
努力!必勝!我再同佢講,唔好犯上次參加校際時候既錯誤:掛住望人地,記住要專心向前盡力跑;咁樣跑就算贏唔到都唔會俾我話...
HH跑第二棒... 唉!好失敗——我講緊我!因為跑第二棒即係響運動場對面離看台最遠,我部相機就算有10X光學變焦都影唔到D乜,所以無相睇!係咪好失敗!?唯有用文字描述過大家知...
起步鎗聲一響,六條線既運動員即刻如箭彈出.HH接棒既時候,佢個隊大概跑二三啦... 點知枝棒交到HH手上,佢真係好似之箭咁標上黎,第一個將棒交俾第三棒既同學仔!到最後一棒既時候,佢個位同學可以話毫無壓力,我睇得出佢放慢左腳步都贏出起碼50公尺!
我響看台等到HH返埋黎既時候,都未出得切聲同佢講乜,其他家長(應該係同隊隊員既媽咪們)竟然搶先走埋佢度,搖住佢膊頭咁恭喜佢,並且讚佢話全靠佢跑得咁快,睇唔出四個隊員最矮係佢點知最快係佢... HH通常響呢種情況都唔會無晒儀態,只係好斯文咁報以微笑... HH,叻女!老豆我今勻有晒光采呀!
擒晚一家人食團年飯,勁有攞牌經驗既孖堂家姐話,原來響4 X 100裡面,四個人跑得最快既通常會被安排跑第二棒咁話wor!


text:
自從上星期一家病完之後,呢個星期就算好返,
個人都好似懶懶行咁,無咩動力無咩精神.
唔好話打blog,煮飯都無咩心機,都唔知做咩.
去到星期五晚,打左個邊爐之後,感覺又好返少少,
星期六就出去行下,再散下d悶氣〜〜
我地係屋企食完早餐又晾埋衫,成12點先出門口,
我哋首先去Morley 行玩具反反城,要買條學利帶比仔仔,
想買其原因一來佢係行街嘅時候可以自在啲,
有條帶嘅幫助,我哋又唔怕唔知佢行咗去邊,
雖然有D人覺得呢條好似狗帶,但其實佢好好用,
因為好似誠俊咁細粒,你烏低身拖住佢隻手辛苦時,
佢舉雙手俾你拖又好辛苦.
有左佢就方便好多~
買完嘢肚餓去食lunch,
去到間餐廳俾佢個AU$15.9既海鮮拼盤吸引,
所以決定同爸爸一人一個,
估唔到個拼盤咁足料,味道都唔錯,AU$15.9,抵食!!!
因為我哋食海鮮BB無得食,所以攞咗餅餅黎安撫佢,
點知佢食晒D餅,見我地食緊野好忙,無人得閒理佢,
佢之後攞過食物盒黎玩,忽然唔知點解佢咁樣咬住個盒,
都唔知點樣學識,不過又幾過引,識得自我娛樂!
見誠俊咁乖無騷擾我地食野,我地就帶佢去同一個商場嘅波波池玩.
上次夜晚嚟過冇乜人,
今日星期六下晝就勁多人,
因為我要睇住架BB車,所以得爸爸同仔仔除鞋入去玩.
誠俊雖然識行,但心境始終係一個得一歲既小朋友,
佢唔係好識主動去玩,一開始入到去淨係識睇住人地玩,
跟住就好開心咁拍哂手掌喺度笑
好鬼傻豬
之後爸爸慢慢咁帶佢去玩
滑下滑梯騎下馬仔,
再拾下波波,好開心就過左一日.
出去行完街,又見到仔仔玩得咁開心,我個人心情都好返好多,
夜晚重好好心機咁煮左好好味既日式烏冬食,
好味半熟蛋~~
一次過掃走所有悶氣,迎接新一個星期!


text:
天氣涼涼地,又未到冰凍,最啱同朋友出街圍圍爐
但係下晝邊度有邊爐打呢?食吉記或者酒樓都要等夜晚
最後搵到呢間HIPOT lunch係有任食時段,仲要價錢好實惠,加埋一都一百蚊有找
肥牛soso,主要都唔係食佢
當佢送既,好似都有三定五片
記得仲有豬肉揀
任食料推介粟米芝士丸(碟中粟米旁)
造型好得意,外皮粟米味重,好似食甜粟米條咁
入面既芝士流心,不油膩
另外係滷水鴨腎(我地估係)
滷水味香,肉整熱之後有咬口得黎撕得開,唔算韌
想要清d既,其實有幾款菜同菇可以選擇
蔬菜感覺新鮮,外觀不錯,有D清甜味
菇類我就覺得食落麻麻
醬汁湯底膏我地直接用黎點食物
調味就會濃好多(重口味XD
同埋唔想搞到湯底好濁
我地公認既係龍蝦汁湯底,鮮甜之餘未會過膩
然後可數蕃茄膏,酸甜開胃
味道質感係碎果肉(蕃茄歸水果唔係蔬菜-__>),清新好多
芝麻醬雖油膩,但香中帶甜,少吃尚可,主要用黎點D清淡既食物
我個人中意醋/喼汁+豉油,除左鹹味,仲有少少酸可以解膩
飲品我中意豆漿,不過係得凍既,仲有汽水果汁好多款
講到糖水,我個人心水係杏仁茶
奶滑清香,感覺上清新d冇咁劑
唔中意杏仁味既(我好多fd都係),可以試下芝麻糊
細滑濃郁,不過就偏甜既
服務就冇咩特別架啦,但有個伯伯(職員)好人又好笑
係咁叫我地食多d野,話俾得錢唔好嘥,仲要拎埋牙簽紙巾俾我地XDDD
同朋友邊吹水邊食,呢餐食得開心痛快
順帶一提,次次我地都聽到d人抱怨食物質量
講真,你俾幾多錢,你應該要有REASONABLE既要求囉
例如今次咁食五六十蚊一餐,你係出面買下丸買下菜都唔只啦
仲要任飲,有糖水,同埋唔使屋企開爐用電用水……
計計埋埋抵到爛,你仲想點姐?


text:
今個星期好鬼多小事件發生, 等我一次過講哂比大家聽啦!
首先係老婆要我講的買雨傘事件
係歐州因為我的操心大意
將啊老婆大人 唔知心唔心愛的雨傘唔見咗! 咁q今日又落大雨喎!
老婆放工就走咗去買雨傘啦! 佢買咗一把非常有弧度的雨傘, 佢自
已就好鐘意啦! 而我覺得把雨傘好鬼食風, 大風時應該會把我老婆
連人帶雨傘吹走咗
bye bye~~
(補充 : 把雨傘在citistore買由$129減到$39,好低呀)
唔記得咗星期幾, 同啊妹妹仔去食lunch喎! 佢既然食咗隻蚊啊!
跟住咪叫人換個碟囉! 仕應問佢: 小姐要唔要換個碟啊?
定係換個第二款啊? 跟住佢話要諗吓先喎!
其實佢當時已經食到尾聲, 咩菌都俾佢食清哂
係仕應取走佢碟野之後, 佢先話我最想食的八爪魚
仲未食啊! 跟住我咪話不如叫佢送碟八爪魚嚟啦! 一問之下,
ok喎! 真係送咗碟俾我地喎! 咁都唔只啊, 埋單之後佢個lunch
竟然free咗唔駛錢啊
不過jetso唔係咁易有架, 佢要付出
肚痾的代價
最後一件事, 就係今日有電視台嚟我公司拍野, 邊間電視台?
江陰電視台是也! 拍咩? 唔知! 只係知道佢周圍拍, 仲搵部機
對住我大特寫, 其實我唔知係唔係拍我, 又唔敢望過去喎!
萬一正面上鏡未大件事! 打死都唔望啊
跟住仲攪笑, 叫我幫佢地加老闆影大合照喎! 手都振埋
不過個女主持都幾靚女
算啦!
事前一日仲出咗個e-mail通知大家要穿得端莊d, 跟住d
小姐門就係度議論分分, 死啦! 著咩好啊! 係到講足幾分鐘,
結果呢? 最多野講個兩個食物中毒冇反! 其他呢?
冇咩特別! 我呢? 超舊, 睬佢都傻
by 高脂物類


text:
最近有朋友一直煩緊去歐洲古堡旅遊嘅事,但系個budget又唔夠,真系唔知點算架,Fion我呢,就幫手搵佐一下資料喇,發現佐個好正嘅地方,系哩度順便分享俾大家喇,其實要古堡feel唔一定要飛到英國咁遠嘅,系台灣一樣可以玩轉古堡~~
想知系邊度,跟住Fion喇!目的地就系台灣清境喇~~go,go
清境位於台中嘅南投縣中部,哩果地方山清水秀,雲霧環繞,有好多好玩嘅地方,空氣又清晰,既可以感受鳥語花香,又可以欣賞大自然嘅宏偉,真系好啱同戀人去渡假旅遊,relax下咖~~仲可以影翻d靚相添!
(以下圖片引自:google)
先睇下清境週邊有點咩好玩先,大家唔使咁心急check in架!
睇睇清境有咩好玩嘅地方先喇
講下清境農場先,俾翻d tips大家先,去上山之前大家要記住帶翻d防蚊水,防嗮工具等等.農場位於南投縣仁愛鄉大同村定遠巷,面積約有760公頃,坐擁在群山之間,視野廣闊,可欣賞奇萊山日出的奇景,因為溫差嘅關係,仲可以欣賞到“霧上桃源”添!
哩度d交通都幾方便架,自由行嘅話搭車都幾方便架,系埔里搭乘南投客運,於清境龍莊站下車就ok喇!
清境農場分“綿羊區”,“牧牛區”,“蔬果區”,“ 高山花卉區”,每個區都有自己唔同嘅特色,各個區嘅品種仲好齊全架~
單系一個清境農場就已經可以玩足1日喇,到佐7,8月份,仲系清境嘅風車節添,真系好寫意架,清境其實仲有好多地方可以玩嘅,例如碧湖,翠湖步道,茶園,小瑞士花園等等.
當然喇,一日肯定唔玩唔嗮咁多地方嘅,可能去一兩個地方,天都黑喇,等Fion帶你去check in喇,清境有好多特色嘅渡假山莊(俗稱:民宿)
不同嘅特色民宿都系吸引人嘅地方黎架,例如有香格裡拉音樂城堡,挪威森林等等,大概有百幾家咁多,咁多肯定沒辦法住得嗮,肯定要揀翻家最出名嘅喇,就系歐洲皇室feel老英格蘭莊園喇!
清境老英格蘭位於南投清境農場附近,在農場玩了一天啱啱好可以的休息一下,睇到哩個充滿歐洲皇室風情嘅莊園,唔知到家仲會唔會系房入面訓得著呢,佢以高聳耀眼嘅哥德式建築為主體,四周城堡環繞,打造上真系好考究架,聽講堡主為佐打造夢想中嘅傳奇經典,用佐10年時間專研世界出名嘅民宿后,耗資過億先打造出來,系台灣造價最top嘅民宿之一.園入面每一樣飾物都凝聚堡主嘅心血,歐洲風味十足,2010年正式開幕,短短嘅3年時間已經吸引佐好多來自四面八方嘅朋友入住.
多人入住,套房嘅style都非常有特色咖,有牧歌式套房,浪漫曲套房,仲有幻想曲套房,歌頌曲套房等等.
哈哈,胃食嘅Fion,當然唔少得要品嘗下哩度嘅美食啦,睇個樣都流塞口水啦,真系十分嘆啊!
食完飯,散散步啦,哩度嘅建築真好好精緻架,建築風格與尺寸都系同英國都澤王朝嘅標準系一樣架!!
所有嘅建築材料都系進口嘅頂級材料,真系好奢華啊~~
d雕像仲系請西班牙師傅手工打造架,真十分精緻架~~
望見咁靚嘅古堡,肯定要影相留念喇!
大家沒睇錯啊,因為哩度真系好靚,好有歐洲feel,除佐遊客哩度影下,果度影下,仲有好多新人黎哩度影婚紗相嘅,唔單止台灣人鍾意,香港嘅新人都對哩度愛不釋手啊!
哩度住翻一晚都幾貴下架
不過想影婚紗相嘅朋友仔都可以join翻d婚紗公司嘅哩個行程,因為哩度好多人黎影婚紗相.


text:
次次同親戚朋友啲BB玩,都會覺得佢哋真係巧打耳,打耳到會當佢哋係自己生嘅咁錫,甚至想帶埋返屋企慢慢玩!不過BB個老竇老母呢個時候實會話:「你拎去啦你拎去啦!我今晚有覺好瞓!」聽講BB呢家嘢,玩人哋嗰個就好玩,到自己湊就會覺得好辛苦好激氣,到底係咪真㗎呢?
日本呢班Daddy媽咪就唔直接答你,用例子答你喇.最近日本twitter有個熱潮,就係post自己喺湊小朋友嘅時候,睇漏一眼就發生嘅悲劇上網,只要search「#育児なんてほんの一瞬目を離したらこう」呢個tag就會搵到好多精彩作品㗎喇!
BB天敵-紙巾&尿片
唔係睇到呢啲相,毛毛都唔知原來BB天生就同佢哋日日都要用嘅紙巾同尿片有血海深仇!趁媽咪擰轉面,就起勢咁掹出嚟扔到一地都係!如果BB識講嘢,應該想話:媽咪,係紙巾巾郁手手先,唔關我事事㗎!
未來藝術家
每個小朋友都有潛在嘅藝術細胞,睇下有冇畀人發掘出嚟嘅啫!唔好以為佢哋亂咁畫呀,其實好有可能係畫緊佢心目中嘅屋企人!
邊個話貼紙一定要黐喺簿上面?黐喺塊面度咪仲好玩!大人好多時都畀無形嘅規則框住,但小朋友就識得發揮創意,鍾意點玩就點玩喇.
破壞之王
小朋友有名你叫化骨龍,破壞力梗係有返咁上下啦,唔想啲化妝品遭殃,下次記得收好啲喇媽咪……不過聽講小朋友好奇心都一樣好強,無論收得啲嘢幾密,佢哋一樣搵得到!
理解不能
雖然我哋都曾經係細路仔,但細路仔嘅世界又點會係我哋咁易理解到呀.匿入洗衣袋,坐落電飯煲,爬上洗手盆,到底有咩玩,真係得BB自己先知…… 雖然湊BB係好攰,媽咪成日都會講笑話送畀朋友玩就算,不過心入面一定覺得自己個BB係最打耳嘅!
封面圖片,資料來源連結:twitter


text:
一連六日嘅清境,台北之旅又要結束啦,今日會坐下午3點半機返澳門,而且仲要返去西門町買埋D手信同攞返寄存係inHouse Hotel嘅行李,所以並冇係倆人旅店留太晏,九點幾食完早餐就check-out走人.
» 閱讀全文
到過台北咁多次,今日係第一次去北投浸溫泉.雖然從西門町坐捷運去北投都好方便,不過因為唔想拖住行李咁麻煩,所以今日check-out之後先將行李寄存係inHouse Hotel,等聽日中午返黎攞返再去機場.
» 閱讀全文
上引水產分為幾個唔同區域,雖然地方都唔細,但係由於今日遊客實在太多,所以場內顯得非常之擠迫.一進入上引水產見到嘅係由好多個水池組成嘅活海鮮銷售區,不過呢度並唔係遊客重點參觀嘅地方,所以人唔算太多.
» 閱讀全文
上引水產是最近台北一個好熱門嘅旅遊景點,今次到台北諗唔到有咩地方去,所以決定跟風都去一去呢度.呢日係端午節假期,我地安排係呢日去上引水產嘅決定真係有D錯誤,因為假日去真係超多人.
» 閱讀全文
同上年一樣,今次係台北都係入住西門町嘅薆悅酒店(inHouse Hotel),不過今次被安排入住嘅房間係位於最低層嘅三樓,景觀當然唔太理想.另外,今次亦發現原來inHouse Hotel嘅隔音唔係咁好,第一晚樓上間房成班人玩到好夜都唔散,嘈到差唔多兩三點.
» 閱讀全文
清境嘅主要景點,除左清境農場之外仲有位於國民賓館對面嘅小瑞士花園.我地離開香格里拉音樂城堡之後,係坐車返台中之前就順便去埋呢個景點睇睇.
» 閱讀全文
我地係清境只會逗留一晚,今日打算去埋清境小瑞士花園就返去台北.本來諗住訓晏D食埋早餐先出去行下,但係身處鄉村地方個人特別容易早起.不過如果唔早D起身,咁靚嘅美景就未必睇得到啦.
» 閱讀全文
睇完青青草原嘅綿羊秀之後,我地順路行過去觀山牧場.青青草原同觀山牧場唔係連埋一齊,所以先由南邊出口離開青青草原,再由觀山牧場北邊入口進入.
» 閱讀全文
上回講到我地係香格里拉空中花園坐佢地嘅順風車去清境農場.清境全境都係山地,除左有一條沿山邊而建嘅公路之外,其餘都係山間小路,而且各處之間嘅距離絕對唔近.所以有架車會方便好多,如果唔係真係行都行死.
» 閱讀全文
今日係呢次旅程嘅重頭戲,就係去清境.出發前一個星期呢度剛剛發生完6.3級地震,唔少專家話黎緊好大機會仲有餘震.呢個時候仲上去,真係有D搵命搏,不過為旅行唔怕死嘅人唔只得我地.
» 閱讀全文
係酒店安頓好後,先到附近行一行.台中公園智選假日酒店距離台中火車站唔遠,步行10分鐘就到台中火車站附近嘅中正路一帶嘅商業購物區.
» 閱讀全文
去年(2012年)六月嘅台灣之旅,本來已經計劃左去清境,入住嘅民宿都已經book好左,點知突然遇上雙颱風夾擊台灣,上清境嘅行程被迫取消.今年再接再厲,又係選擇係六月颱風季節上清境.今次好好彩冇颱風,但出發前卻發生大地震,命苦!
» 閱讀全文


text:
其中一個好多人講嘅花邊新聞,就係哨牙通將個仔改名為Wealthee.
經過孫柏文嚴正嘅非正式調查,所有人嘅反應係:「真係好cheap呀!咁貪錢!」我每次聽到咁嘅反應都覺得怪,因為想個仔發達有咩問題?
雖然,Wealthee呢個名係少少非主流,不過咁改名有大把前科.
例如生個仔,好希望佢戰無不勝,咪幫佢改名為Victor.生第二個時,想佢發達咪叫佢做Rich囉!
嗰個大仔叫 Victor,二仔叫Rich嘅仁兄,我又唔見佢同人因金錢糾紛打官司時,會被對方將佢兩個仔嘅名作為證明佢「有問題」嘅證據.
你班覺得叫 Wealthee好cheap,不過叫Rich就冇問題嘅人,真係一世叻極都係做中產.
花旗黑人哲學家Chris Rock曾經講過,wealthy同rich嘅分別,佢話籃球員Shaquille O'Neal(過往6年年薪2000萬美元)就係rich,不過出糧畀佢嗰個班主就係wealthy.
Rich嘅財富係一代即散,wealthy先能世代相傳.
勝在好記易搵
再講,英文叫Wealthee就反感,咁你要問吓自己識唔識人個中文名有「發」,「財」,「利」,「豪」,「富」等字?
最後,Wealthee呢個名有個大好處,就係好易google,第時要做保險經紀,啲客好易搵到你.
黑人哲學家Chris Rock講
wealthy 同 rich 嘅分別


text:
身邊有親戚/朋友已分別為人父母,覺得要成為父母除咗要付出百分百時間同心機,金錢亦係必須條件: 飯可以唔食,琴唔可以唔學.
有次睇咗一個關於現代家長管治仔女嘅節目.裡面提到父母為求子女能夠入到男拔喇沙瑪利諾,連去旅行都要帶埋功課去做,去溫習;琴棋書畫無所不懂;一個普通話一個英文夾攻成trilingual .相信人人都聽聞過,各家長可能有更絕嘅方式去谷子女.依家小朋友未夠2歲要上playgroup,甚至有D連B都未有已經搵定學校.呢種谷到行嘅方式,對一個3歲都冇嘅人仔點消化?
今日坐地鐵,一條escalator有4名孕婦,令我意識到一個更早嘅問題,就係床位分配.我哋香港嘅公立及私立醫院已經進一步被國內同胞侵佔.有次同大肚中朋友傾起床位嘅問題,佢嘅一位醫生朋友話剩係收國內証嘅利是都十幾萬,香港証直情唔接.
呢種湊仔trend令我覺得他日我有小朋友嘅時候,我必須使用同等方法去栽培佢,先能成為一個稱職嘅媽媽,一係送佢到英國接受最好嘅教育.Sorry,我未能convince到自己做父母要兼備以上職責.天呀,D小朋友係咪欠咗我哋大人,定係大人欠咗佢,今世我哋有緣成一家人要互相都咁辛苦...... 依家D小朋友就係錢,被塑造成金叵羅,掌上明珠,我覺得佢哋少咗一份童真.
雖然未成為母親,但意識到過份嘅保護小朋友我怕佢哋長大後唔識面對失敗,輕則倚賴屋企,重則喊自殺.我覺得好悲哀,我哋細個時唔係天生天養嗎?呢個只係其中一個社會問題,要深入抒發寫一千字論文都唔夠.懇請新一代父母review一下閣下所采用嘅態度及方式對小朋友未來嘅影響.


text:
老友P約吃午飯,話明由佢做主場,唔到中環灣仔遷就左丁山,佢在電話講:「帶你走出港島旺區,周圍發展得幾快,你要走出中環,嚟體驗吓」,佢第一個提議話去大埔大元街市,左丁山嚇咗一跳,唔識噃,點去呀?老友P話大元街市可能係全香港最新穎嘅街市,帶張八達通可以買齊菜肉鮮魚雞,兼且乾淨企理,街市內有靚嘢可食,哎吔,由中環去大埔食午飯,始終係太遠,留番星期六日再與家人揸車去搵啦.(後來先知道,蘋果日報副刊有成版講大元街市.)拉扯一輪,卒之達成協議,去坐地鐵可達嘅樂富商場.講起樂富,回想番好似十幾年冇去過,以前去樂富,出咗地鐵就入吉之島,買完嘢就搭番地鐵鬆人,甚少行十分簡陋嘅商場.
呢日坐地鐵到樂富,嘩幾乎唔認得咯,乜咁新穎㗎,雖然唔及又一城咁正斗,但同印象中之房委會商場完全不同,而且人流不少,週中午飯時份睇嚟有不少人來此吃飯購物,好快就搵到「美食廣場」,見時間未到,於是行咗一個圈,裝吓啲價錢,見到有一間嘅價錢幾平民化,一碟飯賣32元,但有食客在門口排隊輪號碼嘅,就係一間價錢較高嘅上海菜館.咦,原來老友P就企在門口,等左丁山行入去.
屋邨商場大變身,追上時代潮流,幾啱樂富區現狀吖.一位親戚表弟以前讀書時,佢父親在老虎岩街邊賣燒味,佢幫完老竇手就坐在生果箱讀書,因升中考試成績好,竟然派入皇仁書院,在沒有地鐵年代,由老虎岩去皇仁返學,可說路途遙遠,但因為入到皇仁而考到港大,後來成為工程師,老竇年老唔駛再在街頭開檔咯.老虎岩已成為樂富,數十年前入住嘅徙置區公屋人士,不少已成為中產,子女有成者甚眾,屋邨商場變身成為比較現代化商場,係好自然一回事.飯後再在美食廣場(Food Square)行一轉,見到有一間劉裕發茶莊,名字似曾相識,入去睇吓,咦,乜嘢名茶都有得賣,唔會差得過名店英記茶莊噃,老友P話呢間茶莊於1972年在東頭邨開始,在樂富商場經營三十幾年,係地區老牌名店嚟㗎,唔怪得啦,呢塊招牌以前係見過嘅,老店能追上時代,穩步向前,不受潮流變化所淘汰,可喜也.


text:
2015-02-11 17:17 分享者: qiaohong [经验巴士]:www.jingyanbus.com
羊年宋姓男孩名字大全分享给大家,一起看看下面的分享内容.
羊年宋姓男孩名字大全:
宋伟敏 宋洪健 宋继伟 宋早朋 宋早鹏 宋智超 宋赵辰 宋赵筠
宋赵念 宋赵恬 宋满堂 宋德财 宋泽宇 宋志鹏 宋志烨 宋绍禄
宋志旭 宋志珩 宋志泽 宋思潮 宋志霖 宋子浚 宋健飞 宋和真
宋志扬 宋国选 宋永恒 宋思祥 宋立新 宋志昊 宋志萧 宋志方
宋志欣 宋志轩 宋志箫 宋奕妮 宋志心 宋志晨 宋志详 宋志祥
宋志翔 宋浏阳 宋增增 宋佳凌 宋建立 宋衍声 宋衍平 宋洪丞
宋金鸿 宋坤鹏 宋明蔚 宋雪麟 宋珩平 宋君兰 宋秀玫 宋佳钰
宋均兰 宋寿山 宋锦木 宋为俊 宋亚龙 宋恒平 宋衡平 宋天珠
宋天柱 宋永海 宋永波 宋浃浩 宋怀彬 宋慧云 宋改香 宋楚恒
宋高胜 宋超越 宋宏波 宋羽畅 宋家辉 宋官政 宋易硕 宋国丰
宋新峰 宋晓丹 宋小亮 宋钥宁 宋淑宁 宋小福 宋思宁 宋焕鑫
宋斯宁 宋一泓 宋嘉旗 宋嘉浩 宋亚君 宋虹瑾 宋道政 宋道祯
上一篇:羊年梁姓男孩名字大全 下一篇:郑姓男孩名字大全 宝宝起名大全


text:
依家香港政治,一定係黑過墨斗.
1.曾蔭權一定要拉佢落台,佢條友將香港嘅廉潔聲譽敗清光,俾佢繼續做仲成世界?依家唔係佢仲有幾多任期嘅問題,而係佢做落去,等於容忍貪污,香港最大嘅競爭優勢就此玩完,以後邊個信ICAC?咪玩喇.
2. 唐英年上嚟亦一定無乜人服(但佢係less evil嘅人選,因為佢夠膠,乜嘢邪惡嘢都無能力執行,呢個係現實政治考慮),但亦唔一定要支持梁振英,因為呢幾日嘅爆料手法,令我諗起係FBI嘅John Edgar Hoover(胡佛),胡佛任內嘅COINTELPRO,雖然反共有功,但秘密搜集政客檔案要脅他人嘅做法,成為FBI歷史上超大污點,而佢依家學胡佛,簡直係香港自由民主一大威脅,加上條友支持鄧小平北京大屠殺上殺人,梁振英上台等於搞掂地產霸權,傻啦,梁振英後面乜人領導呀.信佢同信銀英傳裡面果面魯道夫大帝有乜分別?依家佢毒辣,我諗佢上台後仲毒辣多十倍咁.講咗第n屆唔選咁耐,依家終於可以出嚟,屈咁耐心理有無變,我唔敢包.
雖然我認為,如果泛民夠團結,可以叫何俊仁退,由陳方安生出戰,我相信陳方安生出戰係最大公約數,但你睇呢鋪挺梁名單裡面,民主派嘅無間道出晒嚟,最離譜係公民黨嘅吳永順,同埋民主黨嘅熊永達,乜呢兩條友咁恨做隻狼之下嘅官咩?咁唔團結下,我覺得人格最乾淨嘅何俊仁,係明知係廖化都侷住挺佢上.


text:
西檸煎軟雞都已經整過兩次喇,今晚就攪攪新意思,用橙代替檸檬,做出呢款鮮橙煎軟雞.
材料:
急凍雞扒
粟粉
雞蛋
醃料:
鹽
糖
雞粉
生抽
玫瑰露
芡汁料:
橙
橙皮果醬
白醋
糖
鹽
吉士粉
- 雞扒解凍後洗乾淨,用抹手紙索乾水,之後用醃料醃好.
- 雞蛋拂打成蛋液,將醃好嘅雞扒蘸上蛋液,再撲上粟粉.
- 燒熱油,先將雞皮果一面煎至金黃香脆,之後翻轉將另一面煎熟,盛起.
- 橙刨皮後,榨出橙汁,連同橙皮茸,橙皮果醬,白醋,糖同鹽一切煮滾.
- 吉士粉用小量水調勻後,倒入煮滾嘅汁料內埋薄芡.
- 將芡汁淋上已切件雞扒即成.
用橙汁埋芡無用檸檬汁咁酸,但就多咗一份橙皮果醬嘅甘味.
煎雞扒係我唯一會連埋雞皮一齊整嘅,因為雞皮煎到香脆之餘,
皮下脂肪亦被煎到溶哂,所以食落唔會覺得肥膩.
Notes:
- 橙皮果醬可依個人口味而用.
- 雞扒最好用醃料醃一個鐘以上,令雞肉更入味.
- 煮芡汁時,可預先留起小量橙汁代替水去開吉士粉.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
聖誕節總係帶俾我好WARM 嘅感覺, 總之就到11月尾開始見到啲X'mas related 嘅嘢我就會起晒雞皮發晒癲咁
聖誕節我會有好幾樣MUST DO
- 要聖誕樹
- 要煲HOME ALONE
- 要食港式西餐 (即係什果沙律, 菠蘿腸仔, 無啦啦配個炒飯嗰種, 唔知點解, 情意結掛)
今年算係第一年喺安樂窩過聖誕
早在11 月尾就張羅家中裝飾
當然聖誕樹係一定要有啦
最近流行放真嘅樹
我去花墟睇過, 細細棵嘅大約$600, 心郁郁想買
但同husband 計過條數, 佢話出年先買喎, 出年bb 出咗世, $600 有3個人開心划算啲
咁所以就買棵超迷你嘅先啦
只係$70 咋, 加個蝴蝶仔, 都好開心呀!
笑話一則
話說買完棵樹, 諗住去買張金色紙包一包個盆
走入乜都有得賣嘅繽紛
以下係我哋嘅對話:
請問有冇金色嘅紙賣
職業皺一皺眉, 唸一唸
你買嚟做乜架?
我想包一包個盆栽啫
你俾我睇吓
職員睇一睇
哦, 通常我哋會用金袋入起個盆
咁請問金袋放喺邊?
金袋呢我哋就冇, 不過你可以去街尾嗰間繽紛, 佢哋可能會有
但係我唔sure, 因為金袋我哋通常過年先賣
跟住我同我husband 灰咗, 唸住走, 去文具店搵一搵
職員喺我哋道謝完轉身要走之際
咁呢,但係金紙我哋放喺二樓, 你可以上去睇睇
先生, 我一早咪話我要金紙囉.........
Merry Christmas Everyone~


text:
呢兩句意思係狗肉非常和味,煮嘅時候香氣四溢,連神仙聞到都把持唔住.因為香港好早已經將食狗肉列為違法,所以用三六代替狗肉.
細個住喺木屋區,村口就有個狗肉檔,次次行過都聞到勁香嘅煮狗肉味,忍唔住大力索多幾索.嗰時喺新界仲好興食狗肉,雖然話違法,但係警察都好少干涉.可能係收咗片啦,反正又唔殺人放火,都無謂深究嘞.話時話,狗肉我當然食過,聞起嚟的確勁香,但係食落就麻麻地,炆羊腩正好多囉.
講到食狗肉,喺中國可以話源遠流長,而且無分南北添.荊軻嘅老死高漸離,據聞就係屠狗輩.而劉邦嘅得力馬仔樊噲,聽講都係劏狗佬.照咁睇,中國人食狗肉最起碼都有兩千幾年歷史囉.九十幾年前喺一本國內旅遊雜誌,睇過一篇介紹沛縣風歌狗肉罐頭嘅文章.連罐頭都有,可見狗肉係當地人嘅日常食品.沛縣係劉邦鄉下,而風歌就係指大風歌:「大風起兮雲飛揚,威加海內兮歸故鄉,安得猛士兮守四方!」題外話,我就比較鍾意垓下歌:「力拔山兮氣蓋世,時不利兮騅不逝.騅不逝兮可奈何,虞兮虞兮奈若何!」
喺中國某啲地方,狗肉唔單止係食物,甚至係一種文化.正如我地端午食粽,中秋食月餅,廣西玉林亦有一年一度嘅狗肉節,早排先喺報紙睇過相關報導.不過好搞嘢,篇幅最大嘅報導竟然係喺娛樂版發現.啲傳媒真係難以理解,凡係有乜新聞,地震又好,狗肉節又好,都硬係要走去問吓啲明星藝人,當正佢地係民意代表咁.唔使睇都知,班藝人梗係一致插爆嗰個狗肉節啦.又話野蠻,又話變態,又話冇人性,講到人地好似食人咁.最搞嘢係,班友仲話要抵制人地添.講真,連人地喺邊忽都未必知,咁又點抵制呢?始終,香港人都有食狗肉嘅傳統,可能啲傳媒諗住冇得大搞,所以先揾班藝人為單嘢增添些少娛樂性.相對於本地傳媒,西方媒體可能報導得更多添.單嘢喺國內亦引起好大回響,有網民甚至喺白宮網站請願,要求美國介入.
只要喺網上搜尋吓狗肉節三個字,就會揾到鋪天蓋地嘅相片,有啲係狗狗喺籠裏面展示可憐兮兮嘅眼神,有啲係劏好嘅狗冧到山仔咁高,有啲係烚熟狗頭嘅大特寫.睇到呢啲相片,相信好多人都會覺得好反感,認為應該堅決禁止食狗肉.但係佢地又有冇平心靜氣咁諗吓,究竟反對理據何在呢?
狗狗好可憐!凡係待宰嘅動物都可憐架啦,聽講話啲牛喺被殺之前仲會流淚添.乳豬又夠可憐啦,出世冇幾日就要烈火焚身.
狗屍堆到成座山仔咁,好嘔心,好殘忍!呢種場面喺街市成日見啦,都唔知有乜問題.西方一樣有,一條條開邊牛屍掛晒喺雪房,場面只有更震撼囉.講到殘忍,點都殘忍唔過法國佬生產鵝肝啩.
狗狗好可愛,係人類嘅朋友!兔仔夠可愛啦,仲有好多人養嚟做寵物添,啲西人咪一樣鍾意食兔肉批.而且中國人養嘅係菜狗(一種專供食用嘅狗),根本就唔係寵物,同養豬養牛其實冇乜分別.講真,如果由細養大,相信大部分哺乳類動物都可以成為人類嘅朋友囉.
如果反對嘅人係素食主義者,咁我都無話可說.不過自己食鵝肝,和牛就高級品味,人地食狗肉就禽獸不如,分明係雙重標準啦.嗰班要求白宮介入嘅人仲好笑,唔通佢地真係唔知啲西人有幾偽善?美國有農場就俾人揭發將啲初生雄性雞仔集體磨成肉醬處死,因為佢地唔會生蛋,長肉又長得慢,養都嘥米飯.
啲人硬係鍾意將自己嘅價值觀強加於別人身上,完全唔會尊重人地嘅文化傳統.伊斯蘭教徒夠認為豬肉污穢啦,唔通佢地又可以要求全世界都唔食豬肉咩.唔好同我拗,而家唔係講緊食人,而且菜狗亦唔係頻危物種,唔食狗肉只係個人選擇,並唔算普世價值.
不過咁,我都贊成中國人戒食狗肉.呢個唔係對與錯嘅問題,亦唔係道德方面嘅考量.喺而家全球化嘅大趨勢,冇人再可以做獨家村,如果唔能夠同國際主流接軌,蝕底嘅始終係自己.唔食狗肉都有其他肉可以食啫,前面都講過,其實炆羊腩仲正啦!
又係題外話時間嘞.上文提到樊噲,我又諗起一副好絕嘅對聯:
兩船並行,櫓速不如帆快.
八音齊奏,笛清難比簫和.
絕妙之處係「櫓速」,「帆快」,「笛清」,「簫和」分別同「魯肅」,「樊噲」,「狄青」,「蕭何」同音(普通話).
Shwenandaw Monastery, Bagan, Myanmar
Bayon Temple, Angkor, Cambodia
Hyena, Serengeti, Tanzania
Fresh market, Vientiane, Laos


text:
事不延遲,行程開始啦!不過... 響正式出發之前,有一樣好重要嘅事要做!當然就係執行李啦!仲記唔記得 Duffy 嘅故事呢?米奇 要出發去旅行,米妮 就整咗 Duffy,陪伴住 米奇 走遍各地... 而家每次去旅行,不論長短,我最少都會帶一隻 Duffy 陪我,因為呢個亦係其中一個 Duffy 信念!上次去澳門,我就帶咗 大Duffy 陪我,今次就輪到 小Duffy 啦!我仲幫佢戴上頸巾,驚佢凍親嘛!
嘩!轉眼間,我地經已黎到澳門啦!今次我地入住嘅酒店係 銀河酒店,大堂整得好華麗啊!
突然,整個大堂都響起音樂... 點解個水幕會愈升愈高嘅?仲不斷變色!究竟有咩玄機呢?
水幕緩緩下降,一粒閃耀嘅鑽石出現咗!鑽石配合不同顏色嘅燈光效果,發出耀目光芒.
登記後,就上到去我地嘅房間;客房設計時尚,亦都好寬敞,可惜嘅係窗外景觀一般...
小Duffy 一黎到,就已經霸咗張床,試下個枕頭舒唔舒服!睇黎佢地幾滿意,今晚可以訓個靚覺!
安頓好 小Duffy 之後,我地落咗泳池嗰到睇睇,影下相.周圍都整得好靚,感覺上都幾舒適.
呢到見到對面另一棟大樓,都設計得好華麗;金色嘅玻璃窗上面更加睇到我地呢邊棟大樓嘅影像!
太陽落山,我地亦係時候搵野食!爸媽今晚揀咗食西班牙菜,食咗薄餅,牛扒等,味道都唔錯!
食飽之後,就啟程去睇今次行程嘅第一個節目,冬日威尼斯!我地響城區嗰邊慢慢行過去.
途中經過我地入住嘅 銀河酒店;入夜後著哂燈,閃閃生輝,真係幾似一座宮殿!好靚啊!
黎到 威尼斯人渡假村,響戶外睇咗 冬日威尼斯 嘅佈置同埋表演,之後都有響商場行咗一陣.我一直都幾鍾意呢到嘅佈局,同樣係因為設計得好華麗,另一方面係佢地加入咗古典風格!
睇完表演又行咗陣,時候都唔早,呢晚接著落黎嘅活動都集中返響自己間酒店.
先前就由鑽石大堂進入酒店,而今次我地就響另一邊嘅水晶大堂返到黎 銀河酒店.
食糖水時間!呢到竟然有我最愛嘅紫米露,真係好開心!我仲另外加咗三粒湯圓添!
剛才就響人地 威尼斯人渡假村 個商場行咗陣,食完糖水,都響自己酒店個商場行一陣啦!眾多商店中,我最感興趣嘅就係呢個 Jelly Belly 啫喱糖專門店,呢到有好多種不同口味嘅啫喱糖!
見到排到好似彩虹咁嘅啫喱糖,我即時又諗起響 Legoland 網站見到,排到好似彩虹咁嘅積木!雖然我都係比較希望可以自由自在揀積木,不過我今次都貪得意,買咗少少啫喱糖試下食!
商場入面仲有一間戲院,我更加響戲院門口偶遇 無敵破壞王,以及其他響電影內出現嘅角色!
玩咗大半日,響房間舒舒服服訓返覺之後,繼續第二日嘅行程!梳洗後,落咗商場食早餐.
叫咗我都幾喜歡嘅奶油豬仔包;不過最搞鬼嘅係,我地竟然響食早餐嘅時候叫咗個淨魚蛋黎食!
因為下午嘅行程比較緊迫,所以我地出去行咗一陣之後,就返咗酒店商場食午餐!響美食廣場食午餐,自己想食咩就揀咩,而我就揀咗我鍾意嘅 Pepper Lunch 黑椒牛肉飯.
又黎到最重要嘅甜品時間啦!呢到一共有三間甜品店;開咁多間,響到引誘我,搞錯!
最後,我接受咗佢地嘅引誘,每間都試下;不過我同爸媽三個人分,算係啱啱好啦!我地分別買咗士多啤梨烤餅,焦糖燉蛋泡芺,同埋檸檬蜂蜜,綠茶雪糕糯米糍,全部都好好味!
食飽飽,就到今次行程嘅第二個節目,亦係整個旅程嘅焦點,我好期待嘅 鐵達尼號展覽館!是次展覽響 威尼斯人渡假村 入面嘅 金光會展 舉行,於是我地又再次黎到 威尼斯人渡假村.欣賞展覽接近兩小時,睇完之後就去到商場食個下午茶,今次嘅主角係澳門非常出名嘅葡撻.
行程的確係非常緊迫,食完下午茶,休息一陣之後,就去睇最後一個節目,水舞間!睇完表演都已經係傍晚,於是我地就去食返個葡國菜晚餐,當中我最鍾意嘅就係葡國雞,好味道!
節目睇哂,晚飯又食完,都係時候返屋企啦... 搭船離開之前梗係趁最後機會買手信啦,哈哈!
今次嘅澳門之旅的確係非常緊迫,不過又真係好精彩!稍後再同大家分享返有關三個節目嘅感想!


text:
一個古董膠笠證明咗殘厠 gathering 好可能係源於三百幾年前嘅英國.
究竟膠笠係點嚟o架呢?
希臘神話時期– 是咁的,相傳 King Minos of Crete (克里特國王米諾斯) 嘅精液入面有蠍子同蛇,佢為咗保護佢啲囡囡,就諗咗條屎橋,將山羊嘅膀胱塞入佢地個西入面,變咗做一個女人用嘅套嘞.(小編:屋企嘅小朋友切勿模仿)
公元前13 000年– 法國嘅 Grotte des Combarelles 山窿入面嘅壁畫,畫咗個疑似戴咗套嘅巴打.
1400年左右– 亦即係鄭和下西洋嗰時,明朝啲巴打(又即係例如唐伯虎嗰啲)就用緊一種由羊腸或者經過油浸嘅絲質紙嚟做嘅龜頭套避孕.而喺差唔多時間,對面海嘅日本,就用龜殼或者動物嘅角嚟做佢地嘅龜頭套,放係一個叫 Kabuta-Gata 嘅盒入面(真係聽到都覺得條女會痛呀).
1564年– 亦即喺達文西死咗無耐之後,意大利醫生 Gabriele Falloppio 發明咗一種由亞麻布做嘅保護套嚟預防當時最潮嘅梅毒.佢仲聲稱呢個亞麻笠試咗喺 1100 個巴打身上,佢地全部都無事喎!
1640年咁上下– 英國 King Charles I 啲o靚漏低咗一個動物膀胱做嘅安全套喺 Dudley Castle 嘅厠格內,直到1980年代中期先被發現.原來厠所gathering已經有幾百年歷史,唔知條女係咪叫 Milk Tea 呢?
1800左右– 經過加工處理嘅亞麻,動物腸臟同埋膀胱做嘅安全套已經喺歐洲同俄羅斯廣泛咁上架啦!但係喺嗰時,一個安全套可能要賣成幾個月人工喎 (0.01都唔洗咁貴)!所以呢,呢啲貴到HiHi嘅套主要係比啲中產同有錢佬用嘅!窮人只有繼續做毒L或者等瀨嘢咁囉!
1855年– 第一個用橡膠做嘅真正膠笠出世,但係就好似單車內肽(inner tube)咁厚,點解Hi西會變咗做Hi車肽o架?
1914-1918年– 第一次世界大戰,只有德軍派安全套比軍人預防性病,而美軍(開始嗰時)同英軍都無派膠笠比軍人.結果呢,打完仗,美軍有400,000個梅毒同淋病嘅感染個案!
1920年– 乳膠做嘅膠笠終於面世啦!佢地比起之前嘅橡膠薄但係又堅韌啲,仲有可以擺5年都唔過期囉 (橡膠只可以擺3個月咋) .
1939-1945年– 第2次世界大戰時, 盟軍登陸法國 Dunkirk 時,為咗防止來福槍受海水侵蝕而用安全套包住槍管部份.
1957年– 杜記生產咗第 1 個有潤滑劑嘅膠笠.
1982年– 美國醫生 C.Everett Koop 支持用膠笠防愛滋病,但係當時總統列根就唔贊成啦,話唔Hi西防愛滋會好啲.
2005年– 南非嘅 Sonnet Ehlers 發明咗個女人用嘅反強暴膠笠- Rape-aXe.將膠笠放入囡囡陰道,膠笠內壁嘅刀片會界傷強暴者條 J,呢個設計比好多人小,最終都好似無生產到.
2015年– 有研究報告預計呢一年裡面人類需要用 18.6 億個膠笠,可想而知地球係幾咁危險!


text:
咁多年黎,我試過無數專櫃品牌的睫毛液,相信除左 MJ 之外,都冇乜邊隻係唔溶.我常用的只有幾支,因為睫毛液唔用會好快乾,所以唔會購入太多存貸.我唔太喜歡夾睫毛,我會在掃睫毛液時在睫毛根部輕輕向上固定一陣,再向上拉,就會造出自然捲曲的效果.以下呢幾隻係我現在常用的睫毛液.
左一︰Mabeline Rocket Volume Express
左二︰Kiss Me Long & Curl Mascara
左三︰Lash Sculpture Long Separate Mascara
左四︰Cle de peau
Mabeline Rocket Volume Express
呢支係4支中最濃密的,亦都做到根根分明的效果.刷頭係4支中最大,但都算易用,同埋用黎掃下眼睫毛都幾方便,只要來回擦幾下,再做少少拉長就可以了.Mabeline 的睫毛液都係出名濃密同持久,我都好同意呢點.同埋就算唔夾睫毛,只要用我以上提出的方法去拉睫毛,呢支做出黎的效果係最捲曲的.同時做到增量又唔會令睫毛 drop,係我日常最愛用的一支.
Kiss Me Long & Curl Mascara
呢支係4支中最最最防水防油,同埋難卸的!同埋只可以增長,少少增量都做唔到,唔多適合睫毛不夠密的女孩.呢支搽出黎質感比較硬身,感覺唔夠自然.好處就係適合戶外場合,點熱點出汗都好,流哂眼淚都好,都一定唔會溶.不過我都唔會回購呢支,太難卸了,同埋完全做唔到濃密,搽完 D 睫毛太過一支支的感覺,我不是太喜歡.
Lash Sculpture Long Separate Mascara
呢支係我用左唔知第幾支的睫毛液了,用了很多年,係必定回購之選.佢係梳型刷頭,新手可能要熟習一下先至用得好,但當你一同佢熟絡左之後,佢就會成為你的好朋友.如果配合不用手勢,係可以同時做到濃密同增長的效果,唔會溶但好易卸,你話幾 perfect 呢!但佢有唯一一個唔好處,就係唔可以乾左之後搽第二層,會整到一舊舊.所以在搽第一層時,就要確保在睫毛液未乾時搽出你想要的效果.呢支亦適合做最後一層,例如你用了另一牌子的濃密睫毛液但係唔夠長,或用了一隻可能會溶的睫毛液,就可以用呢支掃最後一層睫毛液,既可以增長,亦可以做保護,令其他睫毛液唔會溶.
Cle de peau


text:
十一月二十九日 天色很好 滿意滿意
楽しいTokyo -DAY ONE-台場的一夜
落左機 媽咪就抱住我去過關 日本海關姐姐好好人架 一見到媽咪抱住我就比左 priority我地 哈哈 好快就過到關喇...喺呢個時候 我決定要留返d野喺成田機場 嘻嘻 我大大左呀 媽咪熟練地抱我去洗手間 哇 日本嘅洗手間好好呀 設施好齊全 我訓喺combi cushion度換片好爽呀 唔似得香港嗰d咁硬
乾淨晒 導遊哥哥就帶我地上車車喇 我開始肚仔餓 好彩媽咪都準備好奶奶比我 之前媽咪聽人講 (上網同朋友) 日本d水雖然乾淨 但始終軟硬有別 於是帶埋三枝水比我 起碼安心 唔驚我肚仔痛嘛 所以四日都係飲香港水 而最後一日媽咪就比日本水我飲
一路吮奶 一路聽小泉生野 原來我地今晚去台場呀 嗰度嘅夜景好靚架 有彩虹橋啦 電視台啦 仲有好靚好靚嘅摩天輪 而媽咪更加興奮 因為台場嘅palette town同venus town都有好多野買 佢話想去hysteric mini 奶咀b度買返學用品比我 仲有x girl呀...
到喇到喇 d風涼涼地好舒服 一d都唔凍 但喺呢個時候 媽咪幫我戴冷帽 鳴鳴 好焗呀!!! 我想除左佢 但佢地話好靚 於是..算啦 靚就戴啦
第一站係台場嘅豐田汽車館 嗰度好多車車呀 新款啦 cutie啦 cyber啦 咩類式都有架
我地喺嗰度逗留左一陣 本來媽咪想比yen試揸車車 但yee ee捉左佢走呀 點解? 因為佢地見到大摩天輪就喺出面咋 媽咪唯有下次先玩啦
我地走左去palette town裡面嘅古靈精怪shop 嗰度好多得意野 媽咪喺嗰度買左朱古力皮banana 唔知好唔好食呢?
喺佢地血戰hysteric嘅同時 公公自告奮勇衝去麥當當買飽飽比我 好感動呀 公公你淨係識講英文咋喎 洗唔洗叫嗲地幫你講日文呀? 嗲地呢? 原來都陪埋媽咪血戰奶咀b 最後買左好多野先出返嚟
影完就去行palette town同venus fort 兩個mall都好靚 特別係venus fort呀 好有歐陸情懷 媽咪好鐘意個噴水池 咁又真係幾靚嘅
聰少無啦啦大叫 原來佢見到好大架貓巴士 哇 真係好得意嘅貓巴士 我喺嗰度玩左幾分鐘 好開心呀 玩到媽咪叫走 我先同貓巴士講再見喇 有機會再嚟探你啦 bye bye...
行返去集合地點 一路上都比景色吸引住 夜晚嘅台場真係靚好多 仲有媽咪最鐘意嘅摩天輪都著晒燈呢 媽媽 你抱得我咁實 仲係咁錫我 你一定好開心啦 你開心 titi都好開心呢...
上車行唔夠5分鐘 就到左台場另一邊食飯嘅地方 今晚有1500yen嘅coupon 我地決定食拉麵同餃子 呢間拉麵都好好味 夠熱...仲有溏心旦呢! 我見佢地食得咁開心 我梗唔蝕底啦 我都食左第一啖日本拉麵 yeah 多謝婆婆幫我求情 我見媽咪初初唔想我食架 佢話驚油喎...其實都係一啖啫 唔洗驚啦...咭咭
飽飽咯 我地上左去影彩虹橋 順便影埋隔籬嘅東京鐵塔 好靚呀 媽咪同嗲地去左拍拖 而我就跟公公婆婆行一陣 台場好多靚衫買呀 但媽咪話yen貴 計返條數都唔抵 所以冇買到 哈哈 咁又慳返
聰少話要去筋肉擂台呀 我地一行七人就衝上去lu 上到去 聰少想玩踢波呀 哇條隊咁長嘅? yee ee同媽咪第一時間話落去台場懷舊街度shopping 留返我公公婆婆同嗲地喺度等...媽咪唔知有冇買到野呢?
食又食飽 行又行過 係時候返酒店lu 媽咪一路上都有d擔心我訓酒店會唔會唔慣 雖然滿左一歲 但始終未喺其他地方訓覺嘛
今晚住嘅酒店叫新橫濱太子 酒店附近有好大間supermarket 佢地落左去掃munmun 唔洗半個時 有野飲 有野食 媽咪買左個好靚嘅pancake 我咬左兩啖都覺得唔錯 除左鞋同襪 哈哈 好爽呀 媽咪 你唔洗擔心 我好開心好enjoy 今次旅行你見到我嘅適應能力啦 我應付到呀 唔洗驚 唔洗擔心...
白白完 媽咪幫我著和服睡衣 我好唔鐘意 好唔開心...媽咪點都要我著 我唯用喊嚟示威啦...點知媽咪都堅持我著 著完仲要影相 嗰陣好唔開心 後嚟少讚我靚靚 公公又讚我靚靚 我去照鏡 好似又真係好靚喎...好啦 就著一陣啦
唔知幾時 喺邊度 我一覺訓到天光咯
我人生中第一次旅行嘅第一日就咁開心完結 要叉夠電聽日去puroland呢


text:
美X堂呃人,黑店一間.
我早排係本BB雜誌倒見倒美型堂既廣告,就話有個孕婦Fancial既試做價,
咁我咪打去問下D詳程囉,第一次打去既時候我真係覺得呢間野幾好,
我問好多野佢都唔覺我煩,態度又好又有禮貌,咁我就覺得呢間野可以去試下,
過左幾日咁我就上左去尖沙咀間分店,我上到去就有個女仔黎招呼我,佢一路係咁講解比我聽
做呢樣點好做果樣點好,一路就係咁sell野,不過呢D野係好正常既,上得美容院就預左比人sell野,
我個人認為呢呢點問題不大,最緊要係我比得錢出黎你就要做得倒你公司所請既野比我,
到最後我都join左個8xxx蚊course試下,之後我做左第一二次都冇咩問題,到我想book第三次既時候
我打左好多次電話都係唔通既,咁我就打去旺角間分店問下啦,點知我得倒既答案係(尖沙咀既分店唔關
我地架喎,你有D咩野打番去果邊問下啦)咁我就問佢你地唔係同一間公司架,我打得通尖沙咀間分店
就唔會打黎旺角呢間問啦,點知佢就即刻cut我線,之後我即刻打番過去但係打極都打唔通,
咁我就打返去尖沙咀間分店啦,終於有人聽喇,咁我就話番頭先件事比佢聽啦,咁佢就話會幫我跟進件事,
咁我就順手book埋做第三次Fancial,之後我就上去做第三次Fancial,做完第二日我塊面就發炎,
咁我就即刻上返去間野問下點解會咁啦,我同佢地講話尋日幫我做果個女仔好似唔係好熟手咁,同埋佢一行
埋黎就成身煙味,我問佢個女仔係咪岩岩學緊,一D都唔尊業既,雖然我join個course唔係好貴果D,
但係你都唔係比個學師黎幫我做啦,之後就有個好似高級D既女仔出黎,跟住就叫我入房傾,我就話唔洗喇
有咩係道講,咁佢就叫我等一等佢去了解下件事先,等左10分鐘倒佢就同番個女仔出黎,跟住佢比話我
塊面發炎唔關佢公司事,係我自己既問題,咁我就開始好嬲喇,我話我本身塊面好地地,比你個學師整完就發炎,
咁都唔關你公司事,跟住佢就話(呢D問題我地公司一律都唔會負責既),咁佢講得呢句我都無話可說啦,
咁我就同佢講~我要退番錢我唔會再係呢間美容院做Fancial,佢就答我話(唔好意思喎,冇得退錢架,你簽野既
時候冇睇清楚架)我聽完呢番說話差D比佢激到暈左,跟住我都冇晒辦法,我就同佢講呢件事我一定會追究,
咁佢就話(隨便你點做,你鍾意追究咪追囉)
總結:呢間所謂既美容院絕對係一間黑店.
連大肚婆都呃,開頭D態度就非常好,一比完錢就變晒樣.
D美容師一D都唔尊業,不負責任.
希望各位媽咪&姊妹小心!!!


text:
大西洋城之旅---Day 2
第二朝一早起身, 走落酒店樓下間coffee shop食早餐, 食咗煎疍加一塊多士再嚟杯熱咖啡.跟住落嚟既節目係大人細路都唔會抗拒嘅~~~血拼呀!
呢個美國東岸賭城, 以前入去除咗博殺, 睇show, 行海灘外, 係無嘢玩架! 唔似西岸賭城拉斯維加斯, 咁多節目及旅遊景點,
但近呢十年八載東岸呢個賭城大興土木, 家陣圍住酒店賭場附近嘅地方已經變成outlet, 個名叫" The Walk". 商店仲越開越多添, 係酒店一行出嚟就可以shopping, 仲有好多餐廳, 幾方便.有人揸車入去, 齋shopping, 唔賭架!
呢樹係其中一都份, 每間商店都好大, 乜都有得賣, 梗有啱你心水既貨品, 遇啱啲節日大減價, 真係超筍架.
呢間NIKE超大間, 買波鞋平好多, 我對寶貝著緊對波鞋都係呢度買既, 好抵, $19.99-$24.99, 當然新款啲既會貴少少, 但都係平過正價好多.你睇我honey係度show off 佢既戰利品.
喂! 你兩位唔好行行吓都要攪吓人哋門口隻bear 啦!
咦! 個天好藍喎, 仲有少少白雲.以前我冇乜留意, 但自從教主及綠茶睇見我post既相, 不約而同哋表示NY嗰藍天好靚, 而家望真又真係幾靚喎.
有時人係身邊擁有既美境美事, 覺得無乜特別, 但其他人好羨慕既同時, 我哋着實要珍惜啊!
嚟~~~整多張藍天白雲先!
呢張係Broadwalk上影嘅! 左邊係賭場, 右边係沙灘, 一個我覺得唔多靚嘅沙灘.
呢個係Coach入面嘅display, 班友等我等到有啲悶, 係樹亂影.呢間Coach Outlet, 好鬼多人行, 中國人都唔少, 所有貨品都有折, 有啲on sale items 減完再半價.
最後~~~
我帶咗佢返屋企! 哈~~~, 減到$99再用20% off coupon, 加埋稅, 埋單$83.90.
可以斜"咩", 又可以係shoulder bag, 兩用既, 我就係睇中佢呢點.
仲有呢對5吋高跟, 係Guess度買既, 原價$70, 减到$27, 超舒服, 雖然5吋高, 但著落一啲都唔覺, 仲有買咗件Guess既tube top, 10蚊唔使.
行到兩點, 腳仔軟兼肚仔餓, 今次妹夫揸fit, 决定係呢間食lunch.
露天茶座, 幾好feel喎! 你睇佢哋幾休閒坐係樹等吃.
呢間嘢叫CAVO Cafe, 專食Crepe即法式薄餅, Panini 三文治及Hand Toss Salad.
呢個係我既午餐, 半份用panini 麵包整既三文治, 入面有靈芝菇, 紅椒, 洋葱及蒜頭, 另外半份summer salad 配raspberry balsamic Vinaigrette.盛惠$6.59.
小王子及小公主一人叫一份Ham Cheddar & Tomato Crepe, 呢件法式薄餅, 即叫即煎, 好薄好脆, 包住火腿, 車打芝士及蕃茄, 好正.盛惠$6.39一份.
為食既小公主食完件鹹crepe, 仲叫姨姨買多件甜嘅dessert crepe 嚟大家share. 呢件比佢哋食剩少少既crepe, 入面包住香蕉, 合桃碎及一種特別既朱古力醬叫Nutella, 細細妹話喺歐洲好多地方都有呢隻朱古力醬賣.呢件甜品賣$5.69.
總括我哋既午餐係好好味, 以呢個價錢, 塊crepe叫大塊囉, 係Manhattan 啲餐廳食, 細件好多.
啊女, 拎住隻喼去邊呀! 走佬呀!
食完lunch, 行多陣, 三隻小鬼已急不及待地叫返酒店游水.好啦! 怕咗你哋!
唔好諗住去游水, 我會有水著 look 過你哋睇, 係無嘅
, 當日我無落水.
小王子今次最叻就係我妹夫教識佢浮水, 平時既佢行去深水啲嘅哋方都依嘩鬼叫.
今次好醒, 仲扒都兩吓喎!
你睇佢幾高興, 幾有成功感!
家姐都得喎!
游完水沖埋凉, 班友又叫肚餓啦! 今晚唔係酒店食buffet, 行番出outlet度揾吃.
日落西山, 要快手啲啦!
轉個頭唔使一陣, 黑齊.你哋揀定未呢!
最後揀咗Ruby Tuesday 呢間美式餐廳.
我揀咗食煎三文魚配甜豆及西蘭花, 仲有清水一杯, 諗住宇宙得幾好啦.
點知~~~
喂! 你班魔鬼
做乜係樹睇甜品menu 呀! 唔好咁玩我喎!
佢哋話叫兩個share 啦! 食少少之嘛!
最後我衰咗係呢個心太軟及Tiramisu度, 我每樣食咗兩啖!
但其實兩個都麻麻地, Tiramisu 太重酒味唔夠咖啡味, 而個心太軟就普通啦, 好似Applebees既心太軟好味啲.咁即係我又浪費quota 喇!
失守既我返到酒店, 拿拿林冲番抔荷葉草本茶補飛先!
連衰兩晚dinner, 我驚比教主扭耳仔呀!
想健康瘦身既你, 快D加入Angel's angel 成為安麒天使, 互相鼓勵, 分享瘦身喜與樂, 齊齊走出自己的美麗人生.


text:
多謝爸爸換左 4 張免費飛, 趁住今日係兩星期內難得既晴天暨清明節公眾假期, 我地去海馬公園玩喇 :)
好耐冇見過既藍天 ^^
我地決定快快趣搭海洋列車上山頂玩, 又係呢個位俾人捉住影相! 都好, 有一千零一張全家幅
列車來了
兩姐弟竟然好緊張, 怕左隻八爪魚
一到山頂, 小慈被機動遊戲吸引住
小慈夠高玩, 小明仲有一段距離
準備起飛! 小慈玩完話頭暈 >.<
冇得玩既小明已經去左一轉探企鵝, 等小慈家姐飛完即刻扮導遊帶佢再去多次
呢隻南跳岩企鵝個樣真係好招積
真身個樣仲囂張, 好似天生做大佬咁
咁岩遇到餵飼時間, 不過唔係隻隻企鵝想食, 餵到埋嘴邊都唔開口
小慈話好難相信以前海洋公園有殺人鯨, 話好想睇下
終於有隻機動遊戲岩郭小明玩, 清明節比我想像中少人, 排一陣就有得玩
午餐時間! 由乖乖小慈為大家捧上咖哩魚蛋, 雞脾珍寶腸
嘻嘻, 小慈又夠高玩激流了, yeah!
鬼鬼祟祟瞄咩?
原來小慈要報仇, 頭先俾人射到濕晒
小明又唔夠高冇得玩激流, 不過佢冇執輸行左兩轉熱帶雨林探險徑
真係好刺激, 小明最鍾意隔住厚玻璃睇到蛇呀, 蜥蝪呀, 毒青蛙呀, 食人魚咁, 最安全好睇
唉! 今日唇紅面滑咁唔似熊貓添 >v<
搭登山電梯去急流天地玩 N 年冇玩既滑浪飛船
可惜要排 45 分鐘先有得玩飛船被迫放棄, 意外造就左夠高既小慈玩太空摩天輪! 小慈有 d 驚, 不過全程俾我攬住又 ok, 今日好勇敢做好多新嘗試呀! 叻女!
為免小明失望今日好似咩都冇佢份咁, 爸爸額外開恩 $10 / 2 分鐘既射水救火遊戲都俾佢玩
第一次坐扶手電梯
3:00 pm 我諗住叫早落山都要排 20 分鐘先有得坐吊車, 殺時間既最佳方法梗係飲飲食食啦
無敵海景, yeah!
弟弟近來又唔似我了
小慈攝影師影得唔錯啊
埋黎睇埋黎揀, 有大過我個頭既大西瓜, 又平又好食!
千年蔬果海洋公園獨有, 唔買就走寶喇~
今日得樂樂出黎娛賓, 盈盈要接受人工受孕呢埋休息
海獅開心站同天上皇者係小慈小明必睇既節目, 唔睇過唔似去過海洋公園啦
親親動物月仲有新野! 威威天地海神殿上演布偶劇「小布偶深海遊記」講述海神王子 Triton 對抗海洋魔獸的奇遇 (其實係遇到膠袋), 攜手消滅海洋垃圾齊齊為保護海洋出力
梗係唔少得去遊樂場玩啦! 出晒汗要換衫, 好在冇俾蚊咬
海馬公園終於用番海馬做主題, 我地去新開既海馬探知館睇海馬
海洋公園今次借左 14 種人工繁殖品種珍貴既海馬俾大家睇
偽裝術高超既海馬扮緊海藻
就係佢地喇!! 全球體型最小 長度不超過一吋既「侏儒海馬」要落足眼力先搵到架
兩姐弟玩遊戲玩到七情上面
好好睇呀!
話咁快就天黑, 去埋海洋館摸海星
牧師, 你好!
逢親見到個恩字小慈就好興奮
今日海洋公園 7:30 pm 就關門, 有 d 唔係好夠喉! 睇完雙龍奇緣經過商舖, 小明對隻八爪魚愛不釋手
爸爸話八爪魚睇一陣就好攪笑, 望真 d 好醜樣下, 遊說弟弟好耐轉買巨嘴鳥
好餓, 兩姐弟今晚 KO 左兩碟馬拉盞炒通菜
一年一度既海洋公園之旅完滿結束! 感謝天父今日天氣真係好好!!!


text:
2013年2月21日 星期四
Smile-脆皮樂
Banana Split $51
價錢就不便宜架啦
不過見賣相幾吸引,同埋成日見到人排隊,就買左黎試
外面既朱古力醬有d穀物片,變左脆皮,諗起以前M記果個脆皮雪糕
熱情果+香蕉部分好足果肉,帶微酸,但我覺得唔係好夾
蝴蝶酥薄而脆,層層分明
Yogurt奶香不算太重,keep到清新感覺,同埋主要都係酸味大於甜味
中間有脆粒,類似餅碎咁,偏甜,可以中和下酸味
最底有d生果粒,冇咩特別:^|
總結:試左算,冇再買既念頭,不過蛋糕可能會試
2013年2月17日 星期日
海南少爺-咖啡香
續越南野
食完佢地留番俾我既一堆餐點之後都仲肚空空
(識我就知我既食量以及速度一定要用「恐怖」同「驚心動魄」黎形容)
我即時提議續攤,不過係去其他食肆(之前果間即使再點菜都係要跟番限時離座
「海南少爺啦不如食!想試佢d咖啡骨,好似好得意咁.」(原諒我不嬲說話都係倒裝句
「你中意就是但啦.」(爽快(喂
去到等左冇耐已經有位坐
海南雞
佢地insist要點既
雞鮮味濃,零雪味
雞肉唔算好滑但夠稔夠水份,好容易撕開d肉
另外佢唔係好肥,脂肪主要集中係雞皮,冇雞油啫喱,食落感覺唔油膩
其實都冇咩骨架啦,懶肉合哂我心意
本身預左呢d貴價餐廳又貴又少,但上枱一望,「咦,個份量都幾正常喎……(月
咖啡骨
終於食到久仰既一道菜
成日經過海港城果邊既分店都見到佢推介
送緊黎果陣已經係遠遠傳來淳香既咖啡味,即刻望下係咪有得食(吃貨本質
咖啡味好香濃,但醬汁唔會好重苦澀味,反而係微甜
而且醬汁係緊緊依附係排骨之上,美味非常
肉質未至於入口即化(偏瘦),卻是不老不韌,亦烹調得相當入味
呢味真係十分推薦:^)
炸咖央蝦丸
個名類似係咁啦,我睇成分諗出黎,不嬲唔係好記菜名,只著重於味道
新鮮熱辣,因此完全冇油溢味又冇泛油光
蝦膠本身係爽口彈牙,鮮味十足,用料應該不錯
重點係……佢會爆汁!
對吃貨而言,炸物必須新鮮趁熱食……
嘩大佬!真係燙到講粗口都冇用!
包汁偏稠,好香口,可惜外面既蝦膠已經調味得宜,內餡又係濃味有點overloaded
我中意綠色既咖椰醬,清香不膩,點炸物就啱哂,可以解膩
肉骨茶
佢地好中意既一樣食品,由一開始就係度係咁講咩馬來西亞同新加坡版本既分別
又話自己加埋親友去旅行都有試過,問過當地人原來材料又有分別……
講真我就第一次試既,聽就聽得多,知就唔係好知佢係咩
遠遠聞到藥材味
由於係最後一道上桌,佢既份量同質素我地都有點打算同期望
果然都係好足料
藥材味的確濃XD微苦,但更多既係香味(我覺得藥材味真係好香-__>
用料如相中所見係十足既,不過一煲就唔係太多,我諗大概都分到四碗或以上
入面有少少肉排但飲落係好清,稍有肉味,微甘
佢係用果d火種去reheat,感覺好新奇(冇見過
非鱔稿
真係食到好貴,佢開價真係一望menu心中有不妙既感覺
加上佢係要俾茶錢既……不過好彩唔係我俾XDDD
因為第一次食呢堆新加坡食物,有d興奮所以呢篇打得多d
2013年2月12日 星期二
Riso-脆香包[已結業]
鮮茄洋蔥意式燴飯
蕃茄味酸甜夠開胃,感覺好清新
即使冇其他配料(如海鮮,肉類)都唔會太寡
芝士條其實都仲係好原條,如果半溶一定會好正
芝士條鹹香味一般,不過配上單純既蕃茄燴飯,既不膩,又能提升味道層次
飯底有得揀軟硬度,中等程度唔會過稔爛
雖然感覺同真正去其他餐廳食risotto好大差別
但以快餐同算平價黎講都係可以接受既:^)
咖吔杏仁脆香包
咖吔帶香,唔係只有甜既感覺
麵包既邊邊有點焦黑了,但脆度是滿意的
杏仁片用黎增添香氣,幾配合個脆感
熱食感覺是不錯的,但係整體感覺係淡味版
凍食既話,個甜度同香氣應該會更淡薄,味道則因而未夠理想
惹味焗薯角
味道是可以的,少少薯仔既香氣同埋有好微微既辣香
可惜係有點濕稔,外皮都黏住左/___>
芒果茶
黎Riso一定飲架啦XDDD
芒果味係偏清,甜度在我黎講係中
雖然假假地,但唔會好膩,還是合格的
2013年2月4日 星期一
Sheraton Sky Lounge-下午茶
一日突如其來既假期(我指我呀媽XDDD
兩個人訓到黃朝白晏先起身
諗食咩去邊食都諗左一大輪……話咁快兩點
出尖沙咀諗坐一齊歎下afternoon tea
邊間好呢?平日應該唔多人排隊等食既,因此我地似乎有左選擇餘地
「喜來登喎……你有冇試過?」
「之前食過,都ok既.」
「我未呀……」
「咁呢間囉不如.」
搭lift已經覺得有趣,因為係玻璃+外建,所以直接望到出面景
當日平日少人……靠窗面海位堅正,可惜天公不造美……/__>
Royal Tea Set for Two $328+10%
鹹點先行
三文魚三文治
幾好食,佢既包軟稔而不濕爛,加上煙三文魚及醬汁(應該係蛋黃醬沒錯)就剛好
可惜三文魚太薄,而且好細塊,食完都唔太覺食左
吞拿魚漢堡
吞拿魚又咪平時三文治果d,不過佢落好少醬,食落唔會過膩
不過個包就真係唔掂,太乾太硬,唔多想食
蕃茄酥
好特別,冇食過甚至冇聽過
個樣似果醬酥,酥皮係偏軟(唔係出水濕爛)果種,唔係食佢既脆硬空氣感
餡唔膩,酸酸甜甜幾得意
煙肉帶子卷
好香好食好油膩
煙肉鹹香四溢,不過真係太肥膩,佢所用既係白脂部分為主既煙肉
帶子冇雪味,仲有濃濃鮮味
整體黎講,真係可圈可點,我覺得佢d包就真係麻麻啦
甜點follow
檸檬撻
微酸,開胃,稠度適中,冇人工味,講完
草莓Mousse朱古力蛋糕
一見到覺得好伏,令我諗起以前食過一d自助餐既可怕香精mousse
不過完全另一回事!
佢mousse部分酸酸甜甜,好自然好清新既味道,試到呢個味真係心都定D
朱古力蛋糕部分雖然冇咩特別,但仲係好正常既味道,幫到我擺脫以前既陰影XD
香橙西柚杯
說穿了其實係似糖水浸生果,冇咩特別,不過幾開胃,又唔會過甜過酸,好清
焦糖燉蛋
雖然好淺好少,但……不就是要如此嗎?
焦糖燉蛋原本正宗就係用淺器皿去裝既,但而家好多都用個深杯去整,食到成口都係得忌廉同蛋漿混合物既膩感,有咩謂?
面頭既焦糖燒得焦脆,薄而平均,卻不呈焦黑色,要考手工心機啦
甜點我個人係幾滿意,我呀媽話太酸喎XDDDD
頂層壓軸
Macaron
外皮酥脆,但偏甜,只適合極嗜甜人士(例如我XDDD
小蛋糕
都係偏甜,似乎呢層先打大佬XDDDD
Scone
講scone要連jam連cream講是常識吧
一個raisin一個original
我個人中意原味(我唔中意果乾姐
牛油香重,唔會太乾太散,中心係少少濕軟食落會黏牙既(Y)
Cream只輕嚐,有少少膩,奶油香濃郁,應該唔係一般貨,不過冇出水真係萬幸
果醬比較濃稠,好足料好多籽係入面,同埋冇人工香精味,真材實料,一定唔係cheap野
頂層我個人覺得還好,如果佢scone可以多d,一人兩個試到哂味分得到唔使切最好(懶
跟每人一杯飲品,我點既橙汁,偏酸
下午茶時間
難得同呀媽齊歎
吹左唔少水
似乎食野係溝通同關係增長既重要橋樑(moon
訂閱: 文章 (Atom)


text:
一題兩寫: 拍拖要唔要成日見?見拿頭講個甘有趣既題目﹐等我又講埋一份先得.
拍拖要唔要成日見呢? 我諗要define 下咩叫做"要"同"成日"先, 我諗無咩話係一定要做既﹐但係拍緊拖應該會想經常見到面既﹐用"成日"呢個字眼好似講到見面係一件苦事甘.我諗呢﹐最大既問題係住係美國﹐除非大家同住一大城市﹐返工地方近﹐又或者住係附近﹐否則要係平日經常見面真係比較難.如果工作時間長﹐再加上大家有家人係度就更加難啦(好似係度講緊自己甘添).因為放工都夜啦﹐重要做屋企野呀﹐做教會野甘架麻﹐邊可以時時出黎呢.
不過大家返同一教會都算好好啦﹐weekend 可以一齊返團契同崇拜﹐加上禮拜五放工後可以見面﹐甘如果打埋badmin 一個禮拜七日見到四日.加上日常email 呀﹐每日講電話呀﹐IM 呀﹐我諗都足夠時間交通既.至於日對夜對會悶死﹐我又覺得唔會既﹐如果拍拖時都會悶死甘結左婚點算呀? 如果拍拖既時候都無想朝夕相對既憧憬﹐甘點可以一生一世呀?
"況且對得太多﹐被發掘缺點的機會也會越多." 呢點我同意既﹐但係我又覺得唔怕囉﹐未結婚之前發現對方既缺點總好過結左婚之後先知而後悔呀.同埋如果真係愛一個人﹐要接受對方既全部架麻.如果對方知道我既缺點都包容我﹐我可以好真實甘做番自己﹐唔怕對方點睇﹐其實真係一種好得釋放既感覺.
甘我既結論係咩呢? 我諗拍拖階段要日日見有實際既困難﹐日日見亦唔代表D咩既.如今科技發達其實真係有好多交通既辦法.我亦覺得得未結婚前有D私人空間係好既﹐不過我諗熱戀時期梗係想爭取見面既機會既.如果真係到"期望每朝早起身一吻紅的臉"既時候﹐甘咪結婚囉.


text:
阿ti期待左好耐嘅日子終於都到喇!
完左生日會嘅第二日 我地就一早向迪士尼好萊塢酒店進發
就係為左一句 : 我好想好似小朋友咁同goofy游水呀
我地就將一個酒店假期當做阿ti嘅生日大禮啦!
用annual pass做booking有discount 酒店房間加埋buffet都算抵呢!
著埋每年一對嘅生日新鞋 我地出發!
藍天白雲底下 其實掛緊一號風球 所以原來book左嘅史迪仔buffet都比餐廳cancel左lu
有少少失望 但諗諗下都好 天氣好鬼焗呀 玩元點可能喺日落台 (戶外)度用餐呢?
好野 我地見到青馬橋 即係話好快到disney hollywood hotel咯!!! 阿ti已經因為disney嘅關係而認得呢條叫 "青馬大橋" (條條橋我地都叫青馬橋架 哈哈哈)
到喇 第三次嚟到呢間酒店 之前嚟係食聖誕大餐 同影相 今次真真正正嚟住喇
一到埗 d staff就係咁比貼紙同閃咭我地 阿ti超級開心呀 仲好好禮貌say thank you...
check in完喇 要等到三點先有房....
基於一號風球嘅關係 我地好驚會游唔到水 又驚goofy今日唔出嚟 回唔到本...所以我地一支箭去左狂影一輪草地 就啦啦聲去左泳池喇 嘻嘻嘻
泳池嘅相太多喇 唯有下一個page再post 依家一於去攞房先啦
Hollywood呢邊好多mickey 靚唔靚就見人見智 但tima就覺得見到咁多mickey心情係靚d呀 好有渡假嘅感覺
酒店嘅card key可以為紀念品 好靚架! 我地是晚住呢間房
阿ti一入到房就大叫 : 哇! 有旦糕呀!
依家嘅阿ti好鐘意住酒店 長隆啦 東京啦 北海道嘅酒店都好鐘意 似tima勁愛旅行
張card key喺度呀 仲有自助茶水bar nice~
最失望係張 "雙人床" 咁細嘅? 早知要兩張單人床啦
訓唔慣張咁嘅嘅床 所以tiba同tima都訓唔到 ~_~ 我地訓慣大字型嘛 嘻嘻
電視機都細...
見到個電話嘛? 有bed time story架 阿ti好鐘意 成日喺度聽...其實酒店都有人講睡前故事 可惜太多人 我地冇參與lu 用電話呢個都一樣啫
以前呢d 拎得走嘅都比我地拎走晒 哈哈哈
阿ti喺酒店度好鐘意對拖鞋 但拎左返去
佢居然講: 我屋企d拖鞋靚過呢對啦 ~_~
嘻嘻 殺左好多菲林嘅親子浴袍
洗手間都好多mickey架 搵下先...
房間我地比七十分 失分嘅地方係地毯同張床
其實我地預左hollywood唔靚 今次嚟都係為左同goofy游水水啫
我地續annual pass嗰陣 disney送左酒店四折coupon比我地 到時再book disneyland hotel嗰邊先...


text:
妹妹豬入選咗奶粉公司BB廣告攝影
之前submit張相上去,
好似都要有啲like不過唔係要最多果隻(我最憎果啲)
上星期收到電話話入選咗(定係個個都有份?)
我都唔記得
按大會指示,預備好一件紅色衫,襯返奶粉嘅主色.
媽媽呢日為咗啲家事請咗下晝假,攪掂之後可以早啲出門口.
咁啱師姐地放假就成團一齊去...
妹妹豬真係威水,一個出show,咁多工作人員~
一去到都未熱身,就行去影相區域.
小檬就同師兄喺出面玩.
妹妹豬要先喺個盤到影返場賣豬仔相~
跟住就開始,爸爸媽媽好努力咁企喺AB位置到引佢笑
之前個姐姐話驚啲頭髮遮住佢塊面,叫佢頭髮攝耳仔~
唔知點解好似冇平時咁可愛
加上喺個盤仔到冇得郁,又有閃光燈,
陌生人,陌生地方...
真係冇咩笑容!!
果到啲音樂又大聲,我唱首歌引吓佢笑到唱到嗌交咁!
好在後來有啲bubble同個哥哥引吓佢玩吓就好啲,
都叫做有啲笑容.
休息一陣(其實係我地休息)
攝影師哥哥又再嚟過.
我地出動妹妹豬偶像~ 小檬哥哥,
我又將佢啲頭髮拎返出嚟,終於有返啲自然嘅笑容!
廣告未出街,post少少算
影左差不多半個鐘,攝影哥哥話應該有,
我估計都係要一張半張,可以收工~
臨走crew 影張相~
雖然到最後可能得一個細細嘅頭(可能係萬中一點)
不過都總算有個機會等妹妹豬大個見到自己做過廣告BB
當係玩吓囉!
到有廣告出街再分享一吓~
p.s 感謝師姐冇叫嘅情況吓幫我影吓啲花絮
呢啲就係女人同男人嘅分別!


text:
今朝收到 call,話阿麻入左醫院.
放工坐巴士上 QE 探佢,仲見到威哥,慧萍姐,二伯娘,二伯爺,家姐同 esmond 就見我到左先走.
阿麻中左風.
阿麻雖然成 90 歲,但平時行得走得,一向都無咩大病,今次一下子,對大家來講,都應該幾大件事.
阿麻講唔到野,右邊身郁唔到.
雖然好多人會話,老人家係咁 ga la,到咁上下有呢 d 病唔出奇.但其實無論你係年紀大定細,當你郁唔到,甚至講唔到時,都會好無助同好無耐,唔係話年紀大就應份係咁.0個一刻我見到阿麻只可以用隻眼來同我地溝通 (當然唔係真係溝通到,但總算係一個 channel),同埋只可以握下我地隻手來示好,0個下都有 d 心酸.
探完阿麻落佐敦行 angus.等人最好附近就係有書局,我走左入去商務,見到呢本野 ar!!!
呢本野有咩特別呢?就係我細個參加太古城畫畫比賽得獎後的獎品.當年除左有獎狀之外,禮物就係呢本畫簿,同埋一盒 pental 28 色水彩.
好珍貴 ga,水彩 wor,仲要咁多隻色,細個屋企邊有錢買,有一盒 12 色 pental 廣告彩已經好好 la!!!結果當然唔係好捨得用,每次只係擠少少咁,咁後來就當然乾鬼晒 la.
至於本畫簿,我雖然都有用,咁當然又係畫左幾幅之後唔捨得用 la,一直 keep 到依家.估唔到今日響商務重遇,佢個樣一d 都無變,係我...係我老左 law~


text:
我大概一星期就會同 Hoyin 影一次相,
咁一年就有 52 輯作品啦,
要揀十張其實幾困難,事實上初選我就揀咗 20 張出嚟,
幾經挑選下,揀咗以下十幅
1. 呢張山長水遠去到白腊影,仲問朋友借咗支小結他,點不知對 Hoyin 嚟講仲係太大...
2. 20張相中原來得一張係夜景,咁就揀佢啦
3. 揀相過程中發現原來影 Hoyin 同媽咪合照偏少,而呢張就揀咗寄去蘋果日報,
最後僥倖得獎,攞咗 Duffy 公仔同一 D 獎品,當然要選啦
4. 呢張要算係我的最愛,當初因為歲月神偷而知道有呢處地方,即時興起要影我們都是這樣長大的第二輯打算,第一次嚟時真係好似旅遊大熱點咁,插針都插唔入,即時打道回府一張都冇影.堅持下再去一次完成呢輯作品,所以份外珍惜
5. 隨影之作,不過 Hoyin 配合得幾好,我鍾意
6. Hoyin 難得攞獎,冇辦法,又要揀
7. 呢處地方係我影呢輯相時另類人像照大熱,原來距離我屋企都唔算太遠,
係得意影相地方
8. 遠道由日本返嚟香港度假朋友帶埋囡囡返,一於同佢影番輯相,朋友亦聽咗我老點帶埋浴衣去影,呢個姨姨仲送咗一套浴衣連木屐比 Hoyin,講番呢套禮物,原本諗住同 Hoyin 影番輯主題,點知搵唔到機會,轉眼間天氣轉冷又影唔到,出年都著唔落lu


text:
呢個係乖乖,好靚仔,輪廓分名,人如其名,好乖好定,係我學習對像!
呢個係LAUGHING,見到佢你都會LAUGHING,好CUTE架,身形係我二十分一,體重係我十分之一!成隻小綿羊,又唔怕生寶,個個都俾抱!
諗返起,好似我細過時,都可以單手抱起,一樣好似隻小綿羊咁,你地話似唔似?
例牌菜我梗係騰晒雞啦!經過半個鐘頭WARM UP,我開始落地視察下環境先!雖然上個禮拜黎過,但都係好驚青,俾人笑C!
我活動範圍保持係一條對角線上,係門口同我坐果張,你一定係呢條路線到我影蹤哈哈!
有野食,正!希望我黎呢到就聯想到有野食,等我好鍾意黎呢到玩!
係時候同D朋友仔影下相先!我住LAUGHING,一D重量感覺都無,我住LAUGHING跑都得呀!似唔似帶子洪郎呀?D大人話好搞笑喎!
呢位咁靚仔等我望真D先!
乖乖個頭係我一半,我一定係頭大無腦,所以咁曳啦!
今日重見到BOM BOM同曲奇仔,睇佢地個BLOG都好耐,難得有機會遇到,梗係影張相啦!兩位小朋友都好形仔呀!呢位係BOM BOM呀!
呢位係曲奇仔呀!
玩到五點半左右,我見到有人袋,立刻觸動我想走神經!最後大家一齊走啦!咁就渡過一個愉快下午!
再一次多謝乖乖同LAUGHING媽咪邀請,你地兩個SUPER NICE!!!希望下次有機會再玩過,如果唔厭棄我咁曳話,哈哈!多謝LAUGHING媽咪賀年禮物,我返到屋企已經虎視耽枕,不過無得玩住,要虎年先有得返!咁幾時先虎年呀?


text:
昨晚係無計劃o既情況之下﹐去在打邊爐(咪睇我個 icon係小馬同小圓山﹐我地o既飯腳又係三姊妹).本來想去我地最鐘意o既稻香﹐不過我地又晏在﹐打電話去問等得耐唔耐﹐又答唔到我地喎﹐為免餓到反轉﹐我地就是旦搵一間近o既酒樓照打可也.
我兩位朋友真係對我好有心﹐我唔食得牛﹐佢地記得之餘﹐係我泊車之時佢地已經開定位 + order定食物同埋個窩 ﹐仲有Special Request 廚房用個鴛鴦窩的煲﹐但兩邊都放晒同一個味道o既湯﹐咁佢地兩個可以食牛﹐我唔牛的就自己哩埋自己果半個窩慢慢打.
但唔知哩個Request o既難度係咪 9.99﹐廚房果邊足足出在四,五次﹐都仲係用一個無間隔o既窩出晒一盤湯俾我地.無輪經理,傳菜,Waitress小姐﹐前前後後足足六,七個人行過黎我地張枱﹐佢地好奇怪點解D餸料黎晒但個窩遲遲未見影.
唉.. 咪話佢地好奇怪﹐我地都覺得好奇怪‧‧‧
見唔見?? D食物圍住晒個窩爐位(紅色四方果度就係個電磁爐o既位喇)﹐但各酒樓o既員工四出幫我地check做咩個煲咁耐都唔出現﹐我地仲同佢講﹐不如你去廚房拎個吉o既煲俾我﹐等我自己來倒啦好無??? 但佢地又話唔好喎.終於... 係大約第六次o既時候一個o岩o既煲終於出現了.(其實都唔知會唔會已經被加料....)
或者係我唔好﹐我做咩咁鬼麻煩學人唔食牛﹐但無法子啦﹐唔食得就係唔食得嘛﹐上次又係打邊爐無分左右黎食牛﹐攪到病在兩個禮拜﹐真係諗起都怕啊!! 不過雖然個窩好耐都未黎﹐D食物又無稻香咁正﹐但因為個窩o既Size超大﹐我地打得好鬼開心,好鬼暢快﹐因為唔駛驚掉晒D粟米落去就煲唔到其他o野﹐我諗﹐哩個窩o既直徑有成13吋啊!!!!
尋晚哩一餐都算好暢快﹐食得好飽﹐


text:
target 係 30 才 . 40 才( 即係中女喇 ) 所以 selling point 係夠潤 ( 即係話中女都係 dry 爆 )
其實我唔係好同意用年齡來分類 應該係用肌齡架嘛 ( 嘻, 係日本入手左一罌 target 係 40才. 50才既 gel cream 唔知會潤成點呢 )
講番 freshel 呢支 w cream .w 係 stand for ????
只知道佢係 5合一 洗臉後直接用可以代替埋 化妝水 / 美容液 / 乳液 / 防晒 / 化妝地下及粉底(我洗臉後有照用 serum 及 cream ) 我係底乾面油 用後會出油但都可以接受( 夏天時唔知得唔得了 )
用後感 有前後階段, 仲好極端下
建議以前用過唔鐘意佢既朋友再拎佢來用下可能會有唔同既體會
用後感 : 第一日開來用 , 第一個感覺係"瀨野 " 原因一: 顏色唔o岩 : 我已經係買最白色號 , 但搽上臉係" 黃 "
原因二 : 唔貼面 ( 即係浮粉 )即時有唔知點 ko 佢好既感覺 雖則唔係貴 但用一次就扔又好似有點那個 唯有硬著頭皮用
***********
但用多幾用 , 呢個瀨野感覺又無左了, 仲開始覺得幾 ok .
首先係顏色方面 , 用多幾日後, 顏色又 fit 我 skintone了 , 我估計係我之前將支 cream 倒放 , 色素沉殿之下, 開始擠出來的 cream 深色左 , 而家我係樽蓋向天, d 色素又沉番落底了
至於粉底唔貼面呢 , 係我改變上粉方法後又無問題了 , 之前我係用手指搽粉 ( 用塗抹方式 ) , 而家我先用掌心活化左 d 粉底, 然後用按壓方法上粉 咁就無左浮粉問題了 當然, 咁樣會個用量會多左 d ,快 d 用完囉.
以上係3月份既用後感 呢個月既溫度由 14-28 degree 相對濕度係 50-99 以上
本小姐不負責任的用後感
所謂甲之疪霜 , 乙之良藥 我話好用唔等如你覺得好用 用完覺得唔好用的唔好找我晦氣


text:
見好多人都去青衣公園影紅葉,星期日,夜晚返婆婆屋企食飯,
咁近,冇理由唔去架?
於是就早少少返去喇.
大豬瞓醒咗,喺屋企食埋野先行,
呀小豬呢,好似就眼瞓咁,唔等喇,行左先算.
本來諗住推BB車,不過妹妹豬真係好唔鍾意坐車仔,
所以又放棄咗,又一樣BB用品名存實亡!
泊好架車喺婆婆屋企樓下就步行過去,
遊人已經比平時我行開嘅多.
我地喺屋苑則門入,一入就見到呢個景點
小檬又耍功夫
要就小朋友,其實好難影得靚,
不過最重要喺睇邊個揸機...
其實我攬住佢地兩個都夠
臨出門口時,攞埋架canon相機仔比小檬試吓影!
唔好睇佢細細架,係大C借比我用架,質素唔差架.
細細架就啱哂小檬手仔,容易操作,一個制攪掂.
最重要係,佢跌落地我都唔心痛吖嘛...wahaaha
大C飛咗,應該睇唔到呢篇
(講笑咋,我又點會咁衰呢!!)
妹妹,望住我啦
跟住行入啲喇,好多人都係到影,不過兩個湊兩個嘅我地,
仲要一個未識行,真係好難影!
佢話扮花喎
正經啲得唔得?
呢吓叫錫到燶哂!來自爸爸
沿住湖邊就有一排嘅紅葉
到此一遊
其實睇左冇15分鐘,大豬突然間話要VV,
爸爸就同佢去,小豬就眼瞓要瞓喇.
於是我就抱住佢瞓左之後,同佢返婆婆屋企.
爸爸就同小檬去放電.
我就趁機瞓咗半個鐘.
等妹妹豬醒就再行.
part 2
時間都差不多五點幾,呢度坐喺舊石,影埋去都幾靚
好快手影咗幾張.咩表情都有喇
靚仔mode
呆呆mode
憂鬱mode
傻仔mode
更傻仔mode
妹妹狀態麻麻,好難先可以同哥哥有一張合照.
影完!
欣賞完紅葉,就欣賞吓小檬大C嘅處男作品啦!!
低炒原來都可以拉高個人
影得媽媽幾可愛!叻仔
反影爸爸
為小檬作品發佈首先曝光嘅姐姐!!
同樣可愛嘅舅母
舅父,你唔好話識我啊!
點解張張都咁清?因為有啲鬆郁朦啲delete咗啦,呢張係其中一張
呢部機其實對焦好唔快,佢第一次都算影得唔錯,
起碼係見到樣.當然有啲係唔知影咩啦
NT哥哥,可以比啲評語嘛?